
JINGLAMPHRANG 

Haba nga la i’apynbeit ban wan sha Europe, ha 
ka 1878, ka la long kynsai eh da ka jingkyrmen ban 
ioh b 4 m Iyer bad shong jahthait la kiba ki laiphew 
san snem jong ka jingi'asoh balynter bad ka jingtrei 
paidbah ki la pynlong kaba dei ban kwah eh bad 
ba ym banse shuh. 

Ba la pynlang bad kane, la don ka jingkwah 
ban i'ohi sa shisien la ki lok la kiba nga la ithuh ithaw 
bad la i'eit ha ka “Ri Barim Bajah,” bad kiba ka jing- 
don jong ki ka nang stang man ka snem da ka jingiap. 

Ban pynhun la ka jingkwah ba pynpaw ia ka 
jingthrang jong katto katne na ki Seng Im adkar 
barim, nga la kohnguh ia ka jingpyni'aid ia ki 
laiphew tylii ki Jingkren paidbah. Ka jingkuer 
sngewbha balapdiang ha kata ka la long palat shikatdei 
ia ka jingpyrkhat jong nga ; bad ka jingkwah na ka 
bynta ki jingshon ba dang thymmai shuh shuh jong 
KA JINGIM LA-JONG ka la pynmih shibtin katta 
katta ki jingpynphriang ki bam da hun satia jong ki 
lyngkhot lyngkhai ba na ka jingshon ba ha Amcrika, 
ba nga la pdiang ia kata ka jingtyrwa ban pynmih 
da kane ka kot kaba mynta. 

Ban pynwan hapoh ka jingheh ba la kwah, don 
ki bynta ba la pynlyngkot, katba ia kiwei pat la shu 
bret noh baroh kawci syndqp. 

Man ka por ba nga la shah la ka jingim lajong 
jong nga ba yn pynmih, la don ki jingpynjia kiba 
donnam kyrpang eh i'a kata, bad sharud bak jong ka 
jingkwah jong nga hi ban leh kumta. 

Bad mynta, ha ka ktien kren jong ka jinglam- 
phrang ba ha ka jingshon kaba ha Amerika jong ka 
snem 1869, ngan kum ong, “Ka dei teng-teng ka kabu 
sha u samla-briew ha ki tyngkong ling jong ki jing- 
shem ka jingim, ba yn pyni ia ki liewlep ha kiba 
uwei pat u la jynthut, bad kijyngkdm kjat ha kiba 
uwei pat u la leit ngat.” 

Kumta nga phah la kane ka kot sha kylleng da ka 
jingthrang shitrhem ba ka lah ym tang ban shu pyn- 
sngcwbyrngia bad pynsngewtvnnat, hynrei ban i'arap 
bad pynkhih-im ha ka thina jong ka jingim, ban pyn- 
shlur i'a kiba la noh mynsicm, bad ban ai jingiarap ha 
ka jingiaksaid ha ka jingpyrshang jong ki ban i'eng 
hajrong jongki jingpynjia kiba laid marpyngkiang phak. 


London 


John B. Goigii 



Ill 


KA JINGTHOH LYNGKOT DA KI 
NONGPYNPHRIANG 

la kine ki lain haneng la thoh da u Mr GOUGH 
ha ka pyrem jong ka snem 1879. Ki sla ba shadicn 
duh jong kane ka kot ki ai katto katne ki jingkrcn 
bniah la ka jingsah sohshnong u Mr. GOUGH ha 
England, bad la ka jingtrei hadicn habud jong u ha 
Amerika. Ka kti jong u kan nym bat shuh la u khu- 
lom ; bad ka jingsawa badonbor jong u ka la kynjah 
jar mynta junom. Hynrei kanc ka JINGIM LAJONG 
kan sah ban lathuhkhana 11a ka bynta ka jingpynshlur 
bad jingiarap la kiwei pat, kumno u JOHN B. 
GOUGH u la lakyrda bad laksaid lap bad la wan mih 
bluit uba jop ; katna ki J 1 NGKREN PA 1 DBAH ba la 
pynmih ki jong u ki ai sha ka pateng bvnriew ba kham 
samla katto katne kum ban ai jingmut la ki bor jong 
u briew ha ki rymmiang shyntur jong uba hajar hajar 
11a England bad Amerika ki la ju lasdien ha kaba sngap 
shahshkor dngiang da ka jingsngcwtynnat* 

Rymphang, 1886. 

ICa Jingim Lajong 

IYNNO N G l 

LA KHA la nga ha lea 22 tarik u Nailar, 
1817, La Sandgate, ha ka distrik Kent jong ka 
England. Nga la Tohsngew La i mei jong nga 
i ong ba. La kata ka snem, lajan baroh . ki 
jyngkhangilt jong ka ling barit jong ngi, kumjuh 
Tuh jong ki katto katne kiwei pat, la pynpait 
da ka jingi'apatied ba la pynlong da ka jingsiat 
tup na ka iingnaki lingdulan, ha ka j inglehburom 
i'a ka jingwanjngohkai ba iphuh iphieng jong 
ki syiem ba'iadei jingi'adei lem bad ki nongbud 
badonnam jong ki sha England, bad ba u 
rangbah nongpynlaid sorkar u la laid sawdong 
Ladien pat ban siew i'a kaba la pynjot- 

Ka Sandgate ka la long ka jaka don um barit 
bapynsngewrngai, ba la shait wan da bun ng. 
ki riewdonkyrdan bad baheh bahain, bad ka 
la long ka jaka wan b^m Iyer ba shait juh jong 
u William Wilberforce Ha kawei ka kot bthah 
lynti barim bajah, ba la pynmih ha ka snem 
shuwa ban kha ia nga -1816- i'a ka jaka la batai 
kum “*ka shnong rit i kyntiak ba ring jingpyr- 
Ichat, ba la shong shnong ha ka surok babeit 



na Hythe sha Folkestone. Ka don kynsai eh 
tang kawei ka surok kaba la tad-koit ka jingheh 
ha ka pyngkiang. ha kjat jong ka jing'iabteng 
jong ki lum kyntoit ba kynjang joit, bad 
ha ka rymmiang hi jong ka duriaw, — ia kaba 
ka pyniohi ka jingi’ohi kaba itynnat bad bam 
kut shuh. Ki ling ki scm, la ki rit, ki long 
kiba bit ban shong, bad bakhuid, ba ioh 
jingshai bad bapynsngewphuhmat phvlla eh.” 
Mynta, shibiin ki iing la nang tei na ka bynta 
ka jingpdiang sngewbha bad jingpynrung iing 
ia ki nongwankhmihkai, kiba don hangta na ka 
bynta ban leit sum ha duriaw. Ka long, 
shisha, ka jaka rit basngewkynj ah ; bad kata 
ia kaba la lcren shaphang kawei pat ka jaka 
shong p^ngngrd lah, da kaba kren dei hha, 
ban pyniadei bad ka Sand gate ; ka don ‘‘ka 
jingsngew pynphuhmat khlem jingiajam iakieh, 
ka jingsngewsuk kynjai khlem ka jingsngewsah 
bieij, bad ka jingsuk ha ka wan ka lcit khlem 
jingpynwit.” U Bakhraw jong ka Darnley u 
don i iingshongpyngngad ba itynnat hangne, 
ba la tawiar da ki jyngthung jyngtep, bad na 
iba lah ban iohi ia ki iing ki sem bad ia 
ka duriaw. 

Ka jingai jingi'athuh ba ha shuwa eh jong 
ka Sandgate lah ban shem bad ka jingjia i'athuh 
ia ka iingpaki dulan kaba la dang ieng hangta 
ha ka jingsynshar u Richard u Baar, uba la 
bthah i’a ka jingthoh jong u ha u nongsumar 
jong ka. Iingpaki jong ka Sandgate ban shah 

rung Ta u Henry lea "Lancaster, u Doloi jong 
ka Hereford, bad la ka ling ka sem jong u, ki 
kulai heh, bad ki nongbiid nongrap, ban sah 
hangta hynriew tai'ew ban bam ban dih 
sngewbha. Ha ka jaka tei i'a kane ka jingtei, ia 
kaba la pynpra noh mynta, kawei pat ka 
iingpaki-dulan la tei ha ka snem 1539 da 
u Henry u Baphra. Haba ka Elisabeth ka la 
pynlong ka jingtur badonnam shaphrang sha ka 
rud duriaw ha ka snem 1588, ka Syiem ka la 
ai burom ia ka lingpaki-dulan ka Sandgate 
da ka jingdon jong ka, bad la ai bam ai dih 
bad la pynshong iingbasa i’a ka hangne da 
u Gobarnor. 

Kane ka 'iingpaki-dulan ka la long ka jaka 
leit kai bapynsngevvtynnat i'a nga ; bad, haba 
dang khynnah eh, nga la ioh ia ka jinglehieit 
bad u nongsumar, la shah ia nga ban rung 
ban leit kylluid mynsiem bha : bad katba nga 
la nang i'oh katto katne ka jingtip shaphang 
u Syiem Hal ba beit ktien phak-phak, nga la 
*ju laid sakma lyngba ki phyllaw kper, shaduh 
ki mot rit sha tniim, bad baroh shilynter ki 
jaka ker kut, nga da thaw iing bah ha suin 
bneng, bad — ha ka jingpyrkhat rngai — nga 
pynshong briew ia ka jaka da ki nongshong- 
shnong barim jong ka, bad nga iohi ki riewshlut 
shongkulai baphong tupia sner bad ki mem ba 
i'aid pynsawa jainphong ki i'aiaid shaneng sha- 
rum ki jaka lynti laid kamra lane ki laker tawiar 
ia ka jaka bam ba 'iathnum. Ka Katharine 

na Arragon, ka Anna Boleyn, ka Katharine 
Seymour, bad kiwei kiwei de, kumta ki i'a wan 
ialeit narud jong nga, bad — da kaba im ha kaba la 
dep — ba la ker tawiar da kine ki jingi'alang lok 
khlem da tip i'a ka jingmutdur jong nga la pvnnep 
pynproh, bad la ka jingmut jong nga la thep 
da ka jingieit i'a ka histori bad ka poetri. Ba 
nga don ruh ka jingbang i'a ki jingitynnat ka 
mariang la shem bnnsien ia nga ba nga laid 
ruma ha ka rud duriaw, nga da peit sah ha 
ka duriaw bakhraw, bad shahshkor ha ka 
jingkynud bamjukut jong ka ; — khyndiat eh 
ba ngan leit phohsniew ba lai hajar mail sha 
lyndet la don ka ri ha kaba i’a ka nusip badien 
liabiid jong nga yn sa pashat I llyjirei nga 
kren khmih lynti. 


I papa jong nga i la shah bhorti shipai 
i'a lade ha ka snem 1798, bad la shakri ha ki 
Pyrton ba Sawphew bad ba Sanphew-ar jong 
ki Shipai Iaidkjat Pynsting Jingkit, haduh ka 
snem 1823, ha kaba la pynmih ia i na ka kam 
bad ka penshon kaba arphew pound shisnem- 
I la don ha ka Thma Peninsular, bad i la ‘ioh 
kawei ka medal bad hynriew tylli ki ksah, 
na ka bynta ka Corunna, Talavera, Salamanca, 
Badajos, Pombal bad Busaco. I la shah pyn- 
mynsaw khyndiat khynsoit ha ka shadem. 
Nga kynmaw, kumjuh kumba ka la dang shu 
long dang hynnin, kumno ba i ju leit lyngba 
ki jingiahikai khlain ki shipai bad nga.. ka tiar 

pyrthuh jong nga ka da long u diengsynsar, 
bad ki jingriam jingbeit shipai jong nga da ki 
katto katne na ki jainphong ba la rim jong i. 
Ym shym la thoh nusip ia nga, la kumno 
kumno, ban i'ohi kumno la jop ia ki madan 
thma. Bad katno ka jingsngewkwah bajur 
ba nga la ju shahshkor bunsien sha ki jingai 
jingbatai jong i shaphang ki madan thma ! 
Katno ba nga la khih khynniuh ka met ha kaba 
pyrkhat i'a ki jingiohi basngewshyrkhei ia kiba 
i la pyniohi ia nga shai kdar ! I la don ha ka 
thma bapawnam jong ka Corunna ; bad i la 
leit i'ohi da lade hi i'a u riewshlur jong ka, 
u Sir John Moore, ba la rah la rong i'a u na 
kata ka madan thma uba la i'ap. “Hangne,” i 
shait ong, “la don kaba kum kata kata kapyrton 
shipai ; hangtai kaba kum kata ka kynhun 
shipai ; ha kane ka jaka la don u nongshun ; 
bad ha katai la don u rangbah jeneral bad la ka 
kynhun nongiarap jong u” Bad nangta innang 
laid ban batai ia ka jingiap jong uta u riew shlur. 
ia ki jingpeit khmat ki jong u, bad ia ka jyngtep 
jong u hajan ki kut shipai. haduh ba ka dohnud 
samla-rit jong nga ka ju ryngkang ryngkoh da 
ka j ingsnge wsh ongshit. Nalor ki rukom keen 
ring jingpyrkhat ba kum kina, i pa jong nga 
i la don tang khyndiat eh na ka bynta u khynnah. 
Ki jingmlien shipai jong i ki la kylla long ka 
jinglong tynrai basnoh bat ha i. Ka jingbeit 
thik-thak bapyrkhing la hikai ia i ban bret noh 
ia la ki jingi'adei barim bajah, ym shym la pyn- 
long ia i ban jop ia ki jingieit bajylliew jong u 

khdn, — la ha man la lea Jong ka lad i donhok 
ban ioh ia ka jingieit jong nga. 

Ia ka longbriew manbriew i mei Jong nga 
la sain-dur ha ka Jinglong ba kham jemnud. 
Ka dohnud Jong i ka la long ka umpohliew 
na kaba ki um sngur Jong ka Jingieit kim ju 
sangeh i'a ka ban tuid, Ka long-rynieng Jong 1 
baroh kawei imat kumba ka iasyrdoh lang bad 
ka Jong nga, bad da kaba khluit mynsiem ruh 
ba nga la ai kylliang la ka Jingieit jong i. Ha 
ka jingjlan ka por ba arphew snem i la ioh bat 
kynti i'a ka kyrdon barit-k\rdan jong ka 
nonghikai skul ha ka nongkyndong, bad bunsien 
l la thung i’a ki jingiaid beit banyngkong eh 
jong ka jingtip ha ki Jingmut jingpyrkhat jong 
ki khynnah rit kiba ki kmie ki kpa jong ki 
bun snem mynshuwa, ki la lah ioh jingmyntoi 
da ki jinghikai bamynshuwa jong i. Bad iba 
la nang la tip bha i Ia long, na ka jinglong briew 
ruh bad jingpynnang pynstad de, na ka bynta 
ka kam basngewtynnat ba i la pyndap, — Iada 
ia ka dohnud basbun mynsiem bad ka jingmut 
jingpyrkhat ba la kynshew bha ki long kiba 
donkam ia kata. 

Da ahisha kein nga la iohpdiang ia ki 
lynnong banyngkong eh jong nga ha Ia ling, 
hynrei katba nga la nang san ha ki snem ka la 
long kaba dei ban sylla ba nga dei ban leit 
shongskul noh hangno hangno ; bad sha kiwei 
na kita de la phah ia nga. La don kawei ka 

skul lait baiskul ha ka nongkyndong ; hynrei i 
pa jong nga, la i lah da kaba shitom ban pyndap 
pynbiang ha kata, i la siew ka jingsiew ba man 
ka taiew na ka bynta ka jingpynnang pynstad 
ia nga ha ka jaka hikai jong u Mr Davis, ba 
na Folkstone. Nga la roi stet ha ka jingpyn- 
nang pynstad ba dang duna ka jong nga, bad 
nga la kylla long u nonghikai ha ka skul. 
Ar tylli ki klas, kumba la long ka rukom, la 
buh hapoh ka jingsumar jong nga ; la ki 
khynnah jong kawei na ki nga la sdang hikai 
ia ka jingstad bad jingmaian jong kaba spel 
ia ki ktien ba ar kynnoh, bad la hikai ka 
“Rule of Three” sha ka klas ba kham haneng. 
Nga don mynta ka “lcot hikai thoh” bakhatduh 
eh ba nga la ju pyndonkam ha kata ka skul. 
Ha ka sla ba lait khlem thoh dak don ka 
nuksa ia ka rukom pyrkhat thoh dak ka jong 
nga, — JOHN GOUGH Naiwieng 13 tarik, 1827. 
Nga la shiphew snem mynkata ka por. Shen- 
shen hadien kata ka tarik nga la iehnoh ia ka 
skul, bad ngam shym la rung shuh ha ka 
skul-sngi ne Skul-Pynpaw, ban nang la ki 
lynnong kot. 

Katba nga phai kylla dien pat sha kata ka 
por bajngai ba la i'aid lait noh, bad pynwan 
jingkynmaw biang ia ki jingiohi ha ka jinglong 
khynnah rit jong nga, kumno ba ki laid lait 
ha ka jingpeit biang ka khmat jong nga ! Nga 
la shait don barobor ka jingieit bajur ia kaei 
ba la rim bad ba la niewburom, bad nga ju 

laid lynti kham jngai ban lohi ia ka jingj ' art 
ban i'a ka jingshna baitynnat tam ba mynta. 
Bad ym don jingphylla ; naba ka rud ka kiar 
jong ka iing j'ong nga ka shlei da ki mot 
jong ka por hyndai ; Ka Iingpaki-dulan Lympne, 
ka kut ba la shna da ki Roman, ban da ta ka 
surok na ka jaka rieh lieng jong ki jong ka 
Lympne (mynta Lymne) sha Canterbury ; ka 
Shepway Cross, kaba donnctm na ka bynta 
ka jingrim jong ka ; ka Iingmane j'ong ka 
Theidonburom jong Ngi, ha ka Surok Courtat, 
ha kaba, ha ka 1523, ka Elizabeth Barton, 
da ki jingi'athuhlypa bad jingkren blei jong ka, 
ka la loh ia ka kyrteng jong ‘‘Ka Samla-briew 
Bakhuid jong ka Kent,’' bad, ha kata ka juk 
jong ka jingngeit matlah bad jingngeit bieij, 
ka la ring ki riewaiti niam bad ki pukir blei 
sha kane ka iingmane— ka histori ka i'athuh ia 
ngi kumno ba Ia pynlong i'a ka ban i'athuhlypa 
ha ki kam hima sima, bad, ha kaba pynmong 
pynthut ia u Henry uba Phra, la wallam ia ka 
ha khmat ka Kamra Khlur, bad “ka la shah 
shitom ha Tyburn nangta, ki jingjot jong ka 
Iingpaki-dulan Studyfall, ba la ai jingbatai kum 
kawei na ki mot-ap-phira ba la tei da u 
Theodosius j ka Iingpaki-dulan Saltwood, ia 
ka jingsdang jong kata la ai burom ha u Syiem 
ka Kent ha ka488; ka ling Westenhanger, 
ba la tharai ba ka long ka jaka shong syiem 
naduh ki por ka jingsynshar u Henry uba 
Ar— shibynta na ka jingtei barim ka la don ka 
kyrteng jong “Ka Iingmot jong ka Fair Ro- 

sarnond.” Baroh kine, bad bun bun sa kiwei 
shuh shuh, ki la don ha ka jingtaw'iar jong 
ki khyndiat mail na ka shnong rit ba la kha 
la long ia nga ; da shiska kein, lah ban i'ohi 
i'a ki baroh ha ka shisngi. Katno ba nga la 
snoh khamjan sha ka kti i mei jong nga, bad 
la kan mynsiem, bad la khie syier mynsiem 
hir da kata ka jingpyrkhat tieng shiteng sngew- 
bha jong u khynnah rit ha kaba laid lait ia 
ka i’ing kaba la shong-ksuid, katba ka Iingpaki- 
dulen Kokeby ka paw heh ha ka jingshai bnai 
haba ngi la i'aiaid lyngba ia ka Jaka laid kai 
ha ka lynti jong ngi ha Bary bourne, ha kaba 
la kha ia i mei jong nga ! Ka Iingpaki-dulan 
Dover ka la long tang phra mail ka jingjngai ; 
u Riat u Shakespeare u kham jan shuh shuh ; 
ka Canterbury, bad la ka Iingmane-bah ba 
iphuh-iphieng, saw kynta da ka kjat na ngi ; 
ka Folkestone, shimail shiteng ka jingjngai, 
bad la ki jingjia ba sah jingiathuhkhana pa- 
teng— ka iingpaki-dulan, ba la jah noh mynta, 
ba la tei da u Lat jong ka Folkestone ha ka 
snem 1052, bad ka jaka shong sistar riiam, ne 
ka iingshong riewniam, shaphang kaba u Leland 
u thoh ; ka Surok Jrong bathieb, bakhim, 
bakynrum kynram khohruh khohram, artet 
arsut i'a kaba, bad la ka pla-kot bajymgam jong 
nga ( tang khyndiat eh ki kot ki la don ! ) ha 
ka ingdong jong nga, nga la laid lynti man ka 
sngi lai snem kynthih ha ka lynti jong nga 
bad leit bad wan na skul. Katno nga kynmaw 
bha kaba kiew artet lyngba kane ka Surok 

Thieb ; da kaba i'aid la it la ka ling ha kaba u 
Harvey, uba la lap ia ka jingi'aid tawiar ka 
snam, la kha ; nangta beit sak sha ka pyntha 
madan, ha khap jong uta u riat ; bad katba 
ngi la nang la laid sha la i'ing, katno ka jing'iohi 
kaba i-shoh jadu ! Ki karot shipai hangtei ha 
lyndet, ha ShornclifFe ; ki Iingmot Martello ; 
ka duriaw ; ki riat balieh shaphang Dover ; 
ka rud duriaw bajngai ka France ; ka iingpaki- 
dulan bad ka nongrit ; lem bad baroh ka 
jing'iohi ba bun rukom baiapher sawdong jong 
ngi — ka pynlong ia kata ka jingi'aid bashiteng 
kynta kaba sngewtynnat ha ki jingkylla rong 
bad jingitynnat kum kano kano ba ha ka 
hima baroh kawei. 

Ki nongpule jong nga kin nym sngewnguh 
ia nga, Iehse, na ka jingai jingbatai babniah 
katta katta ; hynrei ka dei ka shnong ka jong 
nga, ka jaka ha kaba la kha 'ia nga ; bad nga 
sngew ba ki jingshoh jingmut ba la pynlong 
ha ka jingmut jingpyrkhat jong nga da kine ki 
rud ki kiar ki la long k'iba neh sah. 

Ka Sandgate ka la long, ha ka jinglong 
khynpah jong nga, ka jaka kaba kham kynjah 
shibun ban ia kaba mynta. La don te khyndiat 
eh ban pynwit ia ka jingsngewbtai bapynsngew- 
ngiah. Teng-teng, la kumno kumno, ka jing- 
iakaw-kaw-daw-daw hapdeng ki riew'ialehthma 
bad ki nongtuh rieh kan pynshongshit 
shnong, bad pynkhih ia ka kynhun baroh 

kawei haduh dyngkhong. Ka jing'iaid jong ka 
dak na Dover sha London arsien shisngi, 
lyngba ka nongrit, kam ju la long khlem ka 
jingsngewtynnat ; la ki brievv ki la ithuh i‘a ka 
kali bad ki nongniah kali, bad wat ia ki kyrteng 
jong ki kulai. La don barobor ka kynhun ha 
ka jyngkhang iingbasa bad jingiakren kylliang 
ktien bad u nongniah kali lane u nongap, lane 
ban Tohsngew shilyngkhot ka khubor ba dang 
shu jia shen na London — kata ka sorbah bajngai 
bak-ly-bak bad basngewmaian ! Da kaba katno 
ka jingsngewburom, kaba lajan poi sha ka 
jingsngewphiengkhlieh, ba ki nongkyndong ba- 
kynjai mynsiem ki ju peit shain ha uno uno uba 
la ju wan na “ London ! ” 

U kpa jong uwei na ki para shongskul jong 
nga — u Charley Austin — u la long uwei u nong- 
niah kali ha kane ka lynti, u da niah arsut na 
Dover sha Maidstone, shiteng i'a kaba sha 
London, bad u wan phai noh. Ha kawei ka 
sngi — ka sngi kaba la paw khmat tyngkrein eh 
ha nga — i pa jong nga i la ai bor ia tiga ban 
leit iasynran i’a u Charley sha Maidstone. Ha 
khmih ia ngi ar ngut ki khynnah te, bad kata 
ka jingioh kabu ia ka jingshonglcali kaba hyn- 
fiiew phew mail, ha khlieh jong ka kali dak 
bapalat liam ha ka snem 1825 ! 

Kata ka kali dak Phareng ka la long “kaei 
kaei ba-itynnat.” Ki jingwan jingkynmaw jong 
kata ka jingiashong kali ka dang sngew thy na- 

mai hi ha nga haduh kane ka sngi. Kurano 
ba ngi la iapynher baroh shilynter, shiphew 
mail shikynta, ia ki kulai, ngi da pli man la ka 
hynniew mail l Ka la long kaba sngewkyndeh 
mynsiem phylla eh, bad ngi lajan lah ban ong 
shaphang kata, kumba ong u Johnson sha u 
Boswell, katba ki la nang shongkali pynstet ha 
ka kali saw shalyntem ( tangba ngim tip ei-ei ia 
uno uno na kine ki rangbah ha kata ka por ) : 
“A, Bozzy ! ka jingim kam don bun kiei kiei ba 
kham bha ban ia kane.” U nongniahkali bad 
u nongap ha ka riam saw syngiang ; saw tylli ki 
kulai bashait bakhlain phyrnai, ki nongpeit 
kulai ha khlieh jong ki, kiba kloi ban pashat ia 
ki blangket tang shu ong. “To la biang kattol” 
ka jingkawiat jong u dieng sympat ; ka jing- 
mareh shop-shop basmat basting, bad ka jing- 
sawa ki kjat kulai ha ka surok maw ; ki jyngker 
kper, ki iingbah iingsan, ki thiar kba, ki i'ing- 
trep lyngkha — baroh ki da i'aid lait stet ; ka 
jingsawa patied jong ki shalyntem ha ki maw 
khohruh khohram jong kano re kano ka shnong 
heh ; ka jingsngewshongshit mynsiem, ki ksew 
bawiar, ka jingput bikur jong u nongap shnong 
ba u put sngewtynnat, ki briew ba ki plie 
rynghang la ki jyngkhangi'it, bad ba ki mareh 
sha ka jyngkhang bah, ban wan khmih ha ka 
kali-dak ba la airong itynnat eh, ka jingsangeh 
shiphang ha ka iing-paidbah ; saw tylli ki kulai 
ba la khreh lypa, u nongap ia man la u kulai ; 
u nongniahkali halor la ki jaka shong, bad katba 
‘ia ki kulai la nang teh kali u la dang pynskhem 

u syrdoh tyllai bathymmai ha u shabuk kulai 
jong u ; u nongap ba u kiew ; ki lakam ba la 
kynting shajrong ka “To la biang katto ! ” ka 
jingi'apynsuh kulai — nangta kdam shi kdam — ka 
la long lajan ka jingsngewpaka la ka rukom leit 
lynti ! Ngam pat la ju sngewmuja nadong sha- 
dong i'a ka jingshongkali ba kum ha kata ka sngi 
shiteng lyiur, na Sandgate sha Maidstone, bad 
kaba wan phai kylla pat. 

Nga la kren hynne, shaphang ki nongtuh 
phah tiar buhrieh. La don ka kynhun dakait ba 
la seng ryntih bha i'a ki ha ka nongrit ; bad 
nga dei ban phla ba ki jingsngewlem jong lajan 
ka shnong baroh kawei ki la long kham btin 
bad ki, la ka bor ring jong ki ka la long kaba 
pynhiar dor ishyrkhci i'a ka longbriew man- 
briew. Ea don harvd jan eh i'a ka duriavv — tang 
arphewar mail na ka rud duriaw France — bad 
ki 1dm bajrong kiba ker tawiar ia ka nongrit ha 
man la ki dong lait noh kawei — kata kaba sha- 
phang Hythe — ka la long ka jaka kaba bit kyr- 
pang eh na ka bynta ki jinglehtuh babha eh pyr- 
shah i'a ka jingshim khajna. Ki la long ka jait 
kynhun briew badohsatar bad bashlur dohiap. 
Kawei ka i'ing bapyndonkam paidbah, ba la 
khot ka Syntiew-tiew-lili, ka la long ka jaka 
leit jaka wan ba ki ieit eh. Ki lieng jong ki, 
ba la airong lieh, ki don baroh shilynter ka 
rud shyiap duriaw. Uwei pa uwei u tip ba ki 
dei ki nongtuh leh rich — wat ki riewthma 
ki tip i'a kita — hynrci ka jingch ka la long ban 

kem ia ki.* Hamar ka jing'iakhih kulmar tieng 
shaphang ka jinghiarthma ki French ka Sorkar 
ka la tei la ki Iingmot Martello baroh shilynter 
ka rud duriaw. Kine ki iingmot ki lah ban 
ngiam kawei kawei na ka arphew ngut sha ka 
laiphew ngut briew, bad ka shilyngbung ka tiar 
thma bakhia halor tnum. La tei i‘a ki halor 
ki kyntoit lum, lane harud duriaw, najan ka 
rymmiang um, pateng pateng ha ka jingTapajih 
na ka shipawa sha ka shiteng mail. Ki iingmot 
ki la long kiba pyllun ka dur, ka kynjang 
hapdeng laiphew bad sawphew phut ; ki kynroh 
ki la long kiba rben shibiin. Ia ki nongrim 
jong ki la seng ha trai jong ka thliew bajylliew, 
ba la pynlong ka kharai um barkhiang. ia ka 
jingrung shata la da da kawei ka jyngkieng ba 


*Man u btiew La ka nongrit uba iadonkti ha kaha lch- 
thok la ka jingshim khajna u don la ka kyrteng sin, bad la 
ju tip ha ka jtngshisha ym da kano kano kawei pat ka 
kvrteng. Katto katne na kine ki kyrteng sin ha Sandgate 
ki la long Bonum, Crappie, Horney, Boxer bad Stickeroff. 
Ka kyrteng ka hiar pateng na u kpa ha u khun. Uwei u 
khynnah uba wan sha ka Skul-Pynpaw barit jong ngi, u la 
shah kylli la ka kyrteng jong u. 

* c 3tickeroff, ,, la long ka jubab. 

“Kaei ka kyrteng i kpa jong phi ?” 

•‘Stickeroff ; i dei u Stickeroff tymmen, bad nga dei 
u Stickeroff Samla. * 

Ia kine ki kyrteng la pyndnnkam ban pynduna Ta ka lad 
ba yn lap kem, namar la ki kyrteng bashisha jong ki, ha 
kiba yn ai mudui ia ki, ym ju la lohsngew mynno mynno. 

lah ban weng noh, kaba haba rah, ka thaw ka 
jyngkieng ba ar syrtap — kaba hapoh ba la sop 
pynkhlain bha da ka tama. Ia kine ki Iingmot 
Martello la pyndonkam ha kane ka por na ka 
bynta ban pynrung 'ia ki riewthma, bad la ki 
rangbah nongpyniaid jong ki, kiba ka kamram 
jong ki ka la long ban laid shaneng sharum ka 
rud shyiap duriaw, bad miet la bad sngi, ba la 
lcieng atiar da ka jamdor bad ki pistol ban 
khanglad ia ka tuh phah tiar buhrieh. Ka jing- 
thawbuit jong kine ki nongtuh leh rieh ka 
la long, ban mih shabar ha ka lieng tong doh- 
kha ne lieng lama — ka paw kumba leit tong 
dohkha — ki la iaphet blait sha France, i'oh la ki 
mar ki mata jong ki halor lieng ha ki synduk 
bam lait ^huh ka um — ki rusom, ki les, sha, 
bad kiwei kiwei ki tiar, bad ka brandi ha ki 
pipa rit, ba la khot ki jingthew kynja um— ki 
i'amih ha ki lchim laid duriaw, ki shim la ki dak 
ba shon halor ki mar la jong, bad ki pynngam 
ia ki mar shapoh duriaw ; nangta ki iakem 
dohkha khyndiat khynsoit, bad sa wan phai 
noh. Ki riew-thma kumne kumne ki la i'atalasi 
ia ki lieng jong ki, katba ki nongtuh buhrieh, 
bad la ka jingleh i-bamsalia ba kynjai mynsiem, 
ki la nang iakhmih bad kren khmod-khmod 
ha ki ; la ki la long toi kham bunsien eh kiba 
don-akor shikatdei eh. 

Ka bynta ba eh tarn jong ka kam jong ki 
ka la long ban “pyniaid” ia ki mar. Ia kane la 
leh ha ka por dum mynmiet. Kynmaw, ki 

riewthma, ki la long barobor kiba phikir ka ap 
khmih sharai, ki da iai'aid shaneng sharum ka 
rud shyiap duriaw. Ki nongtuh lehbuhrieh, ba 
la riam ha ki phrok lieh, ki patlun bad ki tupia, 
bad ki slipar ha la ki kjat, ki syntuid ha la ki 
lieng — ki tynsat la ki jyngteh ryndang hapoh ki 
tyngkhap pynkhih boitha, ki khyllie la ki 
lieng bad rah shapoh um, ryngkoh halor jong 
ki, bad bak ki leit ! Ha kata ka por, ki kynthei 
jong ki, bad wat ki khynnah rit jong ki, ki iarap 
la ki halor rud duriaw. 

Ha khmih katai ka jingshai bathaba ba bd 
tang shikhyllipr. at na utai u lum ! Uwei pa 
uwei u tip ba ki nongtuh rieh ki la dei ban her 
lap mynta ka miet. Ym don iano iano ba yn 
shah, ha kata ka por, ban rah sharak ne jyng- 
tbeh ding ha ki surok hadien kawei ka kynta ba 
la buh thikna ; hynrei katai ka dei ka jingaidak. 
Ha ka liang baiapyrshah pat phin i'ohi sa kawei ; 
bad lada phi peit phikir bha ki khmat, phin lap 
ha ka khim laid duriaw tang kawei ka jingba 
jingshai. Kaba bha baroh ! Ki loh ia la ki 
jingkit jingbah jong ki. 

Nga kynmaw ha kawei ka janmiet ynda la 
dum, uwei u khynnah u la kyrpad ia nga ban 
ialeit kiew artet uta u liim ryngkat bad u. Haba 
ngi la i'apoi ha kawei ka tduh, u la shim katto 
katne u sai tyllai ba la wieh ha ka umphniang 
sharak, bad u la buh ia u halor madan ; nangta 

■u la shim kawei ka lynten rit hadum (ym shym 
la don dieng jingpruid ding ha kata ka por) 
bad u la ai ding tak ha uta u saityllai. Katba 
uta u syrdep u la nang meh ding khlek, u 
la ong ia nga, <4 Phet Jony phet.” — bad baroh 
ar ngut ngi la iasuh mariap, ngi da ia jynthut 
bad tyllun ha ka jingdum tad haduh ngin da 
wan poi ha ka nongrit. Nga la leit sha iing, 
bad iathuh ia kata ha i pa jong nga, bad i la 
jyrwait shkor ha ban da jliang la nga. 

Ka bynta ba ma tam jong ki Team ki nong- 
tuh rieh ka la long ban pynkiew ryngkew ia ki 
mar ki mata ; bad ka la long kaba lyngngoh 
kumno ba ki lah ban jop, ia ka ban leh lcumta 
— bun bun la don kiba iarap bad ai-kti lem ia 
ki harud duriaw. Ki kulai heh ki la dang ap 
ban kit ia ki mar ki mata ki jong ki artet kata 
ka thain, bad ka kynhun ki rangbah nongtilh 
kiba la kloi ban klan shapoh um, bad ban tabah 
•shijur ki synduk, ne jyngsong synduk halor la 
ki tyrpeng, bad ban mareh artet ka rud shyiap 
duriaw. Kumno ba ki lah ban leh kiimta ha 
kaba pynklit pynklat na ka jingiohi bad jinglap- 
kem ki riewthma, ngam lah ban ong ; hynrei ki 
la leh ia kata la bunsien kein ban pynioh*nong 
iohni shibiin bah ia la ka kam ka duk la jong. 
Teng-teng ki don ha ka jingshitom bad i pa i ju 
ong, man haba ngi iohsngew ba siat suloi, bad 
habadei badei ka jingsawa mareh ki kjat kiba la 
i'aid lait ia ka jyngkhang jong ngi, — “A, kita ki 
nongtuh lehrieh ki la leh kam biang !”■• Kawei 

ka.kynhun ki nongphet i'ap, ba la shah beh riap. 
riap nadien nadien ha kawei ka miet, ki la plie 
7a ka jyngkhang jong ngi bad la kawang kawei 
ka song-bah ka baheh, bad nangta ki la nang 
phet sha khmat. I pa jong nga i don ha kamra, 
Dad kumne kumne i la phanang ia kata shapoh 
Da dum ; naba ka jingsuba ba tang malu-mala 
eh ia ka jingiadon-kti lem bad ki nongtuh 
lehrieh kan pynpoi sha kaba i lah ban duh la ka 
penshon. La i lah ban kwah ba kin nym 
leilei kum ki paramarjan marpa, la teh la khum 
i'a i ban tyngkan la ka jingsngewlem bavoh na 
ka bynta jong ki kum ki nongtuh lehrieh. 

Ia kawei ka jingjia nga kynmaw bha. Uwei 
u samla briew u la thied shiser ei-ei u sla-sha na 
ka bynta la ka kmie, bad u la buh ia kata ha la 
ki juti but khwai bajrong jong u ; ha kaba kiew 
ryngkew, u ophisar ba ap u la ban ba yn talasi 
la ka met ka phad jong u, naba u la ong, “Nga 
sma sha.” U la ialeh pyrshah. bad ka jingi'akajia 
ka la kiew shaduh kata ka pud, ba uta u ophisar 
ula sei ka pistol bad siat i’ap i'a uta u samla. Ha ka 
shiminit ia uta u ophisar sniew-bok la patar 
lyngkhot lyngkhai ; shidorjon ki shaku la pyn- 
donkam ha ka met jong u ; bad, nga ngeit, ym 
don mano mano na kita ki rangbah ba la pyn- 
saja, la ia ka kam la leh mynsngi mynshai. Ia 
kita ki rangbah kiba iadonkti ha kata ka jing- 
i'aleh ym shym la i'ohi ha shnong katto katne 
por hadien ; bad kordit long i’a uno uno u ban 
shet kylla ia ki ! — Ka jingim jong uta kan 

nym shongdor kat iwei i budam sopti. Hynrei 
kane baroh ka la laid lait bun bun snem ba 
la lah. 

Ha kaba shong bad im jan katta katta i'a ka 
duriaw, ngi la i’ohi katto katne ki jingpait 
lieng ba-ishyrkhei. Shisien nga la leit lohi ka jing- 
pait lieng jong kawei ka Jhad India ba na Mihngi, 
ha kaba kumba hynniew spah ki nongshong 
jhad, ki riewlieng bad ki shipai kiba wanphai, 
ki lap duh. Bun biin talew hadien, nga la lohi 
ha ki jingphohsniew jong nga i'a u shniuh jong 
ki kynthei ba u per harud bad kie halor um, 
kumba nga la lah iohi hi kein i'a u ha pyrthei, 
ha kaba ki lieng ki la leit ban wallam i'a ki met- 
iap. Da ki bdi jong ki met-i'ap la wallam ryng- 
kew lane la kyndat sharud da ka um sha 
ryngkew, bad la tep i'a ki ha ka kyrpong iing- 
mane Cheriton. 

LYNNONG II 


Hapdeng kiwei pat ki jingpynjia ba 
iasnoh bad kane ka por jong ka jingim jong 
nga, nga kynmaw bha la kawei kaba la shoh 
jingmut shibun ia nga. U William Wilberforce 
ba la niewburom bad ba aiti u la sah ling ha 
Sandgate, hamar ki khyndiat ki bnai lyi'ur, 
na ka bynta ban kham bit la ka jingkoit 
jingkhiah- Nga la iohsngew shikatdei shaphang 
une u riewlehbha briew bakhraw mynsiem, 
bad nga la sngewbha ym tang khyndiat shuh 
haba i pa jong nga i la leit lam ia nga sha ki 
jaka shong jaka sah jong u, ha kaba la pynlong 
la ka jingi'aseng dwai. Kumno ka la long ngam 
tip, hynrei nga la ring ia ka jingmut jingpyr- 
khat u Rangbah Wilberforce. U la ktah ieit 
tok-tok ia nga na ka khlieh, u la kren bun 
kiei kiei ki ’tiensbun, bad u la pyni jingkwah 
basbun mynsiem ia kaba ngan bha ngan miat 
pat. U la ai sngewbha ia nga kawei ka kot, 
bad u la thoh da la ka kti la jong i‘a ka kyrteng 
jong nga ha ka sla ba lait jingthoh. Haba u 
la i'oh jingtip khyndiat khynsoit ia ka nam 
kum uba nang pule bha, u la kyrpad ia nga 
ban pule i'a u. Nga la leh kumta, bad u la 
pynpaw leh sngewbha shibun eh hi kein ha 
lade. Ia ka kot ba u la ai ia nga nga la kum 

pynjah noh la slem bah ; hynrei lano lano 
ruh ngan nym lah klet ia ki ktien sbun 
mynsiem jong u nongai ba la niewburom. 

Nga la kynthoh ba la khein ia nga ba nga 
long uba nang pule bha. Bunsien katba nga 
la dang shong pule ha i mei jong nga, katba i 
la nang shong trei harud ka jyngkhang iingtrep 
jong ngi, kaba peit pyrshah i'a ka duriaw, ba 
ki nongwei nongar ne sohshnong sohsyiem 
ki ju sangeh ban sngap, ba la ring i’a ki kumta 
da ka jingtbit pule jong nga ha kane ka bynta. 
La don kawei ka iing-buh-lcot ha ka nongrit, 
ba la sumar da u Rangbah Purday, bad sha 
kane ka jaka biin bun ki nongleit jngoh kai 
sha ka jaka laid um jong ngi ki la laleit ban 
sngap khubor. Bunsien eh la phah khot ia 
nga, ban pule ha ki mem bad ki sahep ; bad 
u khun jong ka nonghikai skul u la kylla long 
u nongpyndap pynbiang barangbah jong ka 
jingi'alorni lorhab jong kata ka por ; kum ka 
bainong i’a kata la siew nong pahuh-hai eh. 
Ha kawei ka kynti uwei u rangbah, ha uba 
nga la pule katto katne ki bynta na ka kot- 
khubor, u la sngewbha eh katta katta, ba 
u la i’alam ia nga sha ka dukdn die-kot kaba 
ha khmat jong ka kamra pule-kot, ba ha kajuh 
ka jingtei, bad u la kylli ia nga ka kot aiu ba 
ngan sngewlcwah ban shim. Da kaba pyni ia 
nga kawei ka kitab kaba la don ki dur ba- 
itynnat ba ring i’a ka khmat, bad kawei 
ka kot-dwai bai'adei paidbah, u la phah jied 

ia nga. Te, ryngkat bad bar oh ka jingieit 
jong u khynnah samla na ka bynta ki dur, 
nga la kwah shitrhem i'a ki j ingot dur ba-i- 
tynnat ; hynrei, ba nga ngeit ba yn kham ioh 
jingiaroh lada nga jied da ka kot-dwai, nga 
la jied noh da kane, — pyrshah shikatdei eh ia 
la ka jingsngewkwah la jong. Ia ka jingjicd 
jong nga la kren iaroh : bad sa kavvei ka shiteng 
tyngka baphymai kum ka jingiaohdor ka la 
pyntngen ia nga na kata ka jingpynrem lade 
i'a kaba ka jingkwah thala ka la pynngam ha 
ka jingmut jingpyrkhat jong nga. 

Hamar kane ka por nga la iohmad ka 
jinglait-im ba da ka said na ka jingiap. Nga 
la leit sha skul ba ha Folkestone, bad nga la 
dang wanphai na kata ka jaka ha kawei ka 
sngi, ba la synran da katto katne kiwei pat ki 
para khynnah,- kiba ialehkai “kali-kulai” — saw 
ngut ki khynnah ki da leh kulai ia kiba nga la 
dang niah ha ka jingpynher stet ba kham 
palat. Ka la leit jia ba uwei u rangbah uba 
la dang tih kharai harud ka surok um shym 
poi i’ohi i‘a kita ki khynnah samla saw ngut 
ba nga dang niah kulai, ki ba ki, da sangeh noh 
hamar ba ki iaid lait na u. U la kyndat 
shimohkhiew ka dewbyrtha, u da thmu ban 
pashat ia kata sha ba kham pajih bha, bad 
ka dong banep jong kata ka tiar ka la ngam 
jur jliang hamar ka khlieh jong nga. Kumta 
kumta hi nga la kyllon khrop khlem tip briew 
shuh, bad ba la phlei da ka sn&m. La rah 

i’a nga sha ling da kita ki khynnah — kiba ha 
ka jingshisha ki la kylla long ki mrad kit 
jingkit — u bam shym tip briew shuh, sha ki 
kmie ki kpa ba la her mynsiem jong nga ; bad 
da ki bdn sngi la duh jingkyrmen shaphang ka 
jingim jong nga. Wat haba imat kumba nga la 
koit biang pat, khyndiat eh don jingkyrmen i'a 
kaba ngan dang i’oh biang la ka bor jingsngew- 
thuh. La, da ka jingialam ka jong u Blei, 
nga la i'oh khiah biang pat, pynban haduh 
kane ka sngi nga sngew ia ki jingktah na kata 
ka jingshahpuh. Haba nga shitrhem shongshit 
ha kaba kren, btinsien la ju pynbor i’a nga 
ban bat la ki kti jong nga ha ka khlieh jong 
nga, ban pynjem i’a ka jingsngew suh-btiar ba 
nga shem hangta ; bad, lano lano ruh em, 
nga tharai, ngam i’oh jinglaitluid war na ka 
jingsngewwit jingmut ba na kane ka daw. I pa 
jong nga i la don ka dohnud balung mynsiem, 
toi la i long iba ju eh pyrkhing, bad ha ki sngi 
hadien habiid mar eh ba in phai kaba kren 
shaphang kane ka jingjia khlem da jaw bad 
ki uramat. 

Hamar ka jingbamdon jong i pa jong nga, 
ba i wad kam, i la i'oh ka kam kum u shakri 
jong u riewdonburom. Ki kam ki duk i mei 
ki la ha ka khim eh khak ; la, nalor kaba 
sumar skul, i la trei shitom smat ha kaba shna 
ki kynja les, ha kata ka por, kaba ki iabeh eh 
ki briew, bad ha kaba shna ia ki i la da nang 
palat eh liam. Ha kane ka kynti, ha kaba ki 

jingcfonkam jong ngi ki la davva bam banse 
shuh ia ka jingseibor ba kham kyrpang jong i, 
i la rah ia ka shang jingtrei, bad i la iaid Iyntr 
phra mail shiteng kiba lwait sha ka shnong 
Dover. Ynda la poi hangto, ba la jngem snam 
ki kjat bad ba Ia lwait mynsiem, i la p&r kum 
u ksai Iyngba ki surok bah bad lyi .ti khim 
bad la u les jong i, ba i wad ia ki nongthied, 
bad khlem da shem uwei ne kawei. Hadien 
kaba iehnoh noh i'a kane ka jingleh bam banse 
shuh, shisyndon sa shisien pat i Ia phai Ia ka 
khmat sha la iing, ka ling kaba kynjah da 
shisha ! Kaba pyr.pang mynsiem, kaba kthang 
mynsiem, la long ki jingsngew kylla jong i mei 
jong nga katba i la nang wan shajan shi shajan 
ka jyngkhang jong i ; bad haba i la pynshong- 
thaitla ka met ka phad ba la thait jrem jong i, 
im shym la don ei-ei ha iing da kaba in lah 
ban pynwanbor biang ia lade. Hamar ka 
jingbamdon jong i uwei u rangbah u la phah 
khot i'a nga sha ka iingbuhkot, bad u la sngew- 
bha eh bad ka rukom pule jong nga haduh 
ba u Ia ai boksis ia nga saw tyngka, bad 
u Mr. Purday, nalor kata, u la ai sa shipiah. 
O, katno uba riewspah te nga Ia long ! Mynno 
mynno ngam ju Ia ioh bat ha lade haduh katta 
katta tyngka ; bad baroh ki rukom pyrkhat 
kumno ban pynlut ia ka ki la her ha ka 
jingmut mgai jong nga. Nga Ia Ieit ban ialehkai 
bad katto katne kiwei pat ki para khynnah ha^ 
duh ka jingwanphai kylla i mei na Dover ; bad 
shen-shen hadien, ha kaba i rung ha la iing la 

jong, nga la shem i'a i ba i shong ha la ka shuki, 
ba jhieh klak da ki ummat. Nga la kylli ia i la 
jia ai'u ; ha kaba i la ring jan ia nga sha i, bad, da 
kaba khmih haka khmat jong nga da ka jingpeit 
isynei hi hoin la kaba ngan nym lah klet shuh, 
i la i'athuh ia nga ia kata baroh ba ka jingi'aid 
leit lynti jong i kaba thait ka la shu long sep ei 
noh — im shym la lah die ei-ei. O, da ka jing- 
kmen kaba katno ba nga la sei ia kata ka saw 
tyngka bad ka shipiah na ka pla jong nga, bad 
la buh ia kita ha ka kti jong i ; bad da kaba 
katno ki jingsngewkmen ba ngi la iadem khoh- 
siew lang, katba i la nang theh da la ka dohnud 
ba shlei jong i i'a ka jingsngewnguh sha u Bleina 
ka bynta kata ka jingai jingtngen ba la pyndap 
biang por bha. I mei jong nga i la ai ia 
nga shiteng anna na ka bynta jong nga hi, bad 
nga la sngew kham suk mynsiem shuh shuh 
ha kata ka por ban ia kaba nga la sngew mynba 
nga la iohpdiang ia ki saw tyngka baphyrnai 
rupa ; ka la long baroh ka jong nga hi, ban 
pyndonkam i'a ka katba nga mon — ban buh 
kynshew ne ban pynlut ! Kaba katno ka bok 
bam lah kheindor ! Nga lah ban ong, ha ka 
jingsngur mynsiem baroh, ba mynno mynno 
ngam pat ju la iohpdiang tyngka naduh kata 
ka por haduh mynta kaba la ai i'a nga ka 
jingsngewhun mynsiem ban kham neh sah ha 
nga ; bad katto katne na ki jingsngewkynmaw 
hir-hir basngewtynnat tarn long ki jingpynjia 
kiba la iasnoh bad kata ka jingjia barit khyn- 
nah khunlung jong nga. 



Nga la dei shuwa kane, t6i ban iathuh ba 
nga la don iwei i para kynthei, ar snem duna i'a 
nga, la iba nga shait pyrkhat shibtin eh. I la 
long i para ba ialehkai kongsan eh bad nga. 
Nga shait leh pastor btinsien eh, ba nga ju 
sngew-tynnat eh ka pyrthuh briew ; bad ynda 
nga la pynlong kaba kum ka pulpit la kawei 
ka shuki, nga ju i’oh la ki jingiarap jong i ha 
kaba pynriam pynbeit ia ki khunbynriew jot, 
kiba pynlong ka kynhun jingiaseng jong nga, 
na ka bynta ka jingmyntoi bakyrpang ia ki nga 
la ju theh sei la ka jingkren pnah ktien ba shu 
tynneng jong nga, btinsien eh ban pynsngew- 
muja ia lade hi, lada ym sha ka jingiatei ia ki 
lok bam nang kren jong nea, kiba la shong 
khop leh pyrkhing bad pyneh met triang, ki 
nomuna bapaka ia ka jingleh don-akor. Kum 
ka jingpynbyrngia kai, nga la shna, na ka shuki 
rim ba khlem jingshong shuh, ka synduk i’aleh- 
kai biria ba idonburom eh ; bad bhn ka jing- 
larkhie patied nga la pynmih hapdeng ki lok 
sarnla jong nga da ki jingleh thamula jong nga 
ha kata ka liang. Ki khunbynriew jong nga 
ki la long kiba shu shna hi, hynrei ki bit ki 
biang bha eh, khamtam bad ki khynnah kyn- 
thei bad shynrang ki bam ju la donbok satia 
bah leit khie i'ohi ia ka jingpynlong briew 
bashisha jong kine ki longbriew ba-iphylla eh. 

Ngam shym kiar naphang shapbang na kaei 
ba ki khynnah shynrang ki khot “ki jinglait 
tuh,” lymne nga la ju lait kaba shah pynsaja. 

Nga la long, kumba long kiwei baroh, teng-teng 
u bam kohnguh, lane, kumba i mei bapli baieit 
jong nga i shait ong teng-teng, “uba tam*sneng;“ 
hynrei ka mynsiem baieit, nga ngeit, kam ju la 
pynsbitom la nga khlem da rkhie shuwa ba in 
pyndep kam bad nga. Ka jingtieng ia ka 
jingpynshitom ia ka met, lane ka iingpang-met, 
ka la long kaba jur katta katta kat ban paw 
ithamula teng-teng, Nga kynmaw ba nga la 
don ha kawei ka sngi kawei ka lieng- dewi'ong, 
kata ka mut, ka lieng heh ba la pynkit da u 
dewiong, kaba la bsuh shapoh ha ka jingkhie- 
dew bajur ban pynhiar jingkit ; kumta ba haba 
ka jingkhie-dew ka la hiar kata ka lieng ka la 
sah ryngkhiang halor u shyiap rud duriaw, 
bad ki khynnah shynrang ki la lasngewbha ha 
kaba thaw kam ban padoi ha ki tyllai jong ka, 
bad teng-teng da lakiew de halor jhad. Nga 
la bunkam lehsmat bha ha kane ka jait jingia- 
lehkai, ha kaba i mei jong nga i la khot ia nga 
ban rah shiborti kaba tam ba lait sha u sniang 
jong ngi, ia uba la ri ha kawei ka sem .sniang 
kumba shipawa mail na ling jong ngi. Nga la 
p&r da ka bam mon eh a^tet u shyiap duriaw, 
bad da kaba shim ia ka borti, nga la nang ngeit 
ba ka la long kaba khia than, had la lehmynleh 
kumba ngam lah rah — haba shu kren lyngkot, nga 
la long uba “tam-sneng” eh, ha kaba i mei jong 
nga i la shim i'a ka borti na nga bad i la leit 
rah hi da lade, i da bthah ia nga ban leit rung 
shapoh i'ing, bad ban ap tad haduh in da wan- 
phai. Katba i la wan. rung, nga la ithuh na ka 

khmat jong i ba ngan sa “ioh katto,” bad haba 
i la wan, bad u dieng ha la ka kti, i da peit 
pyrkhing triang katba ka mynsiem baieit ka 
lah i'a ka ban leh kumta, nga la phet, bad i la 
beh nadien jong nga, tad haduh ngan da 'ioh 
rung shapoh ka kamra rit, bad ngam man mih 
shuh shabar. Im man ioh lad ban shoh ia nga, 
naba ka jyngkhang ka la long kaba tbian bad 
khim, ka bam ailad ai jaka ia u dieng ban 
talain. Ka jingtynruh tyndung ha nga khlem 
ka jingkawiat ka la long kaba pynsngewbiria 
than la nga, bad nga la rkhie noh. Kaba pli ka 
mynsiem baieit, ki khmat jong i kiba shad bad 
ka shyntur jong i kaba ran rymbien rymbain 
khni-i'&m bad ka jingleh sngewbha bam lah 
buhrieh, i la ong, “Niuma, John, ngan pynkyn- 
jih la phi;” bad kumta, da ka jingpynkhih 
talain pyllun pyllun nga la ioh mad dieng 
teng-teng ha ka khlieh teng-teng ha ki pung- 
kjat, haduh ba nga la kular ba ngan wan mih 
noh shabar bad pdiang la ka jingshah pynsaja 
jong nga ha ka rukom kaba kham dei ain. A, 
i mei baieit, katno bunsien i la ju rkhie ha 
kaba pynkynthih i'a nga da u dieng sympat ha 
ka kamra rit ! 

Nga barobor nga la ju don kata ka jinglah- 
bor bamynsaw ha kaba 'iohi ia ka liang bapyn- 
samrkhie thamula i'a kawei ka liang jong kano 
kano, bad nga la long uba pawnim na ka bynta 
“ka kam thaw biria.” Kane ka la long ka 
thymmei jong katto katne ki jingshah pynjyn- 

jar, ha ka por ka jinglong khynnah bad ha ki 
snem hadien habud, bad nga la shait sngewlem 
barobor bad man la u khynnah uba **thaw leh 
kulmar” — nga mut, khlem ka jingmut sniew. 
Kano kano bad man la ka kabu ban leh kai 
biria ka la long ka jingpynshoi bajur, lajan bam 
lah ialehpyrshah. Kumno, haba nga leit jia 
lohi ia u nongrah ruti, bad ka pliang ne kriah 
ruti halor la ka khlieh, ki shympriahjat jong 
nga ki ju khih buid kyrthai hapoh juti jong 
nga, bad kata ka jingsngewbuid ban sei la ka 
kjat, bad ban ai ia u tang shisien woh-kjat. 
Nga tharai kawei na ki jingpynshitom bajur 
tarn ba i pa jong nga i la ju ai ia nga — bad nga 
la da shong hok eh ban ioh ia ka — ka la long na 
ka bynta ka buit thok ba pynjew jingmut, ba 
kum kata ba ki khynnah shynrang ki khot 
“ka kam leh thawlir.” Uwei u riewrit banep 
jingmut, u nongsuhjaih ne dorji na ka jait kam 
ba u trei, u la leit jingiaseng, ha ka iingmane 
Methodist, ha kaba i pa jong nga i la ju mlien 
leit jingiaseng, bad ka jaka shong jong u.ka la 
long beit phiak ha khmat jong ngi. U la long 
uba kyr-eit ka riam ka beit khyndiat khynsoit, 
ba sngew kat ma nga ym don shuh, bad uba 
kham sngew kob sarong ia la ka jingsngewbha- 
briew la jong, hynrei u la long uba kren keh- 
keh sngewsih jew sat. U la don i‘a kaei ba la 
khot “ka tup'ia da-khlieh kyrdab"— ka jait 
jingda khlieh kaba tap tang kat ia ka shynrong 
maloi khlieh. Ha kawei ka Sngi u Blei kaba 
sniew-bok ia nga, katba nga la dang shong 

hapoh lingmane bad kata ka khlieh bad tupia 
di-khlieh hamar khmat jong nga, nga la sdang 
ialehkai bad u pin, bad ynda haba la khun 
pynkdor 'ia u ha lea rukom kum u khwai, nga la 
lap ha pla jong nga ia uwei u ksai, nga la teh 
da ura sawdong ka khlieh pin, bad la sdang 
ban khwai dohkha, khlem kano kano ka jing- 
pyrkhat sniew bakhyllah sngi bakyrpang pher 
ei-ei, bad nga la leh ia kaei ba ki khynnah 
shynrang ki shait leh bunsien ha lingmane, 
haba kim srgewtynnar, lane kirn sngewthuh i'a 
ka jingpyniaid jingiaseng. Kumta bad kawei 
ka khmat ha i pa jong nga, iba la shong ha 
syndah jong nga ba i da shah-shkor bha 
dngiang ha ka jingkren ba hapoh lingmane. bad 
da kawei pat ka khmat teng-teng ha u nong- 
ialap bad teng-teng ha u ksai khwai, nga la iai 
pynkhih kaweh la u khwai jong nga, bad la rah 
joit mian-mian sa shisien pat, ha kaba, da kaba 
sngewsalia ia kaba khwai kumta, nga la pashat 
ia u ksai khwai, bad da kaba bat pynskhem ha 
u pin ba ha ka ti-kmie jong nga, nga la kawang 
phak ; joit u la kiew ; nga la kynjut pa kynjut 
khek shi khek, da kaba leh sumar bha, tad 
ynda kawei ka jingkynjut da kaba sniew-bok 
ka la phah ia u pin khwai halor ka khlieh u 
Billy Bennet ; u la lait noh. Te ka jingkwah 
leh ka la long ban i’ohi katno sien ngan lah 
pashat ia u halor ka khlieh jong u khlem don 
ban lah kem. Hadien ki jingkhwai ba iai leh 
biinsien, nga la leit kham pajut tyngeh khyn- 
diat bad ba u la leit neh halor ka ‘‘tupia 

da-khlieh” kham sha khmat than kat ban 
pynweng bak la ka. Kumta ba nga la dei ban 
pajut ia u ksai, bad kumba ka bok sniew-nusip 
de imat ban wanrah halor jong nga, u pin- 
khwai um man wan kylla satia ; nga la pajut 
kham tyngeh, da kaba leh sumar bha eh, tad 
haduh ba u la dait skhem bha sbak. U pin u la 
leit sahkut haei re haei. Mynta nga la tip, ba 
lada lap kem, ngan shah pynshitcm jur eh. 

Ka jingpynshoi ban pajut lnng ia kata ka 
tupia ka la jur katta kitta ba imat ka la dei ia 
n ga ban leh ia ka ; ki shynriahti jong nga ki la 
buid ; nga la jan khynniuh kmen da ka jmg- 
sngew shitrhem mynsiem. Nga la peit ha i pa 
jong nga. Im i'ohi ei-ei. Baroh ki la dang shah- 
shkor bha dngiang ha uta u nongialap. h'ga 
dei ban leh ia ka ; kumta da kaba khmih beit 
phak ha u pastor, bad da kaba ai kawei ka 
jingkynjut kynsan tbak kaba stet, joit kiew ka 
tupia da-khlieh shajrong suin. Nga pynnoh ia 
u ksai ; u Billy bapli u la rynsied na la ka jaka 
shong jong u, bad da kaba ksoh baroh ar ki kti 
ia la ka khlieh la jong, u la kyang pyrta, “Trai- 
trai-trai babha 1” kaba la pynkyndit shuit i’a ka 
kynhiin leit jingiaseng. Hynrei hangto ha ka 
jaka shong jong ngi la thiah ka tupia dd-khlieh, 
bad u pin bad u ksai ba la teh pynsnoh, kum 
ka sakhi bathikna pyrshah ia nga. Kawei ka 
jingpeit lieb ha ka khmat i pa jong nga ka la 
pynsngewthuh nia ia nga ba nga la “leh i‘a kata, 1 * 
bad ba nga dei ban “i'oh bainong i‘a kata,* bad ia 

kaba i'oh nga la da ioh shisha I pa jong nga i 
la ap tad haduh ka Lah Sngi u Blei, bad myn- 
step i la leit ialam ia nga sha ling u Billy Bennet, 
bad la pynlong ia nga ban kyrpad pin map 
sngewrit eh. U Billy u la long uba bha 
mynsiem shibtin . eh, bad ha ka jingshisha 
u la pyrshang ban pyllait suk ia nga na kaba pan 
map ; hynrei i pa jong nga i la pynbna shai ba 
in “pvnmad dieng ia nga na ka bynta jong 
nga bad i la leh ruh kumta ; lane, la kumno 
kumno, in da la pynmad dieng ha ba ngan da 
suwan hi khop, hynrei i la shu pynnguid ia 
nga, kumta ba kata ka “jingai dieng” kam shym 
da bha p.ilat na kata “ka jingshoh”, hynrei ki 
tvrpeng jong nga bad u ingdong jong nga ki la 
"shah shitom khyndiat” bad nga shong hok ban 
ioh ia kata. Baroh shilynter ka jingim jong nga 
kane ka jingkwah “leh thawlir kynsha” kam 
shym la pynmyntoi ei-ei ia nga ; la ka la ai ia 
nga shibun ka jingrkhie sahuh ba naduh ka 
dohmid. 


Haba nga la kumba khyndai snem ka rta, i 
pa jong nga i la rung kam ha u Rev. J. D. 
Glennie, u phajri jong ka Balang ka ri Bilat, 
bad u shaplein ia u Lord Darnley, uba da shong 
da sah ha nongkyndong, bad uba da pyntrei dat 
ha ka kam i'ing mane da kaba suk ba la tei da u 
trai kynrad jong u — ba la ju don, naduh myn- 
shuwa, tang kawei ka jaka mane hangta, kata 
ka iingmane Methodist barit. Ngi la iashong 

iasah hangta Tang, sa ba i pa jong nga i la shong 
shakri mynsngi mynsngi, bad i thiah pat ha la 
iing. I la long u Met! odist ; i mei jong nga pat 
ka Baptist, bad i la long, katba dang don na 
London, ka membar jong ka iingmane Surrey, 
hapoh ka jingl >i g pastor jong u Rowland Hill 
babnanam. U Rev. Newman Hall u long u 
pastor ba shimti ha kane ka por( 1869 ) (Naduh 
kata ka por ka balang bad u pastor ki la i'akyn- 
riah noh sha ka jingtei bathymmai bad ba-ityn- 
nat, “Ka Balang u Khrist,” ha ka Surok Jyng- 
kieng Westminster). I mei jong nga i shait leit 
jingiaseng, ryngkat bad i pa jong nga, ha ka 
‘iingmane Methodist ; la katta ruh i shait i'aid 
teng-teng sha Folkstone ne Hythe, ban leit jing- 
iaseng ha ka iingmane ba ha la ka jong ka jait 
niam. Nga kynmaw bha shibun ka jingiaiaid 
kjat ba nga la pynlong bad i I Ka Hythe ka la 
long tang lai mail ka jingjngai ; bad kaba don- 
nam eh ka la long i'a nga shimet ; ka la long 
kavvci na ki jaka rich-lieng Cinque lane ki san- 
tylli ki Jaka rieh-tngen, kiba — ba ki long mar- 
pyrshah i'a ka France — la kyrteng kumta na ka 
bynta ka jingdonkam ba palat iong ki ha ka 
por thma, bad ha kata ka por ka jingiasah 
shiin bad ka France imat ka la long ka jing- 
hiar pateng ba long tynrai jong ki briew. 


Ha ki por ba la jngai eh, i'a kine ki Jaka- 
riehlieng ne ki Jaka-rieh-tngen la ai iarap da ka 
tyngka syiem, ryngkat bad shib.iin ki bok ki 

kabu bakordor bad ki jingpyllait-ei. Hapdeng 
kine la don: ka jinglait siewna baroh ki khrong 
ki dan ; ka bor ban pynshitom pynsaja 
ia ki nongwei nongar ne mynder-ri kumjuh 
kum i'a ki trai-shnong trai-ri hi, kiba kit^popna 
kaba tuh ; ban pyndonkam ka jingpynshitom 
da ka phrah, bad ka jaka shong ba khih padoi 
shane shatai, na ka bynta ka jingpynsaja ia ki 
jingkren tla-briew ne ia ki kynthei thaw iakajia 
— “lada ia kiba kum kita lah ban shem hapoh 
ka distrik.” Hynrei kum ka kylliang ia kane, 
ki Jakariehlieng ki donkam ban pyndap pynbiang 
katto katne ki lieng, ha ka por thma, bad katno 
de ki rangbah briew, ban leit hajir ia ka kam 
syiem ha ki khatsan sngi, na ka jinglut jingsep 
jong ki hi. Ki Jakariehlieng ki la long : ka 
Dover, Sandwich, Romney, Hastings bad 
Hythe. Ka iingmane jong u St. Leonard ba ha 
Hythe ka la long ka badonnam, hapdeng kiwei 
pat kiei kiei, na ka bynta ka jinglum thup ba~ 
radfcah jong ki shyieng ki shruh briew. Hapoh 
kawei ka krem-tep ka kynton ka la longarphcw 
phra phut ka lynter. phra phut ka pyngkiang 
bad kaba katjuh ka kynjang. La ong ba ki 
la long ki shyieng jong ki nongi’aleh ba la pyn- 
i'ap ha ka thma hapdeng ki Briton hyndai bad 
ki Saxon, kumba ha ka snem 456, ha ka rtid 
duriaw ba hapdeng Folkestone bad Hythe. 
Man ba ngi leit jngoh kai ia kata ka shnong, 
ngi ju i'aleit ban leit khmih ia ki shyieng. Ki 
la long beit ka jingpynleit khmih ia ka jaka. 
Nga la leit iohi da ki bun kuri sien. 

Ha kane ka por tang khyndiat la jia ban 
pynkhie-dew i'a ka jingjaijai ba na sla jong ki 
jingim jong ngi. Ngi ialeh kumba ialeh lem 
biin kiwei kiba im duk — ngi ialeh ban ioh ka 
bam ba man ka sngi. Ha ka por synrii, i mei 
jong nga, i hep kynthei jong nga bad ma nga 
ngi shait ialeit khlur kew i'a kiba sah iehnoh 
lyngkrang ha madan jong ka lyngkha kew, ynda 
la ‘pynkit’ i’a u kew, bad bunsien ngi la ju wan- 
phai kiba la dang kit bad ki song kew ba la shu 
lum shu tarn kumta. Nangta, ha kano re 
kano ka por nohphaisngi, Sngi Saitjain haba ka 
skul i mei jong nga ‘*kam long skul,” ngi shait 
iapynkhuid 'ia baroh ki jyngbuh jyngsat na ka 
kamra (tang khyndiat ki don), ngi laphriang ia 
ka jingkynshew kew halor madan, bad da ki 
dieng tangon ngi ia-pduh ia u, bi-d peh ia u da 
ki shijur ki kynsok. Ngi ki khynnah rit ngi 
khein ka long ka kam leh biria basngewmuja 
palat. Hynrei ka jingkmen bakhraw duh jong 
nga ka la long, haba la shah ia nga ban leit rah 
shipla u kew sha u mawtylliat shimail ei-ei ka 
jingjngai. Kata ka la long shisha ka jingjia 
baphylla ! Ma nga, kumba ialong lem ki 
khynnah shynrang baroh, nga sngewmuja bha 
ka shongkulai, bad nga la lah bunsien ban 
iohshongkulai halor u kada shynrang ; hynrei 
ban ong ia u kulai — kata ka la long ka kliar duh 
jong ka jingangntid jong nga ! Ha ka lynti ba 
dei leit rah i’a u kew ba la pynkhuid sha u maw- 
tylliat, ia u Mr Laker la pin jingtip shisngi ar- 
sngi shuwa, ba un ai kylliang i’a u kulai lieh 

jong u ; bad tad haduh kata ka step bahir-hir 
mynsiem iong nga, nga shait pyrkhat baroh 
baroh shi sngi, bad phohsniew baroh shimiet, 
ba nga shong ha ka rukom jait shong baphcr 
bapher bun biin rukom, halor u kulai lieh, 
katno uba iphylla uta u kulai u la long ! IJba 
matlah, badkoh, baheh-shyieng ; barobor uba 
nguh ka khlieh sha khyndew, imat kumba u 
lehrain ia lade ; hynrei la katta ruh, sha nga, u 
dei u Bucephalus hi, u kulai-thma u Syietn 
Aleksandar ! Kaba katno ka jaka ba la kyn- 
tiew hajrong, ba la pynshong halor ka byrni ba 
la pashat pyngkiang ia ka ingdong jong u, bad 
la ki lakam tyllai ha ki kti jong nga, bad u 
dieng batylli ; i mei bad ka Mary ki da i'aieng 
peit i’aroh ha jyngkhang ban khmih ia nga ba 
nga leit ! Katno ba nga shait pyniaid tawiar 
sawdong ka nongrit ban pyni ia lade halor 
ingdong kulai ! Nangta bak sha ka jaka tylliat 
— ban aiti ia u kew — bad ban pyni la ka jing- 
stad shongkulai jong nga ; ia kaba nga la shait 
leh stad bha eh, ba niar ngan lah laid pat shi- 
sngi arsngi ; naba u la long u kulai bapashop 
radbah tyngeh eh, bad u ingdong ba kum ka 
shaku lit-let. Hynrei nga la shah la ka jingshah 
pynsaja jong nga da ka jingwiat phuh samrkhie 
ba kynjat la jong jong ka jingsngew kiew- 
skong. 

Nangta ka Sngi lew Sngewtynnat ka la 
wan man ka snem ha ka 23 tarik u Naitung ; 
bad na ka bynta kata, baroh ki damli ba lah 

ban tyngkai jong ngi la pynlang jingkynshew 
sumar bha, tad haduh ba nga kynmaw ia kawei 
ka sngi ha kaba ngi la ianiew phra anna hapdeng 
jong ngi — i hep bad ma nga. Kine ki lew ki 
long kiba la rim naduh mynbarim bajah ; teng- 
teng ba la khot ki jingkhawai dawai, ne ki jing- 
pyni-kai, la pynlong ha ki por ki por jong ka 
snem. Ha ki por hyndai, ki iew ki lah ban 
don la ki jingmyntoi ; hynrci ki la hiardor 
sngewdiaw eh. Kumno ngan lah ban ai jing- 
batai ia ka iew nongkyndong 1 la ka surok 
bah la laid lain riang da ki basa, i'a kiba la pyn- 
dap da ki jingialehkai khynnah, ki ribon, ki 
tiar bam tiar dih, tiar shet tiar tiew bad u pu- 
sying ba la suitrong ksiar. Nangta halor madan 
jyrngam — v bad kane “ka madan jyrngam ka don 
thik ha khmat ling jong ngi) — don ki basa ba 
kham hch, bad ka jain byrni ba la ai-rong pyn- 
thaba, kaba pynbna sha u paid ba ang-miiid ba 
ia ka theidohkha bad ia u ramhah lah ban iohi 
hapoh. Ha kawei pat, ngi pule ba ka mem ba 
da ka khmat sniang bad u khynnah thoh-roin 
ki la dang shu poi na ka Khongweng Duriaw 
Khmut-Bitor, ba ha ka dewlynnong jong ki 
India Sepngi. Nangta don i khun masi ba ar- 
khlieh ; bad ka masi “duriaw", ka bam lah ban 
im ha ryngkew, bad ka lap hapoh um, — baroh 
ba lah ban iohi tang na ka bynta ka jinghap- 
siew dor kaba shiana paisa ! Hangne don ka 
“Jingpyni ia ka jingiaid proseshon jong u Syiem 
ka Injy halor u hati jong u.” Don ki nongdie 
nongthied tat-dor ba halla shaphang ki tiar ki 

tar jong ki. ‘‘Hangne don kaba kum kata ka 
kurat ba phitn la ju iohi kurat mynno mynno, 
ha ki sngi baroh ba phi la leit iohi ; don u 
dieng sympat ba da kat u dieng sympat shisha ; 
ym shym la ju don mynno mynno lait noh na ki 
ar ba la shna, bad uta u briew u la iap noh, bad 
rah noh iaka buit shna ryngkat bad u. Balei de 
une u shabuk un pyni'aid i'a u kulai jong nga ; 
— bad phi tip dei uei uta. Baroh ki jait pyni- 
kai ki jingiasnohpadoi, ki jingi’ashad tyllun 
lyngwiar lyngwiar, ki jingi’apyntyllun ban pyn- 
kyllon, ka jingi'akiew la u siej kyllan-khlein, ka 
jingi'amareh bsuh hapoh ki byrni, ki jingpyn- 
mareh thong la ki kada, — ka kada ba suki tam 
ka ban jop, bad ym shah i'a no i'ano uba dei trai 
kada ban shong hi. Ki basa ki nonglehbajikor, 
ki jingi'alang lynter jong ki “Khie kiew kloi ! 
khie kiew kloi ! — Kumne ban sa sdang noh.” Ki 
jingiapyni tang da ki kti ki kjat — bad ki Bula, 
ki Rangphong thoh-piiid, ki Shado ki shadia 
bad ki Thei riam thoh-shuid thoh'puid. Ka 
put ka tem ka sawa na man ki dong. “Ka put 
ka tem, ka rwai ka siaw kyrhai ban pynbyr~ 
ngia,” bad kumta ter ter. Ki ksing ki nakra, 
ki jinglatied bol, ki jingput shakuriaw, ki jing- 
pah miaw, ki jingtem bela, ki masok shipai, ki 
bikur, ki baje tied, — baroh lang kiba i'aput pyn- 
sawa ha kajuh ka por — ki pynlong kaba kum 
kata ka jingput jingtem ba lah ban i'ohsngew 
tang ha ki iew ki hat nongkyndong, — ka jing- 
pynher mynsiem i’a ki kmie babun khun-rei, 
bad ka bneng i'a ki khtin rit. 

Ha ka 5 tarik u Naiwiene (November) la 
poi ka Sngi Leh sngewbha Lok. Haba nga 
dang khynnah, la rakhe ia kata da ka jingshit- 
rhem bajur da baroh ki khynnah shynrang. Ha 
ka shnong nongkyndong jong ngi la shait don 
san ne hynriew ki Lok 'ialehkai sngewbha. 
Kumba shidorjon ei-ei ki khynnah kin lakut 
lang ba don uwei uta u Lok, bad kin jied uwei 
na kita ban pynriam pynbeit i’a u na ka bynta 
kata ka jingjia ha ka phrok kynthei baheh jyn- 
sur bha, ba la tynsat da u langiap ; ka tupia ba 
isaitmet, lane — khambha — da ka tupia rim u 
shipai ; u tyndong dih sikret ba la pynam ha ka 
shyntur jong u, ka jyngkah khmat ba la phong 
ha ka khmat jong u, ka waitlam ba la pynkham 
ha ka kti jong u, bad kawei ka lynten long bad 
ki jingpruid-ding ba la pynksoh ha kawei pat 
ka kti. Kumta ba la pyni bakla nadong shadong, 
ban pynshong ’ia u haloc u kada, ba la btin da 
ar ngut na ka kynhun ; ar ngut kiba lam na 
khmat, kiwei pat kiba nangbiid nadien, ar ngut 
ar ngut ; ki da sangeh ha man ka phyll&w ling, 
— ha kaba ki nongbud nongrap kin lai’eng 
tawiar sawdong uta u Lok leh sngewbha, bad 
kin iaspel jingrwai ‘ia kaba ki khot ka “luri-lura.” 
Haba nga dang iasngewmuja i'a kine ki Leh- 
sngewbha, kane ka la long kata ka “Luri-lura* : — 

“Kynmaw, iai kynmaw ka San u Naiwieng 
Ka shet ka phon u bakhor ! 

Ngam tip ia ka daw balei yn lah klet 
Ka tamasa biria bakor.” 

Bad kumta ter ter ia laiphew ar lain. 

Ia ka jingkynshew paisa la lum na man ka 
ling, bad ia ka tyngka ba ioh kumta la pynlut 
ha kaba i'asiat pynbthei ding kai, bad ka lyng- 
bung jmgthang ban pynheh ding janmiet. 

Kine kiei kiei baroh, ne lajan baroh ki la 
laid lait nob, bad ngim lah ban sngewbabe kyl- 
la ia ka jingkhlad noh jong ki ; la ha ka por ka 
jinglons khynnah, ki la long ki jingiia jong ka 
snem— barobor ngi la ju ap khmih khmih-lynti 
lypa ha kito kiei kiei da ka iingsngewkwah 
hir-hir, bad la iapynkhreh na ka bynta ka png- 
sngewshongshit. 

Nga don sanphew ar snem ka lta mynta ; 
(ia kane la thoh ha ka snem 1869), hynrei katba 
nga poi kynmaw biang ia kine ki jingiohi ha la 
ka jingmut, nga sngew kumba nga khie samla 
biang. 

Katno ngi ialeh smat leh sting, da ki sngi 
bad wat da ki ta’iew lypa shuwa ka Sngi Nyng- 
kong u Jymmang, ngi da iapynkhreh pynkhrum 
na ka bynta ka jingkhawai syntiew ! Katno 
kiba sarong ki khynnah shynrang ngi la long 
ban dei rah dei rong ia u kpieng syntiew ! Ka 
Sngi lymmang ; ka Sngi Lehsngewbha Lok 1 
ka Sngi i’ew ; ka SngbThohdieng Bakhuid bad 
la ki bon-diengphna ; ka Sngi Mihpat ; ka 
Sngi Pentekost ; bad ka Sngi Krismas Ba sngew- 

bha — ki long ki dak ba shat sngi ryngngi ha ka 
jingkynmaw jong nga. Bad pynban, nga la tip 
katto katne shaphang ki thma ka jingim, kum- 
juh ia ki sngi shuti jong ka, bad nga la mad 
shibun na kaba kthang bad kumjuh ia kaba 
thiang. Kawei ka jingphaidien bajlan ha kine 
ki sngi, shuwa ba ngan phai sha ka kam ba 
eh ba khlem shuti ; kawei ka jingpyrkhat ieit 
ba sah lyngngiar ha ka jinglong khynnah jong 
nga, shuwa ba ngan laid lait noh ban lathuh 
shaphang ki jingshisha ba eh bad bapyrkhing 
jong ka jingim, kumba nga la shem ia ka ha 
bhn bun ki snem ki bathait lwait- Lehsc nga 
la pynlyngngiar slem than ha ka lynti ka jing- 
long khynnah, ha kaba ki khyndiat khynsoit 
ki syntiew ki phuh bha kyrhum harud ka 
lynti laid, bad ha kaba, da kaba sngewsting 
dohnud, hateng-hateng nga ju kyllain kpieng 
i‘a ki. Ki kpieng syntiew ki la iapstai ; ki syn- 
tiew ki la tlor noh — hynrei ki jingkynmaw ia 
ki sawphew snem ba la lah ki iai neh sah hi. 

LYNNONG III 


Ka jingkylla badonkam eh ha ki jing- 
shem kupar jong nga mynta ka la wan jia. 
Nga la dap khatar snem ka rta, bad i pa jong 
nga, ba im lah ban pyndap pynbiang la ka 
bairung skul-trei jong nga kaba donkam la 
nga la ka ban hikai trei, bad ba ym i don lad 
don lynti ia nga da kumwei pat lait na kaba 
long u shakri-briew ha ling u riewdonburom, 
i la pynlong ka jingiakut bad kawei ka ling 
ba na ka shnong nongkyndong jong ngi, kaba 
lajan leit phet shnong noh sha America, ba ki, 
ha ka jingpyrkhat bha shaphang ka tyngka kaba 
shiphew jini ba la siew da i, kin ialam i'a nga 
ryngkat bad ki, kin hikai kam trei ia nga, bad 
pynbiang ia nga tad haduh ba ngan da dap 
arphew wei snem ka rta. Hadien kaba biin 
ka jingleh artatien, i mei jong nga, na ka j ing- 
sngewthuh-briew ia ka kamram, i la pyndem 
ha kane ka jingiakut. Ma nga, ba dang kum 
u khynnah, nga la sngewkmen mynsiem ha ka 
jingwanjia shadien kaba ha khmat jong nga. 
Ynda Ta ki jingpynbeit pynbiang khyndiat khyn- 
soit la pynkhreh, ha ka 4 tarik u Jylliew, ka 
snem 1829, nga la peit kumba nga la pyrkhat 
ha kata ka por — ka jingpeit khatduh ia la ka 
shnong ka thaw ba la kha la long i'a nga. Ha 

ka janmiet ba nga lajan dei khlad noh, kawei 
ka paramarjan ka la khot dih sha ia nga ha ling 
jong ka, ia kaba nga la leit. I mei jong nga i 
la kren kynthoh ia nga hadien : “Nga kwah 
phi la dei ban dih sha bad la i mei, John bad 
kane ka jingpynjia barit ka la long ka tyllong 
jong ka jingsngewpang mynsiem bajur ia nga 
ha ki snem ba hadien habud. 

Ka jingkhlad na la ki kmie ki kpa ba'ieit 
thep-mynsiem jong nga ka la long ka bakthang 
mynsiem. I mei bapli jong nga i la kdup khop 
ia nga hapoh shadem ; nangta in bat ia. nga 
shiklah kti ka jingjngai na i, bad da ki khmat 
batuid ummat, i peit shain ha nga da kaba i-ieit 
eh ha ka khmat jong nga, i da pule, ia kaba 
tang ka kmie ka lah, ia ka kitab jong ka lawei 
jong nga. I la wah hajrong, ha u prek jingwah 
jain ba ju wah, ia ka tupia rim ka jong nga bad 
ia ka jaket, bad i'a ka pla leit-skul ka jong nga, 
bad hangta ki la sah haduh ba — bun brin snem 
pat hadien — i la ieh ia la ka i'ing. Khatduh khat- 
wai ia ki ktien iakhlad la i'akren, bad nga la 
iehnoh la ka i'ing jong ka jinglong khynnah 
jcng nga. 

Ka jingiohi baktah mynsiem ka la long, 
katba nga la nang i'aid lyngba ka shnong rit, sha 
ka jaka buh kali, ha kata ka janmiet. Katba 
nga la nang iaid lait lyngba ki surok, brin bdn 
ka kti basbun ka la kaweh kti khublei i'a nga, 
bad ym khyndiat shuh ki sur ryndang ba ju 

iamlien ki la sawa ki jingkren khublei ba naduh 
la ka dohniid, ‘‘To u Blei un kyrkhu ia phi !” 
La don kawei ka tymmen ba la dot-dot, na 
kaba nga la thied switmit la biinsien biinwat ha 
ka dukan die jingdie jong ka, bad ia kaba la 
shait khot ieit I Meirad Hogben ; ka la khot ia 
ngashapoh dukan, bad ka la kynton jingkit ia 
nga da ki jingkwah babha, ki switmit pepper- 
mint baheh, ki kek bad ki switmit kjup ; la — 
ka mynsiem baph hasngewieit ! — ka lahda kaba 
shitom eh ban pynbiang ia katta. Ia ka iing- 
thiahbasa la poi — bad, ha ka jingiasynran lang 
bad uweiu khynnah samla uba, hapoh ka jing- 
sumar jong kajuh ka iing ka sem kum ma nga, 
u la dang mih shabar ban iakynduh ia uba ha 
ling — nga la kiew ia ka tnum jong ka kali laid 
miet London. Ha kaba iehnoh la ka shnong 
rit, nga la phai sawdong ban ai ka jingpeit 
khatduh ia ka, bad nangta nga la iohi ia ka dur 
kynthei ba par na syndah ka kynroh ba tbian, 
hajan ki kor sum-briew. Ka dohniid jong nga 
ka la iathuh ia nga shisyndon ba i la dei i mei 
jong nga — iba la shim kabu i‘a ka jingpyndier 
por bashiteng kynta ha ka jyngkhang iing- 
shongbasa, ba kumta i la laid katto katne ka 
jingjngai ban loh peit licb sa shisien pat ha la u 
khtin rit ba la khlad noh na i. Ngam pat ju la 
sngewthuh, tad haduh ka por, ba la ieit ia nga 
pleng jin haduh katta. 

I mei jong nga i la sngewktah mynsiem jur 
eb da ka jingiakhlad jong ngi. I hep i la ju 

iathuh ia nga ba i shait shong, kumba i pyrkhat 
jyllicw, i da peitjngai jngai shab&r, kumba iiohi 
ei-ei jngai jngai sha shuwa ; bad teng-teng ihep i 
shait iohi ia i mynmiet, ba i ierg harrid jyng- 
khangiit, i da peit sha ka duriaw brin biin 
kynta. Haba kren ia i shaphang kine ki por, i 
shait leh kyndit thret-thret bad fid pyrsad 
jylliew, nangta ia leit par leit thiah noh jar-jar. 

Haba ngi poi ha Ashford, la buh i'a ngi 
hapoh ka kali. Hapdeng biin kiei kiei kiba la 
shoh i'a nga ha ka jingleit Iynti jong nga, la 
long ka jingjia jong kawei ka kynthei duk ba- 
khynniuh rih, ba ka pan jingai isnei ha ka jyng- 
khang kali por shiteng synnia, ia kaba nga la 
sngewktah mynsicm jur. Ha Footscrov la buh 
biang ia nga shabar ka kali. Ha kaba leit sha- 
jan ka nongbah, ki jingi'ohi baphylla phylla ki 
la nang bun man la ka khyllipmat ; bad, haba 
ngi la don beit hapoh ka sor bakhraw, sha- 
phang kaba nga la iohsngew shibun eh, nga la 
jan shoh tyndep da ka jingbun u paid briew 
bad ki jingiabun jait kiei kiei kiba ring ia ka 
khmat. Ka jingiasangah hapdeng ar ngut ki 
riewi'aleh ka la long lajan ka jingpynsngew- 
byrngia ba nyngkong nyngshab eh jong nga ha 
shnong. 

Katba nga dang sah ha London nga la iohi 
katto katne na ki jingi'ohi bakynsai baring ia 
ka khmat, — kum ka St Paul, ka Iingmot, ka 
jaka iapein sbai Syiem, ka Iingpaki<dulan, bad 

u Mot jrong — sha ka kliar jong une uba 
hadien nga la leit kiew bad nangta nga la loh 
jngoh sawdong i'a ka lyngbung jingtei maw-it 
baredbah, bad i'a ka tdem, bad i'a ka jingiathep 
tiar thep tar bad jingiai'aid jhad ! 

Ha ka 10 tarik jong u Jylliew, ynda i'a man 
kawei pa kawei la lah pynbeit, ngi la iaking 
lieng ha ka wah Thames ha ka jhad ba kyrteng 
ka Helen. Da kaba i’aid lait i’a kashnong Dover, 
ngi la iapoi sha lyndet ka Sandgate, ha kaba 
ka sngap thanda jai, bad i'a ki angkhor jhad la 
pynhab. Nga la ai katto katne ka jingpyn- 
sngewmuja la kito kiba tawiar sawdong jong 
nga, da ka jingleh shitrhem da kaba nga la kyn- 
rup i'a ka teleskob, bad ka jingsngewshisha da 
kaba nga pynshisha ba nga la lah ban iohi la ka 
shnong ka thaw rim la jong. Hamar kata ka 
sngi, kawei ka lieng hadien kawei pat ki la wan 
mih noh sha ngi na sharud ka duriaw ; bad ki 
lok ki jor jong ka ling ka sem ba nga la don ki 
la wan iajngoh i'a ki ; — hynrei i'a nga ym don 
ba peit salia ; ki kur ki jait jong nga kim shym 
la wan. Hadien ka jingi'ai ap kaba slem bad 
bathait, nga la i'ohi i'a uwei u briew ba u iieng 
joit ha kawei ka lieng, bad ka jingkyllain lieh 
sawdong ka tupia jong u. *‘I la dei ma i ! — 
itai-tai la dei i pa jong nga !” nga la pyrta. 
Shen-shen i la kiew halor ka madan jhad, bad 
lajan pyni’ap op i'a nga da ka jingdoh jong i 
— na kaba nga la lam kynran, ba u iiiuhmoh 
jong i u la pynsngewthar shisha shisha i'a nga 
ha ka snieh-doh ba dang jlih jong nga. Nga la 

lohsngew ba i mei jong nga bad i hepki la lah 
i'aleit sha ka jaka baa mane, katto katne ka 
jingjngai na Sandgate ; ia kaba nga la sngew- 
pangnud eh. Haba ka por janmiet ka la poi, 
ki nongwanjngoh kai jong ngi na ka rud 
duriaw ki la ialeit phai noh sha la ki lieng ki 
jong ki, kiba — haba dang katto katne kot na 
ka jhad— la pynlong ka shiteng lyngwiar jylli. 
Ki lok ki jor jong ngi ki la lai'eng riang halor 
kita, bad najrong ki um bajaijai la pynper 
ki jingsawa rwai ba'iashoh milai lang, katba ngi 
la nang larwai : — 

‘*Suk long jingieit ba teh-song lang, 

Ban nym pynkhlad la ngi ; 

Jngai jngai ki met ki lah ban klang — 

Ngi long shimynsiem hi.” 

Kawei ka lieng hadien kawei pat nangta ki 
la nang jah lngaid ha ka jingjngai bangut-ngut 
bad nga la leit thiah noh. Kumba shiteng 
synfiia nga la i'ohsngew ba khot la ka kyrteng 
jong nga, bad, da kaba leit kiew halor madan 
jhad, hangta nga la lap la i mei baieit jong nga 
bad i'a i hep, kiba— ha kaba iohsngew ha ka 
jingieit phai kylla jong ki, ba nga la don ha ka 
pud ba dang lah ban iohi— ki la iasiew shiteng 
jini (ka jingioh tyngka kaba eh ia ka ban ioh, 
pynban la pynlut sngewbha mynsiem) sha 
u nongkinglieng, ban king la ki sha ka jhad. 
Ki la pynlut shikynta bad nga (O, katno kaba 
sngewlyngkot ka por ka la paw ha nga !)— bad 

ki la khlad da ki jingjawummat. Ynda la 
pyr.eh ka peit ki khmat jong nga tad haduh ba 
ym lah iohi shuh ia ka lieng jong ki, nga la lcit 
phai pat ban leit thiah, bad nga la lam suk-shi- 
suk haduh ban da shai phcr. 


Nga la sngew ba kane ka la long ka jing- 
sngewsih khuslui shislia banyngkong eh jong 
nga. Ka jingsngewsih, la kumno kumno, kan 
sa shu jah la ka jah hi ; bad hadien shipor nga 
la i’ohthiah noh. Haba nga la kyndit mynstep — 
ka Iyer pyngngad hir-hir ba ka da wan beh — 
ngi Ia iadon jngai jngai hapoh duriaw. Ngam ju 
la mad ka jingpang duriaw kaba kumno kumno ; 
bad, ban da la pynioh ia ki jingkhmih lynti 
jong nga shaphang ka ling ka sem kaba nga 
la iadon shishu, nga la dci ban sngewsuk 
la kumno kumno jai-ly-jai. Teng-terigkhat, 
ha kaba khmih biang ha ka kynton rit jong 
nga ia ki mar ki mata pyrthci, ngan shem ki 
kot-rit kot-ria, ne ki kot-sada, kiba don ki 
dkhot na ka jingthoh bakhuid, ba la pyndait 
pin sha ki tiar ki tar ba ha la ka jong ka jong. 
Ha ka Baibl jong nga. ki dkhot kotbah la 
pynruid na ka bynta jong nga ia ka ban spel 
kynmaw. Hapdeng jong kita, nga kynmaw, 
la long ki lynnong baar, balai, basaw bad 
basan jong ki Proberb. Katba ngi la nang 
laid lynti jhad, shen*shen nga la sdang ban 
sngew ka jingsngewpher ha ka rukom im 
thymmai jong nga ; bad bunsien nga la ju 

pyn'iapher kthang mynsiem eh ia ka rukom 
leh ba nga la i'ohpdiang, bad kata kaba nga la 
ju mlien ha la i’ing. Nga la kwah ban leit 
phai biang i'a lade, hynrei 'ia ka jingiathong 
la pashat, bad kumta nga la shu shah bad ka 
j ingbamiasnge whap jingmut bha mynsiem katba 
nga lah synei. Nga pynrung hangne ka 
jingshim lyngkhot na ka shithi jong nga, ba la 
thoh katba nga dang don halor jhad : — 

“U George bad ma nga ngi i'along tang 
ma ki kiba i'atyllun arsut ka jyngkhang klep 
bashapoh jhad. U George u la kyllon ar wat. 
Shisien u la mynsaw ka krung khyndiat, bad 
nangta u la mynsaw jur eh ka khmut. Nga 
la ur bad u ketli ba da ka um khluit, hynrei 
nga la rah joit i'a u ketli, bad la nga la shah 
phalub sngewtynnat eh, ngam shym la ing 
umthnam. Nga sngewkwah i mei in lah ban 
sait i'a nga mynta ka miet. O, haba nga 
pyrkhat katno nga pynkhynwin shnong haba 
i sad i'a u niuhkhlieh jong nga, nga srigewleh- 
rain eh ia lade, bad nga shu sngewkwah ba in 
lah leh i'a kata mynta ; naba kam eh ban leh 
hi i'a kata da lade ban ia kaba ka la long i'a i 
ban leh i'a ka.” 

Ha ka step jong ka 3 tarik u Nailur — 
sanphewsaw sngi naduh ka por ba iaiaid jhad — 
ngi la iapoi sha lyndet ka Sandy Hook ; bad 
O, katno ba ngi thrang hirdiir, katba ngi la 
nang iai'aid jhad artet ia ki khim- (Narrows), 

ban don noh halor madan jhad, bad ban peit 
phai sawdong ia ka jingitynnat jong ka Pyrthei 
Thymmai ! Ia kane ym shym la shah i'a nga 
ban leh naba, katba nga lah ban iohsngew ia 
ka jingpyrta kyang jong ka jinglehlyngngoh 
bapynsngewtynnat kaba bthei na ki rymmiang 
shyntur jong ki nonglaid lynti kiba la i’asop 
ia ki krung ka jhad, la set ia nga shapoh, ba 
la ai kam ha kaba pyni’ong jlih ia ki but bad 
juti jong ka iing ka sem, khnang ba lah ban 
pynkiew ryngkew i’a ki “kiba jyllun lymphuin, 
bad thik thak, ,> Ngi la ia’iohi ryngkew ha ka 
por lai baje mynstep, ba la pynkiew ha ka 
jaka hiar jhad ba ha New York ha ka por lai 
baje por nohphaisngi — kaei kaei toi ka bam 
ju kham jia, naba ia ki jhad la shait ju 
pynsangeh katto katne por ha ka Dewlynnong 
Staten. Nga la sngew ngiah ia u biskit, ba 
nga la sngewkwah jur eh ia katto katne “ki 
kpu kyllain bajem,” bad nga la dang ktha ia 
u ha ka jingmutdur, haba ki nongkhmih sharai 
jong nga ki la ialeit harud duriaw, ki da iehnoh 
ia nga shadien. Nga la nang apkhmihlynti 
ban thied katto katne ki jingbAm bang jingbcim 
thiang kumta kumta hi ; naba, ynda la ioh- 
pdiang katto katne tyngka na kaba die i’a ka 
jar buh kubi ia kaba nga la shna halor jhad, 
nga la iohbat kynti katto katne ka tyngka ba 
nga donkam. Ka seng jong nga, la kumno 
kumno, kam shym da heh eh katta kumba ka 
la dei ban long, naba nga — kumba ialeh lem 
kiwei kiwei baroh ki riewdonseng — nga la 
lapynbeit ka jingshim kylliang tyngka na 

u khansohma baiong, sha uba nga la ai boina 
kawei ka san tyngka Phareng. Ka trai bad ka 
sut ka sah haduh kane ka sngi khlem siew ; 
ym dei ka jingjia ba da khyUah eh, la shait 
iathuh ia nga naduh kata ka por, ha kaba iadei 
shaphang ki kam ai kylliang sha ri nongwei. 

La iehnoh ia nga halor jhad baroh shimiet, 
ba ki lok ki jor jong nga kim shym wan phai ; 
bad hamar ka por ka jingjah jong ki, nga la 
wad jingpynsngewtamasa ia lade da kaba shu 
peit sah na ka jhad ha ki jaka hiar paidbah ba 
lum paidbah. Nga kynmaw bha ia ka jing- 
lyngngoh jong nga ha kaba iohi ia uwei u 
khynnah, uba kumba kat ka rta jong nga, ba 
u thep shilyngkhot u dumasla ha ka shyntur 
jong u ; hynrei shen-shen nga la kylla mlien 
bad kum kita kiei kiei ba kum kine ; bad 
shibun ruh kiba nang kham pynsngewphylla 
shuh shuh. Ngi la iasah kumba ar bnai ha 
ka sorbah New York. Ym don ei-ei na kano 
kano kaba da donkam i'a kaba la jia. Nga la 
i'aid lynger kumno-re kylleng kylleng ki surok 
bah, man katba nga loh ka kabu ban leh 
kumta, — tad ynda ngi la iamih leit noh sha ka 
pharm ba ha ka distrik Oneida, ban rung ha 
kawei pat ka jait kam ha ka jingim ba la kylla 
ka jong nga. Nga la sngewbha shikatdei eh bad 
ka jingiohi ba ha ka Wahbah Hudson, kaba 
la palat liam ban ia kano kano ba nga la ju iohi 
mynshuwa. Ngam pat shym long u nongiaid- 
lynti bakhraw, ngam pat shym la don arphew 

mail na la ling — lait noh ka jingshongkulai ba 
sah jingkynmaw sha Maidstone bad ka jingphai 
kylla pat ; be 1 kane kan long jingaidaw katto 
katne na ka bynta ka jingai jingbatai bashitrhem 
jong nga ha ki shithi ba nga la thoh sha ling. 

Nga khein ka long kaba bha hangne ban 
bnh katto katne ki bynta balyngkot na ki 
shithi ba la i'ohpdiang na ling, bad ki jingshim 
lyngkhot lyngkhot na ki shithi jong nga hi, ba 
la thoh hamar ki ar snem jong ka jingshem 
thymmai jong nga. Nga sngewkwah ban ai 
jingmut katto katne shaphang ka longbriew 
manbriew i mei baicit jong nga, kumba la pyni 
ha ki shithi jong i sha la u khiin jong i, bad 
ruh ban ai ia ki jingsngew shoh jingmut ba 
dang nyngkong jong nga shaphang ka Pyrthei 
Thymmai, bad ka jingim thymmai ha kaba nga 
la rung. 

Ka jingshim lyngkhot lyngkhot na ka shithi 
jong i mei jong nga, ba la buh tarik Lber, 
1830 : — 

“I pa jong phi i sngewkwah ia nga ban ong 
sha phi mynta, ba ka long ka jingsngewkwah ba- 
kyrpang jong i ba phin nym teh ia lade hi da 
kano kano shuh ka jingiateh sha la u kynrad 
jong phi, lane la iano iano uwei pat, tad ynda 
phi la iasylla syllep lang bad i ha kata ka bynta 
da ka shithi, bad ba phi la ioh jubab na i ; 
hynrei ka long ka jingsngewkwah shitrhem jong 

ngi ia phi, ko khrin baieit jong nga, ba phin lai 
leh don-akor barobor sha la u kynrad bad ka 
kynrad jong phi da ka jingsngewshaniah 
bakhraw tam, ka jingleh minot bad ka jing- 
sngewburom. Minot bniah ia ka jingpynsuk ia 
u, bad pyrshang ban pynneh ia ka jingsngewioh 
jingmyntoi jong u da ka lad baroh katba shong 
ha ka bor jong phi. Ka dei ka kamram bad ka 
jingioh jingmyntoi jong phi ban leh kumta ; 
bad ym don jingteh jingkhtim ka ban teh ban 
khum skhem katta katta kum kito ki jong ka 
jingsngewieit bad jingsngewnguh. 

‘‘Nga sngewkwah, baieit jong nga, ynda phi 
thoh biang, ba phin shah ia nga ban tip la phi 
la spel lyndet kano kano na ki lynnong ba nga 
la kdew ha phi ha ka shithi ba nga la thep 
hapdeng ki jain sopti jong phi. Phin shem ia ki 
ka jingmyntoi bakhraw i'a phi ; khamtam eh, 
lada phi dei trei kam ha ki madan lyngkha, ha 
kaba lehse phin long bunsien tang marwei hi. 
Nangta phin shem ia ka ka jingpynleit jingmut 
basngewtynnat bad basngew'ioh jingmyntoi ia ki 
jingmut jingpyrkhat jong phi, ban lah ban lai 
spel sha lade hi ia ki dkhot na ka Ktien u Blei. 
Nga kren na la ka jingshem, baieit jong nga. 
Nga la ju pyni’aid sngewtynnat bunsien i'a ka por 
jong ka jingtrei shitom jong nga, da kaba iai 
spel ha lade hi ia ka dkhot na ka Jingthoh 
Bakhuid ; bad nga lah mynta ban kynmaw bha 
tam ia kito kiba nga la nang ia ki shuwa ba 
ngan dap kat ka rta ka jong phi. 

*‘Nga thrang ban tip, baieit jong nga, 
kumno phi iaid lyngba ka tlang bajur ; ka la 
khriat jur eh hangne. Hynrei nga tharai phin 
shem i‘a ka lyiur kaba shit kat kaba phi shem i‘a 
ka tlang kaba khriat. Ngin sngewsuk mynsiem 
ban i'ohsngew na phi bunsien bunwat katbo ka 
bit ka biang ia phi ia ka ban thoh sha ngi, 

“Khtin baieit tam jong nga, nga dei ban 
kren khublei ia phi hangne. To u Trai Kynrad 
un kyrkhu ia phi bad un ri ia phi ha ki lynti 
jong phi baroh I — long ka jingdwai shitrhem 
mynsiem jong ka kmic baieit ka jong phi. 

“jane gough” 

Na ka shithi kaba 2 tarik u Iaiong, 1831 : — 

“Nga kyrmen, baieit jong nga, phi shait phi 
khiah bha ha ka met ka phad bad ka mynsiem 
kumjuh. Nga kren skhem ha phi, ngi baroh 
ngi iakynmaw ia phi da ka jingieit ka bam 
duna ; bad ka khyndai tarik jong man la u 
bnai ka wallam jur ha ka jingmut jingpyrkhat 
jong nga ia ka por ha kaba nga lakhlad bad phi ; 
bad nga kyrmen, lada ka long ka mon u Trai 
Kynrad, ba ngin iashem biang pat sa shisien ha 
kane ka pyrthei, lada ia ki jingim jong ngi yn ri- 
pynim. Phi la leit mynta lajan ar snem, bad ka 
por kan sa shu laid stet noh. 

“I pa jong phi i la sngewbha ba phi la 
pynshitom ban thoh ka shithi khatduh bha 

katta katta. I kwah ia phi ban pynmlien kaba 
thoh man kat haba phi ioh ka lad ban leh kumta ; 
bad ruh shaphang kaba khein ba diah jong phi ; 
ba ka lah ban long kaba myntoi shikatdei eh la 
phi ha ka jingim lawei laar jong phi. 

“Nga lcyrmen, khun baieit jong nga, phi 
dang wad shitrhem mynsiem ia kawei kaei kaei 
kaba donkam. Phi tip, u Trai u la ong — ia 
kita kiba wad kin sa shem ? Ka long, ko khdn 
baieit jong nga. ka jingkwah shitrhem mynsiem 
bajur eh jong baroh ar ngut na ngi ki kmie ki 
kpa, ba phi lah ha ka jingim ba dang khynnah 
samla jong phi ba phin aiti i'a lade sha u Trai ; 
ba phi lah ban long u Shakri u jong U — shakri 
i'a U : bad kumta, ko khun baieit jong nga, iai 
sah jan sha ka Baibl jong phi. Man ba phi ioh 
ka kabu ban pule ia ka, niewkor i'a ka hajrong 
kiwei kiwei ki kot baroh ; bad to u Trai un 
pynlah i'a phi kumta ban pule bad ban sngew- 
thuh ia ka, ba phi lah ban kylla long u bastad 
sha ka jingim ba bamjukut. 

“Bad nga kyrmen ba phin nym khein sting 
i'a ka jingdvvai rieh. ‘Pan, te phin sa i'oh- 
pdiang,’ — ka long ka kular badap jingaiei 
tarn ; bad Uta uba la kren ia kata, Un pyndep 
i'a ka. To u Trai un d& un ker bad un ri un 
sumar ia phi ha ki lynti jong U baroh, bad un 
wallam ia phi khatduh khatwai sha la ka hima 
bakynja bneng jong U ! Khublei, khtin baieit 
jong nga. To u Trai* un kyrkhu, un ri un 

sumar, bad ri-pynim Ta phi bad iai sumar ia phi 
ha ki lynti jong U baroh ! — long ka jingdwai 
jong ka kmie ba i’ai ieit lynter jong phi. 


“jane gough”. 


Ka jingshim lyngkot na ka shithi ba la 
thoh da nga katto katne taiew hadien ka jing- 
wanpoi jong nga ha Amerika : — 

“Ha ka 17 tarik u Naitung, katba nga la 
dang khmih wad la ‘ka Jingkiew bad Jing- 
roi u Doddrige,’ nga la lap ia kata ka shithi 
baieit ia kaba i mei baieit jong nga i thep 
ha kawei na ki soptipoh jong nga. Ngam 
man lah satia ban pule ia ka slem slem por, bad 
ngam lah tad haduh ynda nga theh ki ummat 
babun bah jong nga ; hynrei ngan ri kyndong 
ia ka kum ka jingkynshew bakyrpang, ba don 
shibtin bah kiei kiei ki ban long ka jing- 
myntoi bakhraw ia nga mynta, kumjuh ruh 
ia kaba hadien habud. O, katba nga la nang 
dem thiah ba la kynting shane shatai halor 
ka duriaw bah ba'iar, nga la pyrkhat sha- 
phang i mei bapli jong nga, bad katno da 
kaba sngewsih eh nga la leh ia i,. kumjuh ruh 
ia i pa baieit jong nga ; bad nga la pyrkhat, ban 
da nga la don ha iing, katno da kaba sngew- 
shngain mynsiem ngan jin da la iatrei kam 
na ba bynta jong i, bad ban nym khnium nym 
ktuk, bad ban nym i'aid da ki jingj^m bam mon 

sat kumba nga la ju lai leh. Hynrei nga 
kyrmen, pa bad mei baieit jong nga, ba phin 
i'am&p la baroh kaba la dep. 

“Pa mei baieit jong nga, ba ka Sngi u Blei, 
ka 2 tarik jong u Nailar, ngi la dang iakhmih 
kai sha bar ia ki sharak ba ha ka Sandy Hook — 
da kata ka jait jirgsngewher mynsiem da kaba 
i pa baieit jong nga i tip bha — hadien ba ngi 
la i’adon sanphewlai sngi ha duriaw ; hynrei 
ngim i'alah i’ohi ryngkew — tad haduh 3 tarik, 
hat ka por mih ka sngi. Ngi la nang i'ashur 
shajrn shi shajan, had ka Iyer hir-hir bapyng- 
ngad, kaba la wallam ia ngi sha Sandy Hook 
kumba khatar baje, ha kaba u nongkinglieng u 
la wan kiew jhad. Ha kaba shibaje prem- 
miet ngi la lapoi ha ka Dewlynnong Staten, ha 
kaba u doktor u la wan kiew halor madan jhad 
bad eksamin ia r.gi ; kumjuh ruh u nongshon- 
kot, ban shim jingthoh shaphang ka jingiaid- 
lynti duriaw jong ngi. Kumba lai baje prem- 
miet ngi la iapoi ha New York, ter ter. 

“j. B- GOUGH.*’ 

Kawei ka shithi nga la thoh, kaba btih 
tarik na Pharm Sandgate, Westmoreland, Kyl- 
lalyngkot 26, 1829 

“Ko i Mei i Pa Baieit Basngewburom,— Ba 
nga lap ka kabu ban thoh sha phi, ngan pyr- 
sl.ang ban pynroi ia kata da kaba ai jingbatai 

nyngkong nyngshab eh sha phi la ka jingleit- 
lynti jong ngi na New York, sha kane ka 
jaka, kaba long ka Pharm basngewsuk kynjai 
eh, kumba khatar mail na Utica. 

“Ha ka 30 tarik u Nailar ngi la iamih ban 
iehnoh la ka New York ban leit sha Albany, ha 
kaba ngi la iahiar arsut sha ka lieng-jynhaw- 
tdem, bad ha ka pr>r san baje por nohphaisngi 
jong ka Sngi Saitjain, ngi la i'a mih noh, bad ngi 
la i'adon kaba kum kata ka jingiohi ba ikhain 
sat baroh shilynter lynti artet ka wahbah 
Hudson, i'a kaba ngam lah batai ha phi. Ka 
long sha ba palat ka jingai jingbatai. Ngi la 
i'ohi i'a ki lumrit baheh ba da u mawsiang 
tylli, bad ki dieng kseh bad kseh Bilat kiba 
mih napdeng ki jingang bad jingpdang maw- 
siang. Ha ka sngi ka babtid ngi la wanpoi ha ki 
Lumbah Riat-noh-miaw (Catskill) bad Alle- 
ghany, kiba la palat liam la baroh kat kiba ngi 
la leit iohi mynshuwa ; hynrei pynban ngi 
la la'iohi ei-ei ba nang kham ikhain shuh shuh 
la ka ban leit jia iohi. Kumba hynriew baje ngi 
la lapoi ha Albany, ka sorbah baheh bad ba- 
itynnat. Ha ka Lah sngi u Blei ngi la iapynmih 
shabar i'a la ki jingkit jingbah jong ngi na ka 
lieng-jynhaw-tdem sha ka lieng'phud'Um, ha 
kaba ngi la iasah ha Albany haduh saw baje, 
bad nangta ngi la iamih ban leit sha Utica. 
Ngi la iashongsuk kynjai halor madan lieng tad 
haduh por sepsngi. Suki-pa-suki, ngi la i'awan 
mih lyngba ki jyngkhang tala, ia kiba nga tharai 


58 



phi tip la rah la ngi bun bah phut. Nangta 
ngi la ialeit hiar ban thiah noh. Baroh ngi 
la i&thiah suk kynjai, lait noh ka Sarah, ia 
kaba la pynwit pynthut da ka jingsawa jong ki 
um kiba shop kyntur shapoh ki jyngkhang 
tala — naba ngi la i'ai’aid lait bun bah na kita 
hapdeng Albany bad Schenectady Kawei 
kaei kaei kaba nyngkong eh ba shoh bad ring 
ia ka jingpynleit jingmut jong ngi ha kane 
ka por step ka la long ka Wahbah Mohawk, 
kaba tuid na krung na krung jong ngi. Ka long 
ka wahbah bai'ar bad bajyndong. Kumba khat- 
wei baje ngi la iaryngkang sha shiliang ka 
Mohawk, najrong kawei ka jyngkieng laid um, 
bad la ialeit mih ryngkew ban i'oh katto katne 
ki soh apyl. (Ha kane ka ri ki briew ki lah 
ban leit sha ka kper soh bad kheit soh apyl 
katba ki lah ban b&m) 

“Ym don ei-ei basngewmet ban iathuh ba 
la jia tad haduh kawei pat ka sngi- Haba ngi la 
lapoi ha ki Kshaid Rit, ka jingiohi ka la long 
kaba kham iphuh iphieng ban ia kano kano ba 
ngi la lah i'ohi mynshuwa. Ia ka nongrit la tei 
halor u mawsiang tylli. Ka long ka bam 
myntoi ia nga i'a ka ban ai jingbatai ia kata ha 
phi, namar ka long palat than ia ka bor jong nga 
ban leh ia kata. Nga da ngeit kein ba ka Bilat 
kam lah ban iakob ka jingiohi kaba kat kata 
— jar ong nga ieit katba nga ieit ia la ka ri ba 
la kha la long ia nga. Phim lah kot jingmut 
jingpyrkhat shaphang ka jingiohi ba i-rngai ba 

baroh sawdong, lymda phi don da lade hi 
hangne ban iohi. Ngi la i'apoi ha Utica por shi- 
teng synfiia; hynrei ngim shym ialeit kiew ryng- 
kew tad haduh ka Sngi Palei. Ngi la ialeit shong- 
i’ingbasa ha ka iing uwei u briew, uba kyrteng 
u Brown, ha ka Surok bah Bleeker, ha ka dor 
7 dolar shibnai ; hynrei ngi la iehnoh ia ka 
ynda ngi la lasah hangta lai taiew, bad ngi la 
iawan poi sha ka pharra kaba u kynrad u la 
thied. Ka kali-kit-mar jong ngi ka la wan poi 
bad wanshaw ia ngi shata. Ka pharm ka long 
kaba sngewsuk kynjai, kaba don shispah saw 
akar ka dew-phang-ph&ng, bad sanphevv akar 
ka dewkhlaw bad ka brisoh ba-itynnat ba bad 
ka kper, ka i'ingshong kaba sngewsuk kynjai, 
ha kaba ngi iashong iasah, bad kawei ka sem- 
dieng ba-itynnat. Don ruh kawei ka iing-kper, 
kawei ka kali-kit-mir bad ka sem-buh-kali 
pynsyntuid, lai tvlli ki sem sniang, kawei ka 
i’ingbuh thiar, ka sem kulai, ar tylli ki iingbuh- 
kba, ar tylli ki sem masi, kawei ka iing- 
thang-niut, bad ka kor-kynshait^um babha. 
Kaba ngi don baroh ka kynthup ia ki lai tylli ki 
masi kynthei — hynrei u kynrad u ong ban 
pyn’ioh khatphra ne arphew tylli ha ka lyiur ; 
ar tylli ki kulai, lai tylli ki niang-j twa ba 1a 
pynsngaid, hynnicw tylli ki niang-khun, san* 
phew tylli ki langbrot, uwei u masi-kyrtong, 
bad iwei i khummasi. Nga sngewtynnat kaba 
niah ia ka shihar ki jyngri la jong kylleng 
kylleng. Ka shihar ha kane ka ri ka long 
ar tylli ki kulai. Ka kali-kit-mdr jong ngi 

kam khia wat shiteng na kaba long ka kali 
Bilat. Ia ki kulai la bsuh kumba bsuh ia ki ha 
ka kali ba ring shijur ki kulai. Nga sngew- 
tynnat shibtin eh kaba niah kylleng kylleng 
ha kane ka rukom. Nga la don ha Clinton saw 
wat naduh ba nga la poi hangne, ka jingjngai 
kaba kumba lai mail na ka pharm jong ngi ; 
bad sha Manchester, kumba lai mail. Nga la 
shongkulai halor ingdong kulai ar wat sha 
Manchester, bad sha Clinton shisien ; hynrei 
nga la don ha Clinton laisien bad la ka kali-kit- 
mar jong ngi. 

“Nga da pyrkhat eh hi kein, mei pa baieit, 
shaphang la ka iing ka sem da ka dohnud ba- 
khia bunsien eh ; hynrei nga da pyrshang 
ban pyc khih im la ki jingsngur mynsiem jong 
nga. Nga da kyrmen sngur mynsiem ba ngan 
dang lakynduh biang ha kane ka pyrthei ; 
hynrei la da kam long ka mon bakhuid u 
Kynrad, nga kyrmen ngin sa i'akyndbh ha 
Bneng, ha kaba ym don jingiakhlad shuh. 
Nga sngewsih ban pyntip ia phi ba ngam lah 
ban i'ahAp jingmut bad ka jingkwah jong phi, 
namar ba ym don Skul Pynpaw ba hajan jong 
ngi, lymne kano kano ka jaka mane Methodist 
kham jan ban ia ka Pdeng Vernon, kumba ar 
mail, lait sa tang shisien shibnai ba don ka 
jingialap niam ha ka iing bamarsyndah. Hynrei 
don ki iingmane Baptist bad Presbyterian 
kham hajan ; hynrei nga sha it leit jingiaseng ha 
ka Pdeng Vernon. 

“Ngi sngewsih eh ban 'iohsngew ba phi ioh 
ka lyiur basniew. Ngi don ki jingkylla kiba 
kynsan eh ha ka jingkylla ka suinbneng ; 
hynnin ka sngi ngi la latrei kiba la laloit 
lyngboit haduh ka soptipoh, la ka long u 
N&i Kyllalyngkot ; bad mynta ka sngi ngi 
i'dioh ka jinghap i'or kaba jur. Ngi la dang 
i'ani'ah la ki masi-dab jong ngi, ngi da iawad 
diengiap, ba u kynrad u la thied shihar ki 
masi-dab myn ha kawei ka sngi ; nga dang leit 
hikai ban niah la ki. Ka long ‘ho bad hi* hangne, 
ha ka jaka ban ong ‘sho bad shu’ kumba long 
ha ka ri Rim jong ngi- Iathuh ia ka Mrs Bettie 
ba ngan nym lah klet i'a ka jinglehsbun jong ka 
i'a nga, ha kaba phah ia u pu-sying bad dud. 
Nga kyrmen ba lymne mi ka ne u Mr Bettie, 
lymne ki khiin kin jia kyrduh kano kano kaba 
bha ha ka pyrthei ; bad ba ki lah baroh ban 
poi suk poi sain khatduh khatwai ha ka burom. 

“Mei baieit, ngam lah ban ai i'a ka 
Mrs Brown ia ka jingai jingbatai bapura 
shaphang ka Amerika, hynrei ngan pyrshang 
ban ai ia ka, bad i'a phi, ki kmie ki kpa baieit 
jong nga, khyndiat khynsoit ki jingi'athuhbniah. 
Nyngkong nyngshab eh, don shibun bah ka 
kam ia ki briew i'a ka ban leh ; bad lada kin 
tang shu trei, ki lah ban im ka jingim basngew- 
suk kynjai. Ka baar pat, don kyrhai ka 
diengiap i'a ka tlang ; ar tyngka dolar shikhum 
na ka bynta ka diengiap kaba sawphut. Kane 
ka tyngka ka long thik marshiteng i'a ka tyngka 

jong ngi. U kynrad u ong ba u sngewkwah 
ba katto katne na ka diengi’ap kaba don saphret 
saphrong kan don noh ha shakiar ling jong phi. 
Don diengiap kaba don kylleng kylleng ka 
pharm kat ban biang ban pyndap dieng ia ki 
spah iing ; ki dyngkhong dieng bad ki dieng 
ki i'adon kylleng sawdong ki khlaw, ia kiba kirn 
salia ban thang ding, namar ba kim shim lait 
tang ki dieng bha ban thang. Kim ju pyrkhat 
ia ka ban phut ne kynjut i'a ki dyngkhong dieng 
haba la khet dieng, hynrei kin shah i'a ki ba 
kin shu ieng sah bad ba kin sa shu pyut hi 
kumto. Ka balai, ki jingbam jingsa ki long 
kiba tat eh. U kpu u long shi shiling shi gallon, 
6 pen da ka tyngka jong phi ; ka dohmasi, 
na ka 1} penny sha ka 2 penny shiteng ser ; 
ka dohsniang 1£ penny shiteng ser. Ki bret 
noh ia ki snier ki snap sniang ; bad phi lah 
ban thied ia ki kjat bad shkor sniang da ka 
shang. Ki masi shohdoh ki long kiba tat eh. 
Phi lah ban i'oh kawei ka masi bha na ka bynta 
12 tyngka da ka dolar ha ka por pyrem, bad 
naduh 12 dolar sha ka 15 dolar pat ha ka por 
thnenvdor ; kawei ka syiar bha lane ka ’iar-lud 
na ka 4 sha ka 6 penny (kumba shipiah paisa) ; 
ki radha bad piru, shi shiling da ka tyngka 
jong phi. 


“Nga shem nga dei ban pynkut noh, nga 
da kyrpad i'a phi ban ai ia ka jingieit jong nga 
sha u Mr bad ka Mrs Valyer bad kiba ha iing 

ha sem, bad ia baroh ki lok ki jor kiba iakylli. 
Ruh pdiang, ko mei ko pa baieit, ia man la 
ka jingsngewkwah babha jong nga bad ia ka 
jingieit sngur jong nga. Nga 1 1 khmihlynti ban 
loh toi ka shithi kaba kham jrong, bad katto 
katne ki lain na i pa baieit jong nga. Nga 
thrang ban iohi i'a ki dak jong i biang sa shisien. 

Nga long, mei pa baieit, u khun ba iai sngew- 
ieit lynter jong phi hi, 


“j. B. GOUGH.” 

Ka jingshim lyngkot na kawei pat ka 
shithi : — 


“Nga la pynsngewmuja bad la ka jingsngew- 
koit sngewkhiah bad ka jingsngewim mynsiem 
shibun bah naduh ba nga la don hangne. Nga 
la nang bun bah kiei kiei. Nga iah ban lur 
lyngkor, ban shoh-kba, ban thung ban tep bad 
tih mohkhiew, ban thung phan, ban shna 
um-soh, bad ban leh bun bah kiei kiei ba ngam 
ju la tip mynshuwa. Nga la don ha ka jingtrud 
khyndew bad ki masi-dab, mynba nga la 
lohsngew ba la don katto katne ki shithi na 
ka bynta jong nga ; bad shen^shen hadien, ka 
Elisabet ka la wallam ia ka song shithi sha nga 
ha lyngkha. Hynrei ngam man lah trei shuh 
baroh shisngi ba kmen. Nga iasngewtynnat 
shikatdei eh bad ki Yangki. Ki long kiba kren 
phak-phak, laitluid, bad bahur-hur mynsiem. 
Ki pyndonkam bunsien eh ka ktien ‘tharai.’ 

Kumta, lada ki rmit ong T Ngan leit sha jingia- 
seng, ’ kin ong noh, *Nga tharai ngan leit sha 
jingiaseng.’ 

‘‘Hynnin ka sngi nga la leit sha ka jingia- 
seng ba ha madan, i'a kaba la pynlong shisien 
shisnem da ki kynhtin ialang bai'apher jong ki 
Methodist. La shait pynlong ha kano-re-kano 
na ki khlaw. Haba ngi la lapoi ha ka jingiaseng 
kaba shapoh khlaw, ha kaba la pynlong ia kane 
ka jingiaseng, ngi la iohsngew la ka jingsawa 
balakren haw-haw ; hynrei kawei kaei kaei 
kaba nyngkong nyngshab kaba la shoh bad ring 
la ka jingmut jingpyrkhat jong ngi ka la long 
ka jingbun bah ki lingjain lane ki lingdara, kum 
kito ba pyndonkam ha ki lew ki hat. Kawei 
pat, ka la long ka jingsawa jong ka jingdwai 
na man ki dong. Kumba khatsan ngut ki 
i'adwai jam ha u Blei ha kajuh ka por, ha ki 
kynhtin dwai bai'apher, kiba kynthup kumba 
khatsaw khatsan ngut rangbahbriew bad.kynthei 
briew lang hajuh, bad kawei ka dienglyngkot 
ban pyni'akhlad i'a ki shynrang na ki kynthei. 
Ynda ngi la ladon hangta kumba shikynta 
shiteng, ka turoi ka la sawa na ka bynta ka 
jingi'alap ha ka jaka madan. Ka jingdon ka la 
long ryntih hapdeng san bad hynniew hajar 
briew. 

“Hadien ka jingialap, la ki jingiaseng dwai 
la pynlong kumba ar kynta ha ki lingjain. Ha 
ka por dang ieng bha ka sngi, nga la leit khmih 


j 

la lea lingdara ki India, ha kaba nga la Tohi la ki 
parabangeit saw-snieh-doh ba ki iadwai bad 
iakhot kyrpad ia u Blei. Nga la lohi ruh ia ki 
ba ki kyllon khrup ha khyndew, bad ki dem 
dwai hangta kumba shikynta shikynta tam ei-ei, 
ki da i kum kiba khlem jingim. 

“Sa shisien pat, hadien ka bim jamiet, ka 
turoi ka Ia sawa na ka bynta ka jingialap ; bad 
biang ki la i'alum lang baroh ha khmat ka jaka 
ieng'ialap ban sngap ia ka jingialap. Ka rukom 
jong ka jingiaseng ka long, ba haba ka turoi ka 
sawa mynstep ha ka por mihsngi ka dei ia ki 
ban khie joit ; haba ka sawa ha ka jaka ieng, 
ka dei ia ka jingiadwai iing ; haba ka sawa 
biang ha ka jaka-i'eng, ka dei i'a ka jingialap. 
Ki shynrang bad ki kynthei ki shong khlad ha 
ka jingiaseng, ki rangbah ha kawei ka liang, 
bad ki kynthei ha kawei pat. Ka jingiaseng ka 
neh kumba san sngi, bad ha kaba wai jong kane 
ka jingiaseng la don sawphewsan ngut ba la 
kyrsiew. 


u j. B. GOUGH.” 



LYNNONG IV 


Ngi la ialeit sha ka phirm ba ba ka 
District Oneida, ha kaba nga la sah ar snem, 
ha kata ka por ym pat ju la phah i'a nga sha 
kano kano ka skul Sngi u Blei ne Pohia. Nga 
la sngew khia mynsiem shibun i'a kane, jait ba 
nga la don ka jingthrang bajur ban nang 
lum jingtip. Ba sngewthait i'a ka jingim bam 
sngew myntoi kum kata, bad ba iohi ruh ba ym 
i-don lad don lynti i'a nga la ka ban shah hikai, 
ban pynioh la ka kam ka duk, nga la die la ka 
shaku na ka bynta ban iohsiew bai stamp la 
ka shithi sha i pa jong nga, ha kaba nga la p&n 
bor na i ban leit noh sha New York bad ban 
hikai trei-kam trei-jam. Nga la shu phah tuh 
i'a kane ka shithi ; namar, haduh kane ka por, 
ia ki shithi jong nga baroh kiba sha iing la ju 
da pule da ki nongsumar jong nga shuwa ba 
yn phah i'a ki, bad ngam kwah ba kin i’alulia 
lusha ha kane ka kam. Ha ka por babiang 
nga la iohpdiang ka jubab i'a ka shithi jong nga. 
I pa jong nga i la ong ba nga la biang tta mynta 
ia ka ban bishar hi ia lade. Nga lah ban leh 
kat kum ki jingkyntu jong ka jingbishar la 
jong hi. 

Nga la sngewbha la keinnoh hi kein ba nga 
la lah ban bat kynti ia la ka nusip la jong ha la 
ki jong ' ki kti, kum ban ong noh ; bad ha ka 

1 2 tarik u Kyllalyngkot, 1831, nga la tnih noh 
na ka Distrik Oneida ban leit sha ka sorbah 
thymmai New York. Lah ban mutdur da 
kaba jem eh, ba nga la iehnoh la ka kam ka 
jam da ka jingsngewbabe mynsiem kaba khyn- 
diat eh ; naba, lada ki katto katne na kiba ha 
ling ha sem jong nga ki ia leh ia nga da kaba 
pyrkhat bha lem bad ka jinglehsbun, pynban 
na kito na kiba nga la khmihlynti kumba dei 
ban long na ka bynta ka jingai jingsuk bad 
jingtngen, nga la ioh ka jingleh kaba iapher 
bak-ly-bak na kato na kaba la peit khmihlynti 
da i pa jong nga, ha kaba i la buh shaniah ia 
nga ha ka jingsumar jong ki. Hangne nga 
kyrpad ban pynlong ka kynja jingkynthoh, 
kaba la niew ba ka long kaba donkam ha kaba 
la ong ba nga iengpli ia ka ling ka sem kum 
uba pynsyrwa bad babuaid tanglang. Kaba 
kum kane ka jingrah ktien ym ju la pynlong 
mynno mynno da nga ha kano kano ka por, 
ne ka jaka ; lymne la ju don ka nongrim ia 
kaba kum kata ka jingpynsawa ktien. Ia ka 
iad-um bad umsoh apyl la pyndonkam da kiba 
ha iing ha sem, hynrei ym jyndei. Ha ka 
jingkren said-da basngur mynsiem nga pynlong 
ia kane ka jingiathuh-ktien. Ngan nym da 
la kdew sha kane ka bynta, ban nym dei ba u 
riewmushlia ba na ka sorbah New York u la 
pyntrei smat ia lade hi shaphang ki kam ki jam 
jong nga, u kren pynsniew ia ka jinglong 
shisha jong nga bad u kynnoh ha nga ia ki 

jingthmu ia kiba ngam ju la buh jingmut 
mynno mynno. 


Katba nga dang iadon bad kaling ka sem 
ba nga la dang shu kdew, ka ribaibal niam ka 
la wan jia ha ki rud ki kiar jong ngi. Ia ka 
jingmut jingpyrkhat jong nga la shon jur, bad 
la pynrung long dkhot ia nga, kum ka jingpyr* 
shang, ha ka Balang Episcopal Methodist. 

Ha ka jingieit poi jong nga ha New York 
nga la don tang shiteng dollar ha ka pla sopti 
jong nga ; bad baroh ki mar ki mata ba nga la 
lohkynti ha ka pyrthei ki kynthup lut ha ka 
synduk rit ba da ka tin ia kaba nga iai rah. 
Nga la i'eng ha ka kjat jong ka Surok Cortlandt, 
hadien ba nga la iehnoh ia ka lieng. Da ki 
spah ki briew ki iaiaid biin kam da ki kjat 
smat, khlem peit salia ia nga ; bad nga la sngew 
tmang shisha shisha. Hynrei hapdeng kata 
baroh ka jingsngewtmang sngewkynjah jong 
nga, ki jingshoh jingmut niam ba nga la dang 
shu kdew — bad khamtam shuh shuh da kito 
kiba nga la ioh kylliang na ki jingbthah jing- 
bthing ba nga ioh na i mei baieit jong nga— ki 
la pashat katto katne ki kjat sngi jong ka 
jingsngewtngen mynsiem, kiba shat thaba 
lyngba ka jingsngewdum mynsiem. Katba nga 
la dang ieng, nga da puson shano ngan pyndem 
ia ki jingjim kjat jong nga, uwei u briew u la 
wan haduh ha nga, bad u la kylli shano un 

pynrah la ka synduk tin jong nga. Ynda 
hangta, da shisha, ka jingsngewshah iehnoh 
bajur la nga ka la wan lap i'a nga, bad niar eh 
ba ngan kynmaw mynno mynno ba ngan shem 
ka jingsngewkthang mynsiem ba kham palat 
ban ia kaba ha kata ka kynti. Mutdur hi i'a 
nga, ko nongpule, u khynnah uba dang khatsaw 
snem ka rta, u nongwei, ha ka sorbah baphylla ; 
bad khlem mano mano ban btin lynti ia nga, 
mano mano ban ai buit ai sylla, bad khlem 
kawei ruh ka mynsiem ban ieit, ne ba ngan 
ieit kylla. Hangta nga la don, lai hajar mail 
bak-ly-bak na la ling la sem bad na la ki lok 
ki jor ; u “riewiaidwir ha ka jingatphyllung ka 
jingim,” ba marwei lngang hapdeng ki hajar, 
bad da ka dohnud kaba pang mynsiem hir-hir 
i'a ka jingsngewlem ba leh sbun, hynrei ban 
nym lap i'ano iano. Katba nga la nang puson 
duriap ha la ki kupar la jong, baroh shisyndon 
ka dkhot harum ka la wan rung ha ka jingmut 
jingpyrkhat jong nga, bad ka la ai jingpyntngen 
ia nga : “To shaniah ha u Trai, bad leh i'a 
kaba bha : kumta ba men ioh shong ha ka ri, bad 
da shisha ynsa bsa b&mia me.” (Salmxxxvii : 3). 

Da kaba bah la ka synduk tin ha la ka 
tyrpeng, nga la rung ia ka sorbah : bad ynda 
nga la iehnoh ban aiti la ka jingkit jingbah jong 
nga ha uwei u briew, nga la Ieit sha ka Brown 
Jug, ka iingshong paidbah ba ha ka Surok bah 
Paila (Pearl Street) ; ha kataka jaka nga la sah 
haduh ka step Lah Sngi u Blei ka babtid, ha 
kaba la ai jingthoh iaroh ia nga ban p&n kam 

na u Mr Dando ba la niewburom, uba. la long 
te u ejen jong ka “Christian Advocate and 
Journal,” Ha une u rangbah nga la lathuh la 
ka jingshem la jong ; ynda haba u la iohsngew 
la kata, u la ialeit bad nga sha ka Methodist 
Book Concern (kaba la don ha kata ka por ha 
ka Surok bah Crossby), ha kaba ynda la iakren 
lakhana katto katne, la lapynbeit ba ngan 
leit hajir ha ka Sngi Balang ka babAd, kum 
u khynnah rah khubor, bad ban hikai ka kam 
suh-kot ; na ka bynta ki jingtrei jong nga nga 
dei ban i'ohpdiang ar dollar bad arphewsan ‘cent’ 
shitaiew, bad ban sa shet sa tiew hi la lade. 
U Mr. Dando u la ai shithi iaroh ia. nga kum 
u nongbimbnai sha ka Mrs M — . ba ha ka 
William Street, ha ka dor ar dollar shitaiew ; 
bad la ka tat ha ka jingiakutdctien, ki nongpule 
kin iahip jingmut bad nga kumne kumne ha 
kaba pyrkhat ba ka la biin than ban kren na 
ka liang ka jingai jaka shong jaka sah ia 
nga. Da ka jingsngewlyngngoh ia ngaj nga la 
shem, ba haba ka por pynjahthait ka la poi, 
ba nga la dei ban thiah lang kawei ka jyngthiah 
bad uwei uba na Ireland, uba la thiah pang 
jur eh na ka khieshoh bad ka jingkhynniuh-rih. 
Uta u lok bapli u la iathuh la nga la la ka 
jingshem la jong bamynshuwa jong u ; bad 
nga la lap ia ka jingshisha jong ka jingong ba 
“ka jingduk ka pynithuh ithaw ia ngi bad ki 
lok nongwei ba lathiah lang.” U la wan phet 
shnong sha Amerika, la kynrup da ka jingpang 
ia kaba nga la iathuh> bad mynta u la long 

fchlem paisa-tyngka ha ka met, hynrei man ka 
sngi u da don ha ka jingkhmihlynti ban i‘oh~ 
pdiang ehei na la ki lok ki for jong u. U para- 
lok jong nga u la khynniuh jur, bad um shym 
lah thiah hh dem baroh shimiet, haduh ba la 
pynxvit pynjynjar sat i'a nga ; bad ha ka sngi ka 
babiid nga la i'athuh i'a ka trai khyndewbn ngan 
nym lah kein ban lathiah ha kajuh ka jynethiah 
sa shisien pat bad une uba na Ireland. Kumta 
de, ha ka miet ka babtid ka la pynlong la nga 
kawei ka jaka thiah ba sngewjynjar, ha kajuh 
ka kamra, hapoh ki shan-khung. Ka la long 
kaba eh bha, bad la kaei ba la khot ka 
jyngthiah tyr-a tylli ; bad la buh pynjynjar sat 
katta katta, ba man ba nga kner la ka kti i<^ng 
nga ban tin nep Ta kaba la shu ai kl-len. dap 
bha, ki shynriahti jong nga kin lakynduh bad 
ki snir thapbawa babit thit pneij pneij — ka 
jait khniang la kaba naduh dang khynnah 
khinlung (bad haduh mynta hi) nga don kata 
ka jingsngewsaitmet bam lah batai hynrei kaba 
suh-thied jylliew bha. Ba la thait-i'an kumba 
nga la long, na ka jingduh thiah ha ka miet 
bamynshuwa, shen'shen nga la shoh samthiah 
noh ha ka jyngthiah, toi ka bam suk satia jong 
nga \ hynrei ha ka por ba la miet bha ngain, 
ki jingud ba sngewngiew ba la pynmih da 
u paralok bai'athiah pang jong nga ki la 
pynkyndit thret la nga. Nga la kyndit three 
bad lap, ha ka jingsngew lyngngoh ngain jong 
nga, ba uta u lok u la khie i'eng joit. Nga la 
her mynsiem her ka bam don pyrthei shuh, 

khamtam shuh shuh haba u la ai jirtgtip ia 
nga ba u sheptieng un sa lap noh. Nga la 
kyrpad ia u ban shah ia nga ban khot nong- 
iarap ; hynrei u la khang ding-ding dang-dang 
ia nga, bad nangta u la leit bad shong ha ka 
rud jyngthiah. Bad mynno mynno ngam pat 
ju la i’ohsngew kiba kum kita ki jingkyang 
basngewkordit khop babthei na ki rymmiang 
shyntur jong uta u briew ba ha tmier ka 
jingiap, katba u la nang khot, da ka 
jingsngewshitrhem mynsiem basngewshyrkhei, 
ha u Khrist ban pyllait im ia u, bad ha u Blei 
ban sngewsynei ia u. U imat syier ban tip 
ia ka kynta. Nga la iathuh ia u nga tharai ka 
la sa ban step, namar ba u syiar u la kynih. 
Hadien katto katne shuh shuh ki jingud bajam, 
kynsan kynsan u la kyllon kram-ram-ram 
halor jyngthiah. Nga la iohsngew ka jingsawa 
ud bakhor-khor pdot bad ba kyriat bniat ; bad 
nangta jar kynjah. Nga la shu sngewthuh ba 
u briew u la iap, la ngam lah ban iohi ia u ; 
bad nga la tip ba nga don marwei hi bad 
u Jingiap, kaba nyngkong tam ha ka jingim 
jong nga. 

O, katno suki jai ba ki k&m jaituh ki kjat 
kynta ha kata ka step haduh ban da shai pher ! 
Bad, haba ka jingshat jyngshai bangut-nget ka 
iaksaid ban prong lynti lyngba ka jyngkhangiit 
barit ba ha tntim iing, bad suki-pa-suki ka 
da pynpaw ia ki kynroh bad ki jyngbuh jyngsat 
na kaba kah dum, hangta la thiah u batap da 

lyndang, ka shyntur jong u kaba ang-sah 
shahub bad ki khmat marbl kiba la peit mat- 
lieh, hynrei kiba peit-seh paklew tang kumba 
peit ki khmat mynlap. Da ka jingpyrshang 
dohi'ap, nga la khie joit na la ka jyngthiah, 
la lum la lang la ki jain ki nep ha ka 
jyngsong, nga la riam ia lade shabar ka 
jyngkhang jong ka kamra, bad la kyrsiew ia 
ka kynthei jong ka ling. Ka la pdiang ia ka 
jingai jingtip jong nga da ka jingileh kynjai 
mynsiem i kumba u Jingiap u la wanjngoh 
kai ha ka iing jong ka ha ka rukom kaba 
kumba ju leh bad ba la khmihlynti artat, bad 
ka la shu kren kynthoh, “Niuma, mynsiem 
baieit ! u la long uba iaishah eh, bad u la leit 
sha ka burom.” Hadien ka jingiap jong uta 
u briew bapli, ki jingpoi paisa kumba la 
khmihlynti ki la wan ; hynrei, ani wow 
sangsot ! ka la dier than eh. 


Kane ka la long ka jingshem banyngkong 
eh jong nga ha ka iingbam-bnai batat-dor ha 
New York: hynrei ym kaba khatduh eh, la 
kumno kumno. Na ka bynta ka jingduna ka 
jingpynsuk, na ka bynta ka jingkyrduh ia 
baroh kaba pynsngewmuja ia ka jingim, ka 
iing b&m-bnai batat-dor ha New York ka ieng 
ha khmat eh. Hynrei, lehse, kajuh ka jingkren 
kynthoh kan iadei de ia ka jait iing baiasriem 
dor kumjuh la hangno hangno. 

Shen-shen hadien nga la leit sha la ka 
jingtrei, bad ka kam ka jam jong nga ka la 
long ban thep synduk la ki songkot ban phah 
sha Cincinnati. Katba nga la dang trei, nga la 
hap sha ka jait jingpyrkhat kaba ladei shaphang 
ka jinglong tmang la jong ; bad, katba nga la 
dang pyrkhat puson, ki ummat khluit ki la 
hip ha ki jyngjaw haheh halor ka kotsada ba 
nga la dang pyndonkam. Sha ki jingjylliew 
jong ka jingsngewsih kthang jong nga kawei 
ka dohnud basbun ka la peit thuh ; naba, 
katba nga la dang jaw ummat brep-brep-brep, 
kawei ka theidonburom samla ka la wan sha 
nga, bad ka la kylli la nga la jia aiu. Ka sur 
kren basbun bad ka jingpeit sngewlem jong 
ka ka la ring la ka jingsngewshaniah jong nga, 
bad nga la iathuh la ka ia kiei kiei ba dei 
shaphang ka jingim khyndiat bamynshuwa 
jong nga. Haba nga la pyndep la ka jingiathuh, 
ka la ong, “Khynnah rit bapli bashah jynjar ! 
phin ialeit sha ling bad nga mynta ka miet.” 
Nga la leh kumta de ; bad haba nga la poi 
ha ling jong ka, nga la iohi ia ka kmie jong 
ka, kaba la biin kam ha kaba sdieh kpu halor 
ka miej stob. Kata ka khynnah samla ka la 
ialam la ka kmie jong ka sharud, sha ka kamra 
ba kham shapoh, bad kumne kumne ka kmie 
ka la wan mih shabar, bad ka la ong ha nga, 
“Khynnah bapli ! Ngan long ka kmie ia phi.’* 
Kine ki ktien ki la hip kum ki umjer pyng- 
ngad mynsiem ha ka dohnud lung mynsiem 
jong nga; bad ka kmie bad ka hynmenkynthei, 

da shisha, ka Mem Egbert babha mynsiem 
bad ka khun kynthei jong ka ki la pynpaw 
ha nga. Shen-shen hadien kane, nga la 
pyn'iasoh ia lade bad ka Balang ha Allen Street ; 
bad, hadien kaba sah bad ki Egbert katto katne 
bnai, nga la kynriah bad la iabim-bnai bad 
u nongialam ha ka klas jong nga, u Mr. Anson 
Willis, bad hadien pat, bad kawei ka Mem 
Ketchum. Katto katne ki rangbah kiba don 
jingiasnoh bad ka Balang Methodist ki la pyn- 
long ka jingpynbeit na ka bynta ka jingpyn- 
shongskul la nga. Nga ai ka jingshim lyngkot 
na ka shithi ba nga la thoh sha ling ha kane ka 
kynti, ba la buh tarik Rymphang 18, 1832 : — 

‘‘Ki briew jong u Blei ki la ithuh ia nga. 
U pastor jong ka Balang ba ha ka Allen Street 
u la phah khot ia nga, bad u la iathuh ia nga, 
narnar ba ki pastor bad ki rangbah balang ki la 
iohsr.gew ia nga ba nga kren ha ka jingkhawai 
jingieit, ki la pyrkhat ba u Trai u la kyrkhu 
ia nga da ki jingiohbor na ka bynta kano re 
kano ka jingthmu, namar ki la don ha ka 
jingpyrkhat ban ai ka jingpynshongskul ia nga 
kaba bha bad balaitluid war. U la pin ban 
iohi ia ka jingthohdak jong nga, bad u la ong 
ia nga ba nga la thoh bha eh. Shen-shen 
hadien, ha ‘ka jingiaseng ki rangbah balang/ 
la tyrwa ban phah ia nga shisnem sha Wilbra- 
ham, ba ha Massachusetts, bad nangta lai 
snem sha ka Skulbah Middleton, ba ha 
Conecticut, ban pynshongskul, lada u Trai un 

khot la nga, ban long pastor. Lada em, kin 
pynbiang ia nga da ka kam ka babit babiang. 
Baroh ki lok jong nga ki pyrkhat la kata ba 
ka long ka jingcyrwa bakhraw, bad kan long 
ka jingmih babha bakhraw shibtin bah la nga, 
bad kan pynkhreh la nga la ka jingim kaba 
wanrah jingmyntoi ha ka pyrthei. Kumta phi 
iohi ba u Trai um shym la wallam jngai ia nga 
katne katne khletn kano kano ka jingthmu. 
Nga tharai phin nym don kano kano ka 
jingujor, kumba nga ngeit ka dei ka kti ka jong 
u Trai. Thoh sha nga, bad kumta ter ter. 

“j. B. GOUGH.” 

Nga la iohpdiang ka jubab ia kane, kaba 
buh tarik Iai'ong, 1832, ha kaba, hadien kaba 
pynpaw Ia ka jingsngewnguh sha kito kiba la 
pyni ia ka jirglehsbun ia nga, i mei baieit jong 
nga i thoh : — 

Ko khtin baieit jong nga, — Phim don eiei 
hynrei phi la shu pdiang kum ka jingaiei na 
u Badonbor Baroh. Man la ka sap talent ba 
phi i'oh kynti ka long ka jong U, ba la ai ia 
phi ba yn pynleitkam ia ka burom jong U, 
bad ia ka jingbha babamjukut jong phi hi, 
bad shaphang kata Un pan jingkhein ha kata 
ka sngi, haba ki khtin u Adam kin sa ieng 
ha khmat jong U. O ban da poi long ba la 
pynkhreh ban ai ia ka da ka jingkmen, bad 
ban iohsngew Ia ka jingkhot pdiang sngewbha, 

*Kaba bha, me u shakri babha bad uba lah ban 
shaniah 1* — bad ka dohnud ka kmie jong phi 
kam kwah tam palat shuh. MAb, khtin baieit 
jong nga, 'ia kine ki jingai mah&m. Ngam pat 
la ju iohi dak ei-ei ha ka rukom jingleh jong 
phi, lane Iohi kano kano ha ki shithi jong 
phi, kaba la ai daw ia nga ban sheptieng na 
ka bynta jong phi ; hynrei nga tip phi don 
u nongshtimbah ba phi dei ban laleh 
pyrshah, uba, lada um lah ban pynjot ia phi, 
un pynjynjar bad pyrshang ban khanglad ia 
ka jingsuk bad jingdonkam jong phi ; bad 
phin shem ba phin donkam ha man la ka 
jingjam kjat jong ka jingiaid pilgrim Khristan 
jong phi, ban ong, ‘Trai, to bat ia nga, te ngan 
lait im/ Bad lada phi shaniah ha U, da iai 
sharai da ka jingdwai, phin iai shem, ‘Kumba 
long ka sngi jong phi, kumta kan long ka bor 
jong phi naba ‘ka ktien jong u Trai ka la 
kren ia kata.’ 


“jane gough.’’ 

I pa jong nga ruh i la thoh sha nga, da 
kaba sngewieit eh hi kein, bad ka jingai 
jingsneng babha ha ki jingkyrmen ban nang 
kiew ba la buh ha khmat jong nga, bad i la 
da ai la ka jingmynjur jong i ; hynrei shuwa 
ban poi kine ki shithi, ki jingpynjia — lane 
kham beit shuh, ka jingiapynlong ki jingpyn- 
jia — ki la ialam ia nga sha ka jingai jingpyrkhat 
ba yn pynduh ; sha ka jingkynriah noh jong 

nga na ka balang, bad, shen-shen hadien kata, 
sha kaba iehnoh i'a la ka Kam Trei Kot ha 
ka Surok Sohlyngdkhur, bad da kaba lap kam 
da kawei pat, kumta ba ka jingkyrmen jong 
nga ia ka ban i'oh shongskul hi ka la shu wai 
ha madan, bad naduh kata ka por, nga la 
iehnoh dak i'a baroh ka jingkhmihlynti, ia ka 
ban dang loh shuh ia ka. Nga la ioh jingtrei 
bad u N. J. White (Nga tharai ha ka tduh 
jong ki Surok William bad Paila), ba, kumba 
ka jingkyrmen kiew jong nga ki la nang san 
nang roi, nga la phah ia i pa i mei, bad ia 
i hep de ban wan i'ashong i'asah noh bad nga 
ha kane ka ri ; la nga dei ban ong, ba ynda 
la shah ha ka jingpynshoi, nga la kylla long 
bathurmur bad bapathar jinglong shaphang 
kine kiei kiei bakynja niam. Ha kawei ka 
janmiet Sngi Saitjain, ha u Nailur, 1833, ia 
kane ka jingthoh lyngkot la wallam sha nga 

‘‘sngi palm. 

“Ko Khtin shynrang baieit jong nga, — 
I hep jong phi bad ma nga ngi iadon ha ka 
jhad kyrteng ka President. Alle halor jhad 
ka tang shu poi ha ka jaka pynsangeh jhad. 
Ngi i'ashait iakhiah bha. Ka kmie baieit jong 
phi. 

“JANE GOUGH.* 

Kumne kumne nga la ieh la ka kam jong 
nga, nga da thmu ban leit sha ki, bad nga la 
don ha ka lynti jong nga arsut ka Surok bah 


79 



Foulton, ha kaba ka sla-jat juti jong nga ka 
la lait, bad nga la j&m noh ka kjat (sha ka jaka 
syrdep juti jong u Burlock bad Wilbur <sha 
kaba nga la bthah i'a ki kha ki man jong nga 
ban sa phah khot ynda poi ma ki), ban loh 
kawei ka shaku ban ot noh ia ka, ha kaba nga 
la ioh jingtip ba i mei jong nga i la leit 
peit ha ka jaka jingkynshew khyndiat por 
shuwa jong nga, bad ki la iamih ban leit sha 
ka Surok bah William. Nga la phai ban leit 
sha kata ka surok laid paid bah, bad la iohi 
kawei ka kynthei rit-met, ba ka da laid stet, 
ia kaba nga la ithuh kum kawei ia kaba nga 
la dang leit wad. Ka la khmih, man ka teng, 
ha ka kotsada rit, i'a kaba ka la bat ha la ka 
kti, bad ka la lakhmih lakhmih btinsien bunwat 
na ita ha ki khmat ling, kum ban pynthikna 
ban lap ia ka nombar iing bakyrpang aiu-re-aiu. 
La shikatdei eh nga la kwah ban kren ia ka, 
nga la pyrkhat ba ngan shu pyrshang khmih 
thwh la kan dang ithuh i'a nga ne em ; kumta 
nga la leit na shadien jong ka, nga la laid lait 
sha khmat katto katne jdm, nangta nga la 
phai kylla ban pyniakyndun khuk bad ka ; 
hynroi kam shym ithuh nga dei uei. Nangta 
biang nga la leit na shadien jong ka, bad la 
pyrta, “Mei !’’ Ha kata ka jingsawa ktien ba 
ka tip thikna bha, ka la phai wang bad ha ka 
shikhlip ka khmat ka la piam ia nga ha la ki 
ksangti jong ka, bad la kdup ia nga ha ka 
rukom ka kmie hi — khlem salia ia kiba iapeit 
shain ba laid nangta, kiba tang khyndiat eh 

ki ju mlien kaba leit lohi la ki jingpynpaw 
jingieit madan ba kum kata ban pynsngew- 
tynnat la ki. Nga la wanphai bad la i mei 
jong nga sha ka lieng kynda khnang ban 
pynioh ia ki jingkit jingbah jong i ; bad, ynda 
hangta, la pynkyndit i'a nga da kawei ka 
khynnah samla baheh kaba rynsied ha ki 
ksangti jong nga, kaba la kylla katta katta 
naduh ka por ba nga la leit iohi khatduh ia ka, 
ba nga la don ha ka jingeh katto katne ha ka 
ban ithuh ka dei ma ka para la jong. I pa 
jong nga im shym la wan synrdn bad i mei 
ne i hep, naba i la sngewsalia ban leit duh la 
ka penshon ba la kamai shitom jong i, bad i 
la don ha ki jingkycmen ban pynlong ka 
jingiapynbeit pli bad ka sorkar, bad ban ioh" 
pdiang katno re katno tyngka, ha ka jaka ba yn 
shu siew man ka snem. 


Ha kata ka por ngi la iadon ha ka jinglong 
ban iohpdiang lai dollar tyngka shitaiew, da 
kaba nga kyrsh&n i'a lade ; bad ryngkat bad 
ki mar ki mata, ki tiar ki tar khyndiatkhynsoit 
ba i mei i la wallam, ngi la i'aiaid sha kaba 
iashong ling hi. O, katno ba nga sngewbha 
mynsiem ha kata ka janmiet, haba i mei kaba 
nyngkong eh ba i pynkhreh sha na ka iingshong 
la jong. Ki lai tylli ki khuri bad peris jong 
ngi ki la pynlong ka jingiohi kaba da i-khain- 
briew shisha shisha, bad, ha ka jingmutdur, 
ngi la long kiba riewspah ha ki jingiadih i'abim, 

laka jingb&m jong ngi ka long kaba im-kyndiap 
antad. 

Kumta ngi la i'a im suk im sain lang 
ryngkat, khlem kano kano ka jingjia phylla 
ban jia tad haduh u Naiwieng u ban wan ; 
ha kaba, na ka jingkyrduh kam, bad ka 
jingiab&m shitom lang jong ka por, nga la 
shah beh kam na la ka jaka trei. Kane ka la 
long ka jingtangon ka bajur la ngi baroh, bad 
ka jingtangon jur ka la nang jur shuh shuh da 
kaba i hep jong nga, iba la long i nongshna 
tupia-trdw, i ruh i duh la ka kam. Ka baiwai- 
iing jong ngi ka la long shidollar la shisuka 
shi taiew ; hynrei, ba ngi shem ba ka long ka 
bam banse eh ban nang pynrit la ki jingpynlut 
pynsep jong ngi, nsi la iaiehnoh noh ar tylli 
na ki kamra jong ngi, bad la iapynlong tang 
kawei ban pynbiang ia ka jingdonkam jong 
ngi i ngi da i'apynbynta kamra ha ka por miet, 
da kaba wah ki pyrda mata madei. Ia ka 
baiwai ling jong ngi la pynduna sha ka 
shiteng dollar shitai'ew, bad baroh ki mar ki 
mata ki tiar ki tar ki don lut hapoh kata ka 
kamra rit, ia kaba ngi la laineh kaba pyndokam 
ia ka tad haduh ka jingiap jong i mei hi. 

Kiei kiei ki la nang sniew nang sniew. 
Ka tlang, ha ki jingshyrkhei jong ka baroh, ka 
la dang wan halor jong ngi, kiba la dang 
pynkhreh sohsat na ka bynta jong ka. Ban 
pynlang sha ki jingpynjynjar jong ngi, ka 

diengiap, hamar kata ka somoi, ka la long kaba 
la kiew dor rem eh ; bad, nalor ka jingkyrduh, 
ngi la i'ashah shitom jur shyrkhei eh sa na ka 
jingkhriat. Nga la ioh jingtrei tang patung 
pateng ha ka rukom bam thikna, bad tang 
khyndiat por; kum u khynnah rah khubor 
ha ka duk&n die-kot ba ha ka surok bah 
Nassau, bad ha ka jaka suhrkot ; hynrei, wat 
bad kane ka jingioh jingiarap, ngi la iasbitom 
eh bad shah ksam pynpang mynsiem eh. 
Kumta kata baroh ka tlang batmang ka la long 
ka jingshah jynjar ba lynter. Ia ka jingsngewsih 
jong ngi la nang pynjur shuh shuh da ka 
jingiohpang i mei bapli, bad ki jainphong 
sopti jong ngi ki la nang duna nang duna 
ban pynsngewsuhsat. Nga kynmaw ba i mei 
shisien i kwah dih syrwa dohblang aiu re. 
Ba ngam sngew lah shah ba in kyrduh ei-ei 
la kano kano ba i kwah, nga la shim la ka 
soptilor babha tarn jong nga, bad, ynda la 
buh bynda ia ka, nga la pynioh ia i katto katne 
ka dohblang, bad kumta nga la pynbiang ia 
ki jingdonkam jong i, katba nga lah synei. 
Biin biinsien, haba ngi kyrduh dieng-iap, bad 
bam don paisa tyngka ban pynioh ia ka, nga 
la leit iaid shi mail ar mail shapoh nong- 
kyndong, bad la wan paring sha iing katto 
katne lyngkhot dieng katba nga lah ei ban 
shem kiba dem thiah kylleng kylleng harud 
surok. Ia ka jingbim ruh teng*teng kyrduh ; 
bad shisien, ba nga iohi i‘a i mei ba i jaw 
ummat, nga la pynthikna ba ym sah kpu ei-ei 

shuh ha ling. Ngam lah shah ban i'ohi la kaba 
kum kata ka jynjar, bad nga la laid shang 
makia arsut ka surok bah, nga da i&m kyrhuh 
suk-shi-suk katba nga la nang laid. Uwei u 
nongwei u la wan kren bhoh ia nga, bad u la 
kylli ia nga kaei ka daw. 


“Nga thngan,* nga la ong ; “bad kumjuh 
ruh i mei jong nga.” “Niuma," la ong uta 
u nongwei, “ngam lah ban lehsbun shibi'in, 
hynrei ngan iarap ia phi khyndiat.” Haba nga 
leit rah sha ling ia u kpu ba lai naya paisa 
ba u la ai ia nga, i mei jong nga i la buh ia ka 
Baibl halor ka miej kseh rim ba la khih, bad, 
ynda i la plie ia ka, i la pule shibynta na ka 
Jingthoh Bakhuid, nangta ngi la iadem khoh- 
siew khrup, ngi da ai ainguh ia u Blei na ka 
bynta ka jingbha jong U, bad ngi da pdn ia 
ka jingkyrkhu jong U ha kaei ia kaba ngin 
dang iashim bynta. Ha baroh kine ki jingshah- 
shitom bad jingshah jynjar i mei nga i i la 
shah da ka jingaiti Khristan ; bad mynno 
mynno ruh im ju la kren diaw baroh shilynter 
jong kata baroh ka aiom basngewtmang 
mynsiem. Ka la long shisha ka tlang ba 
khriat tasam. Btinsien nga la ju leit shang 
shapoh ki surok bah bad ba nga da pin kam. 


“Pbin sngewbha shah ia nga ba ngan ot 
kurat la ka dieng jong phi V* 

“Hangno ka kulai*rat bad ka kurat jong 
phi V 9 

“Ngam don.” 

*‘Phim lah ban ot kurat khlem ka kurat.” 

‘‘Phin sngewbha shah ia nga ban pynkit 
la u dewiong jong phi shapoh iing-khrum 

‘‘U hangu u mohkhiew jong phi bad ka 
khoh 1* 

“Ngam don.” 

Bad kumta nga la shu duh btin ki kam 
tang namar ba ym don ki tiar ki tar, khoh 
star. Kito ki bam pat shym la iohmad ia ka 
jingshem jynjar mynno mynno ba kum kine, 
kim lah ban sngewthuh ia ka jingkthang 
mynsiem jong ka jingim jong ngi baroh 
shilynter jong kata ka por basngewshyrkhei. 

Katba ka pyrem ka la nang wan. rna ng i 
bad i hep kynthei jong nga ngi la iaioh kam 
biang, bad ka jinglong briew jong ngi ka la 
kham bha shipor. Mynta nga la lah ban ioh 
san dollar shiteng shitaiew, bad ka la pynlah 
ia nga ia ka ban ioh biang la ka soptilor jong 
nga. Ka sngi kaba suk ka la long kata 
mynba, ynda nga la phong ia ka, nga la Taleit 
bad i hep kynthei jong nga sha ka jaka 
leit lingmane. Ngan i'athuh tarn hangne, 
ba hamar kata baroh ka por tlang ba shah 


85 



shitom ngim shym la i'ohpdiang kano kano 
ka jingai jing'iarap leh isnei na kano kano ka 
dong. Shisien, bad tang shiwat, i mei jong 
nga i la kren shaphang katto katne ka dieng-iap 
la kaba la ai sha ki baduk ba na ka Hoi- 
Shnong ; hynrei nga la kyntait ban shah ia i 
ban aplai jing'iarap ei-ei nangta, nga da tip 
bha ba in shah kylli ki jingkylli ba pynsuhsat 
mynsiem na ki rangbah shnong ba eh-dohnud, 
kiba la shim kabu ha ka kam ka jam jong ki 
ban kren ibein briew ia ki khiin sniew-kupar 
jong ka jingkyrduh khait. Ka long kaba 
sngewsynei ba ki kam sbun mynsiem ym shym 
la lah barobor ban leh ha ka mynsiem sbun 
mynsiem ; hynrei btinsien eh, kaba kum kata 
kam long satia ka kam trei ha kane ka pyrthei 
khriat mynsiem. Kaba sngewbha eh ka la long 
ba haduh kane ka sngi la khanglad ia i na ka 
kam shah pynsuhsat mynsiem da ka jinglehheh 
mynsiem, ia kaba ngam lah ban shah ban 
pyrkhat ba in shah h&p shop kumta. 


O 

oo 

o 

LYNNONG V 


Bad mynta wan lap kawei na ki jingjia 
basngewshyrkhei tam jong ka histori jong 
nga — ka jingjia kaba lajan pynnguh ngon la 
nga haduh ka dewmet. 

Ka lylur jong ka snem 1834 ka la long 
kaba khluit tyngah, bad saba ka kamra jong 
ngi ka la long beit beit hapoh ka tmim ling, 
kaba la don tang kawei ka jyngkhangiit rit ne 
khalki hapoh kata, ka jingshit ka la long lajan 
bam lah shah shuh, bad i mei jong nga i la 
shah shitom shikatdei eh na kane ka daw. 
Ha ka 8 tarik u Nairn ng, ka sngi kaba kham 
khluit pher ban la kano kano; i la kylla ud na 
ka jingsngewtlot ryni'eng, hynrei jait be i la 
ju shah shitom mynshuwa ruh na ka jing- 
sngewtlot, ngam da sngewma katta katta na 
ka jingmynsaw, bad da kaba ong ba ngan leit 
sum noh, nga la kyrpad "ia i ban pynkhreh ja 
bad dud katto katne U nga, kumba hapdeng 
hynniew ne phra baje, ynda nga la wanphai. 
Ha kata ka sngi ki jingsngew mynsiem jong 
nga ki la long sngewbha mynsiem khyllah 
kumno re ; nga la larkhie bad iarwai bad la 
ki paralok samla jong nga, kumba ym don 
uwei ruh u lyoh ban kah dum ha baroh ka 
sahit bneng jong nga, ha kaba uwei u la dang 

Iilm tyoh ha kata ka por ia kaba yn sa pynbthei 
da ka jingriewpyrthat bapyn'iapler jak halor 
ka khlieh jong nga. 

Kumba phra baje nga la wanphai sha ling, 
bad nga la dang kiew artet ia ki mawkyrdon 
ka ling, nga da siaw iaiaid, ha kaba i hep 
kynthei jong nga i la iakynduh khuk bad nga 
ha tyngkong ling, bad da kaba kynrup ia nga 
na ka kti, i la kren pyntip, “John, i mei inn 
don shuh V 1 Ai*u ba nga la Ieh, aiu ba nga 
la ong, ngam lah kynmaw shuh mynta ; hynrei 
ki la lathuh ia nga hadien hadien, ba nga la 
kem kynrup ia ka ksangti i hep jong nga, nga 
la rkhie patoh kumba lamwir ha ka khmat 
jong i, bad nangta ia katto katne minit nga la 
shu kyllon kbrop ha kata ka jingpyntip 
basngewshyrkhei. Ki tang shu shah i'a nga, 
nga la leit jngoh ia la ka kamra rit jong ngi — 
mynta ka kamra* lap — bad hangta halor madan 
la dem thiah baroh kaba sah na i mei jong 
nga ia iba nga Ia ieit lung mynsiem katta katta, 
bad iba la long ka lok ka jor haba baroh kiwei 
pat ki la iehnoh ia nga. Hangta i la dem 
thiah, ia ka khmat jong i la teh skhak da ka 
tumar 

*Da kti nongwei ia khmat tymmen ba peit ; 

Da kti nongwei ia kti ia kjat pynbeit.” 

O, katno da kaba shai kdar ki la wan sha 
ka jingmut jingpyrkhat jong nga, katba nga 

la nang shim ia ka kti badait-thah jong i ha la 
ka jong ka kti, bad nga la peit shain shit- 
mynsiem ha ka khmat bajaijai jong i, la baroh 
ka jingieit bajemnud bad baiaishah jong i ; ha 
ka mynsiem bam ju ud khniu.-n ka jong i, ha 
ka jingdem aiti lut ha i pa jong ngi bad ha la 
ki khtin rit la jong ! Baroh kata ka la dep 
mynta ; shano pat yn ioh ? bad pynban, 
katba baroh shimiet lashai nga shong ha krung 
jong i, u nongap bamarwei harud ka myhiap, 
nga la sngew ba dei ban shu pynkie lut kum-ei 
re sha ka jingpyni'aid pyni'eng jong ka jingstad 
bananeng, bad nga lajan sngewnguh ba ia i 
“la shim ban weng noh na ka jingsniew ka 
ban sa wan” ka jingsngewkhuslai bad jingshah- 
shitom ka la long ka bhah jong i baroh 
shilynter jingim ; mynta i la lait war na kita 
baroh ar ; bad, da kaba ieit ia i kumba nga 
la ieit, nga la shem ka jingtngen mynsiem 
ha kaba pyrkhat ba “im shyrrt la jah, hynrei i 
la shu nang Ieit sha shuwa.” 

Nga la i'athuh ba nga la shong baroh 
shimiet nga da ap ia i mei dait-thah ba la iap 
jong nga. Kaba kum kata ka la long shisha 
ka jingshisha. Nga la ksoh-bat ia ka kti iap 
jong i ha la ka jong tad haduh ba ka lajan 
syaid biang, bad ym don ba lah iathuh lait 
noh na nga bad u Blei haduh katno ka miet 
jong ka jingpang dohnud ka la long. Ki briew 
jong ka ling ki la iashongkai pynbyrngia ia i 
hep kynthei jong nga harum. Haba ka step ka 


89 



la phngoid ha ka kamra thiah bakynjah briew 
jong nga, nga la buh jem jai ia ka kti ba shah 
bat ha nga harud ka krung i mei jong nga, 
bad nga la iaid shang makia sha ki surok kiba 
dang dum ngut-ngut ha kata ka por. Nga la 
phai la ka khmat jong nga sha ka jaka pynhiar 
jhad, bad nga la poi hangta, nga la shong khop 
harud ka jaka hiar jhod, nga da peit seh da 
ki jingpyrkhat sngewjew mynsiem halor ki 
urn ba shat phyrnai. Baroh kaba la laid lait 
ka la i ha nga la kum ka jingphohsniew 
basngewtieng, bad da ka jingeh ba nga lah, 
patung pateng, ban pynngeit ia lads hi ba ka 
jing'iap i mei jong nga ka la long ka jingshisha 
basngewtieng. Shikynta ar kynta ki la laid 
lait ha kane ka jingpyrkhat pyrdain baphoh- 
sniew ruma shiteng lamwir bieij, bad nangta 
nga la laid suki jai pyrshah la ka mon sha 
ka ling shem jynjar ba sangsot jong nga. 
Ngam shym la ,b£m ei-ei naduh ka janmiet 
bamynshuwa ; hynrei ka jingthngan imat, 
kum kiwei kiwei ki jingsngew, ki la kylla lap 
sap. Ha ki jingpoi jong nga ha ki lingthiah- 
basa jong ngi, nga la lap ba ka jingkylli tohkit 
u rang bah sorkar la pynlong ha ka met-iap 
i mei jong nga, bad ba i'a ka jingthoh lyngkot 
la iehnoh da u rangbah sorkar, kaba ong ba 
dei ban tep noh por shiteng sngi jong ka sngi 
ka babtid. A’iu te ka dei ia nga ban leh 1 
Ngam shym la don tyngka-paisa ei-ei, ym don 
lok don jor, bad kaei kaba la long lehse kham 
sniew ban ia baroh, ym don mano mano ban 

i’asngewlem sngewsynei bad nga ne bad i hep 
kynthei jong nga, lait sa tang ki briew kiba 
baroh sawdong jong ngi, kiba la ialeh ban 
pynmih jingang-ktien teng-teng, “Ki bapli 
synei ! 

Sa shisien pat nga la shu laid ruma rutit la 
ki surok bah, khlem kano kano ka jingthmu 
bathikna h.i khmat jong nga. Nga la don ka 
jingpyrkhat ba nger-nger ba i mei jong nga 
i la iap, bad ba dei ban tep, bad tang khyndiat 
ka jingsngew sha lyndet kata. Teng-teng *nga 
kylla klet wat ia kane ka jingshisha basngewsih. 
Ba la thaitdwait bad ba la noh mynsiem, 
khatduh khatwai nga la wad sa shisien pat 
ia ki jaka shong lingbasa jong ngi, ha kaba i 
hep kynthei jong nga i la dang ap syier 
mynsiem na ka bynta jong nga. Nga la ioh 
jingtip na i ba hamar ka jingjah jong nga na 
i'ing katto katne ki briew ki la wallam kawei 
ka synduk dieng-kseh sha ling, ha kaba' ki la 
i'abuh ia ka met i mei jong nga, bad la iarong 
noh ia ka ha ka kali ia ka ban leit tep. Ki la 
dang shu leit, i la ong. Nga la iathuh ia i 
hep ba ngi dei ban ialeit bad ban khmih ba 
tep ia i mei jong ngi; bad ngi la iaphet kyrkieh 
hadien ka kali met-iap, ia kaba ngi la ialap 
shen-shen. 

Ym shym la don “jinglehn&m bad jingleh- 
niam lehrukom” ei-ei sawdong ia kata ka 
jingleit-ontep bapoh kyrdan briew ; hynrei 

ym pat ju la leit met-briew sha ka jyngtep ia 
kaba la kham ieit palat shisha, bad ba la kham 
iAm-briew sngur mynsiem palat ban ia i nong- 
leit lynti bajarjar sha ‘'Ka Lyngkha u Nongthaw 
Khiew,” ka jaka jong ka jyngtep jong i. Tang 
ar ngut ki dohnud ba la shah tar bad bajngem 
snAm kiba la i'Am ud na ka bynta jong i. 
Hynrei katba ka kynhun leit-ontep lajan bam 
iohi shuh ka la laid lait lyngba ki surok bah, ki 
jingjawummat jong ka jingsngewsih khuslai ba 
kham khuid mynsiem la pynjaw ban ia kaba ju 
hip btinsien ha kaba — 

“Khtin sarong pyrthei aiu-re 

Sha la dewmet ki jia leit phai.” 

Shen-shen ngi la iapoi ha ka jaka-tep. Ha 
kajuh ka kali bad i mei jong ngi la don kawei 
pat ka met-briew kaba ka mynsiem ka la 
kup ia ka jingbamiap. Ka synduk tep-briew 
jong i khynnah rit ka la don ha syndah jong 
i iba la long ka nongiaid pilgrim basngewsih 
da ki btin bun snem, bad ki baroh ar ngut 
mynta ki la dang iadon markhap markhap ha 
ka “ling khim.” Haba ia ka synduk iap-briew 
jong i khiinlung la weng noh na ka kali, i hep 
Jong nga i la bthei iAm phur, bad u khashwAn, 
u riewtohmet-khmat, da ka rukom lehsbun 
kaba la ktah ia ngi, u la kren kynthoh ha i, 
‘‘I bapli synei ! ka kham bha ia i haei ba i 
don. Nga weng na u ia ka jingshah-thok 
jong u ha ka jingleit pyrkhat ba don ka jingia- 

dei-kur dei-jait ne dei ling dei sem ba iajan 
bad ine i khunlung bad nga la pyntip la u ba 
ym dei ia i khunlung hynrei i'a i mei jong ngi, 
ia iba ngi la i&m-briew. Ia ka synduk i mei 
nangta la shim noh bad la thep ha kawei ka 
khar&i, bad khyndiat khynsoit ka khyndew la 
shu ber japhrut-japhret hangta. 

Kumta la tep ia i, khlem ka jain-tap, ki 
juti jong i ha ki kjat jong i. Kawei na ki 
jingthaw u Blei— ka tnga baieit, ka kmie ba aiti 
lut, ka lok ka jor ba lah ban shaniah, bad ka 
Khristan baduk ! tang katta. Kumta ba ym 
shym la don ka jingpule jingdwai lap-briew 
ei*ei ; ha kata ka thliew khar&i la bret khlem 
ka jingdwai. Bad kane ka la long ka bakut, 
hadien ka jingim ba slem jong ka jingshakri 
hok na ka bynta kiwei pat — ka jingim jong ka 
jingiaksaid baiaishah, ha kaba ia ka thma ka 
jingim la ialeh da kaba donburom, , da ka 
jingieit sngur mynsiem, da ka jingkmen. Kane 
ka la long ka bakut. Em, em, ainguh ia u Blei ! 
ym ka bakut. Ka met ba la lwait jong i ka 
thiah jahthait ha ka jingkyrmen, bad Uta uba 
la iim ha ka jyngtep jong u Lasaros U ap ia 
ka dewmet ba dang iohthiah jong ka shakri 
jong U. Hooid, ia ka jingim bad ka jingbamiap 
la wallam sha ka jingshai lyngba ka gospel. I 
mei bapli jong nga i iohthiah jaijai la kumba tep 
hi ha ka synduk maw marbl ba la ot-shrong 
itynnat ; bad, ainguh ia u Blei, in mih pat kaba 
donburom hi haba Uta uba la kylla long 

“U Sohnyngkong na kita kiba la iohthiah,” 
Un khot la ka synrdn balongrit jong U ban 
wan bad iadon lem “junom junom bad u Trai.’* 

Na kata ka Golgotha bakhraw ngi la i’awan 
noh lang, bad, khlem leh suidniew da u paidbah 
laid btinkam, ngi la iaiaid sngewsih sha la 
ka kamra ba la kynjah jong ngi mynta, ha 
kaba ngi la iashong khop bad peit seh saw- 
dong sawdong ka kamra ba la pynkynjah. 
lwei hadien iwei na kiei kiei ba la rim 
ba ju iamlien ki la ring ia ka jingpeit ki khmat 
jong ngi. Hapdeng kiwei pat ki tiar ki tar, 
uwei u suspon rit u la sah halor ki mga ding 
ba la lip ha ka dpei ding, bad u khaw bad ka 
dud ba la ingkhong ha trai u khiew. Kane 
ka la long kaei ba i mei jong nga i la pynkhreh 
na ka bynta jong nga ha ka jingwanphai jong 
nga na kaba leit sum ; bad kata ka jingiohi ka 
la pynwan biang ia ka jingsngewkynmaw jong 
nga ia ka jingkitkhia jong i na ka bynta jong 
nga, kaba la leit jia kumta ha kaba i la pynlut 
bor na ka bynta jong nga ha ki khyllipmat 
bakhatduh eh jong i. Ia nga hadien hadien la 
la iathuh ba la lap ia i iba la thiah lap halor 
madan, da uwei u samla uba la jia laid lait ia ka 
jyngkhang kamra jong ngi ha ka lynti jong u sha 
la ka kamra la jong, bad u la lohi ia i ba i dem 
thiah lyngktop hangta. Ka paw ba i la pyn- 
leit jingmut ha kaba thlieh ia ka lyngkhot dieng- 
kseh da ka wait ; bad la tharai ba, katba i dang 
dem halor kata bad pynngam tyngeh ia ka wait. 

la kem ia i da ka jingsangeh kynsan ka jingtuid 
snam lyngba ka jabieng khlieh ba kumta 
kumta hi i la shu dkut mynsiem noh. 

Katba ngi la dang pyrkhat sngewsih ia la 
ka jingshem bad jingjia, bad da kaba poi kyn- 
maw ia kiba btfn ki jingong bad jingleh jong i 
mei baieit jong ngi, nga la sdang ban pyrkhat 
shaphang sa aiu pat ngin leh hadien, bad nga la 
ong ha la i hep kynthei jong nga, 

“Mynta, Mary, aiu ngin i'aleh ?” 

I la ong aiu-re-aiu, nga klet noh aiu ; bad 
kylliang ktien pat, nga h pynlong ka jingong 
ba kum kane — katba nga lah ia ka ban kynmaw 
— ba ngi la lah ban kit ia baroh ka jyngbuh 
jyngsat ha la ki ingdong; ha kaba ngi, baroh ar 
ngut, ngi la i'abthei da ka jingiakhie-bhur bajur 
jong ka jingiarkhie, kaba la neh bun biin minit; 
bad pga mynno mynno ruh em, mynshuwa ne 
hadien kata, ngam kynmaw ba ngam man lah 
shuh ia ka ban synshar ia lade kum ha kata. 
Ka la long keei kaei kaba phylla ban iohsngew 
ba kata ka kamra ba ju kynjah haduh kata ka 
por — ha kaba da ki kynta, niai ba ngin iakren 
jam nalor kaba shu pasiaw siaw-siaw — ba kan 
khie sawa kylla biang pat da ki jingsawa 
bam dei rukom kum kata. Hynrei kumta ka 
la long ; bad ngam lah ban batai balei, lymda 
ka long na ka daw tynrai jong ka jingwan 
kyrtoh kylla. Bad pynban kam shym la long 

lea jingrkhie iakrnen : hynrei khamtam pynban 
kum ka jingiasngewbha tieng shiteng jabieng 
jong ki dohnud ba la sngewsohsat, ha kaba, ia 
shipor, baroh ki jingsngew ka jinglong samla la 
shah set koidi, lait noh tang da kawei ka jing- 
pyrshang tyngeh riewkhlaw ba la bthei phur, 
kaba da pynrisa jam da ka jinglehkmen ba shu 
mih la ka mih khlem phah. 

Ha kata ka miet Sngi Balang, ngam lah 
shuh ban sah ha Ting ; kumta nga la laid lnger 
shabar, bad la pynlut la ki kynta bajl&n jong 
ka jingdum ha surok, — ban dem thiah nga 
sngew ka bam lah, haduh katta la long ka jing- 
sngewkhia jong ka jingshem kordit. Ha ka 
sngi ka babud pat, nga la shu leh lwait ha ban 
da biang, bad mynmiet nga la lohthiah tang 
khyndiat eh ; hynrei naduh ka por nohphai- 
sngi jong ka jingiap i mei shilyngkhot jingbdm 
ruh kam shym la rung lyngba ki rymmiang 
shyntur jong nca. Nga kylla isaitmet ia ka 
jyngbdm, bad dei tad haduh ka janmiet Sngi 
Thohdieng ka babud ba la pynkohnguh la nga 
ban bam ei-ei. Kawei pa kawei ba baroh 
sawdong ka la iai pynkynmaw jur bad pynpang 
mynsiem ia ngi shaphang jong i ia iba ngi la 
duh, haduh ba i hep bad ma nga ngi la i'akut 
jingmut ban shu kynriah i'ing noh ; bad, ynda 
la iapyllait noh la ka jyr.gthiah sndr jong ngi, 
bad ki katto katne khyndiat khynsoit sha ka 
trai ling, ngi la iasiew ka baibdm shitaiew lypa 
ha ka iing ba ha ka Surok Pyrem- Mynta nga 

la sdang ban sngew ia ki jingktah na ka jing- 
apmiet jong nga bad ka jingkhein sting ia ka 
b&m ka dih, bad nga la kem pang jur katta 
katta, haduh ba u doktor sor u la hajir la nga 
lai ne saw sngi. Nga tang shu la khie koit 
biang, nga la kylli tohkit shaphang ki lok rim 
basbun jong nga, ki Egbert. Ki la ladon hapoh 
sor, bad nga 1a leit beit sha ling jong ki ha ka 
Surok bah Suffolk, ha kafca la pdiang syaid 
mynsiem bha ia nga, bad la sumar sbun eh ruh, 
da baroh ka jingsumar jong ka kmie bad ka 
hynmen, hamar ka por batlot kaba la bud ia 
ka jingbamshait bha jong nga. Ia i hep bad 
ia nga la pyniakhlad bak, ba i hep i hap leit 
shong b&m shong dih ha ka jaka ba itrei, ha ka 
bynta ba kham shaneng jong ka sor. 

Nga tang shu la khie koit bha pat, nga la 
trud ka wad tyngka i'a ka maw ka dieng katba 
nga lah ban ioh synei, bad nga la leit jngoh 
k&i ia ka ling ka sem kaba bad kita ba nga la 
i'amih lang na England. Bad ki nga la iasah ar 
bnai, bad nga la iohpdiang bun btin ki ktien 
pyntngen ha ka jingi'adei bad ka jingi'ap i mei, 
bad ka rukom im bamarwei jong nga ; hynrei 
hadien hadien bad da shisha hamar kane ka 
por, ngam banse khlem da sngew ba ia ka jing- 
jah jong nga yn nym da sngewbabe eh, kumta 
ba nga la pynlong ki jingpynkhreh pynkhrum 
ia ka ban phet noh na ki. Katba dang don ha 
nongkyndong, nga la pynlut la ki khyndiat sngi 
jong nga bad u Mr Elijah Hunt, uba, ryngkat 

bad ka Mrs Hunt, ki la long kiba sbun eh i'a 
nga. Namar ba ka jainphong sopti jong nga 
ka la paw kaba la ran kyrniom, u Mr Hunt, ha 
ka rukom basbun eh, u la pynbiang la nga da 
ka sut kaba arphew-san dollar, u da shaniah ha 
ka burom jong nga i'a ka ban siew pat, ynda ka 
shong ha ka bor jong nga. Lano lano ngan 
nym lah klet i'a ka jinglehsbun jong u bad ka 
ling ka sem jong u ia nga ha kata ka por. Nga 
la mih leit noh sha New York kumba ha u 
Nailar, bad nangta nga la leit trei na ka bynta 
u Mr John Gladding, uba barobor u la leh 
sbun eh i'a nga. 

Ka jingktah ha ka jingmut jingpyrkhat 
jong nga na ki jingshem jong nga ba nga la laid 
lyngba, ka la long ban pynmih ka jingkthang 
mynsiem, da kaba eh ba lah ban ai jingbatai ne 
ban sngewthuh. Ka la kylla long kaba ishyr- 
khei katta katta ha nga ba nga la kum pyn- 
mong btinsien ia ki jingsngew jong kiwei pat, 
da ka jingsngewibein briew da kaba nga shait 
kren shaphang ki jingleit ontep bad nongi'&m 
briew. Kaba tied baje iapbriew, bad baroh ki 
jinglehniam lehrukom kiba iasnoh bad ki ba- 
iap, ki la long ha nga ki jingiakrenbein khyllad. 
Nga imat ba nga la duh ka jingiasngewlem bad 
la ki para briew. I mei jong nga i la long ka 
kynthei babba, hynrei ym shym la don jingpule 
jingdwai i'ap ba la pynlong halor jong i. Nangta 
nga la pynbna ba ngan nym phong lano lano i 
lyngkhot jain ba ai dak iap-briew na ka bynta 

ka jingduh iano i'ano ba i'ap ; bad kata ka jing- 
pynbna briew ba nga la pynlong ha kata ka por 
ka shu dang sah haduh kane ka sngi. Kane ka 
jingshem bapynsngewtriem ka la pynmih ka 
jingktah ha nga ia kaba ym lah rat shuh lano 
lano, la la kham pynbha shibun, naduh ka jing- 
leit jngoh jong nga ia la ka shnong ba kha, ha 
ka snem 1854, ha kaba ia ka jingsngewkynmaw 
ia i mei jong nga la pynsngowlung mynsiem da 
kiba biin katta katta kiba la tip i'a ka dor jong 
i ; bad ha kaba i la iehnoh la ka jingiwbih 
jong ka kyrteng babha, kaba i'ai sah thymmai 
mynta ka sngi. 

Nga la shong bam shong dih ha ka Surok 
bah Bakhraw ha kane ka por, bad shen-shen 
hadien nga la pynshet ia ka nongrim jong kiba 
bun bun ki jingsngewsih ba hadien habud jong 
nga. Nga la don ka ryndang babha ba la shu 
bit, bad nga la rwai bha antad antad nga da 
don ruh ka jinglahbor ban pyrthuh ia kaba nga 
la da kham pynroi bha than eh hi kein; bad, ba 
nga da pynlang bha shibun ki jingiathuhkhana 
kai bapynsngewbyrngia la pynithuh ithaw ia 
nga ha ka seng kynhtin jong ki samla briew ba- 
pyrkhat pathar bad bapynlut kai sha kiba ki 
sap jinglong jong nga ki pynlong i'a nga ba yn 
pdiang sngewbha. Kine ki paralok ki la long 
ia kaei ba la jer kyrteng “Kiba donburom,” 
tangba ki dih ki b&m. Mynta nga la sdang ban 
leit rung btinsien sha ki thiatar, bad nga la 
sngewkwah nam kaba ioh k&m kjat ha ka por 

jong nga halor steij. Suki pa suki la mian pa 
mian nga la nang klet la ki lynnong jong ka 
jingstad kiba i mei jong nga i la hikai ia nga, 
nga la duh i'a baroh ka jingbang na ka bynta ki 
jingshisha bakhraw jong ka niam, nga la khein- 
sting la ki jingaiti niam jong nga, bad la pyr- 
khat ba ka kam u aktor kan long kane plus ulna 
jong ka jingkhraw. 

Nga kynmaw bha, ha ki sngi jinglong 
khynnah jong nga, ba nga la pynngam jingmut, 
lyngba ka bor ring i mei jong nga, ia ka jing* 
sngewshyrkhei ia ki thiatar ; bad shiwat, katba 
nga la nang kiew artet ia ka Bowery, bad ap 
khmih ia ki paid bah ba ki iaiaid shaneng sha- 
rum ha ki kyrdon lynti jong ka iingpyni jing- 
ialehkai hangta, — ia kiba nga la leit kiew 
khnang tang na ka bynta ban kham iohi bha ia 
ka jingiohi ba iaiaid biinkam, — kane ka dkhot 
na ka Jingthoh Bakhuid ka la wan sha ka jing- 
kyntnaw jong nga : “Naba ia ka khyndew yn 
pyndap da ka jingtip ka burom u Trai, kumba 
ki um ki tap ia ka duriaw.” (Hab. ii. 14) ; bad 
hapoh mynsiem nga la ainguh ia ka jingdwai, 
ba kato ka por kan lah ia ka ban poi kloi hi 
noh. Khyndiat por hadien hadien— nga la hiar 
ngop haduh katta katta, bad la sngew dukhi 
khait ha kaba phaidien noh —nga la leng kaba 
pin kam kum u aktor bad u nongrwai bapyn- 
rkhie biria ha kajuh hi kata ka jyngkhang jong 
kata kajuh ka iing thiat&r, i'a kaba, san snem 
mynshuwa, nga la kwah ba yn pynjot thiaw, 

kum ka tempi jong ka pop 1 Ngam kwah shuh 
ba yn tei ling mane kano kano ha ka jaka ba 
tei iing-thiatir ; kata kajuh hi ka jaka jingpyn- 
sngewkhih mynsiem, lajan ka jaka jingpynsngew- 
bha tamasa ka la kylla long ha kaba nyngkong 
eh ka jaka ba la jied, hynrei mynta pat ban 
i'ashah liang bad ka jingpynsngew khih mynsiem 
lajan ka jaka badonkam pynban ia ka ban iai 
leit iai wan. 

Ngam shym la rung ha ka iing-thiat&r ha 
kane ka por, ba ngam i'oh lad ha ka jingpyr* 
shang jong nga ban pynioh ka jingiatreikam 
trei'jatn hangta ; hynrei shen-shen hadien nga 
la rwai kawei ka jingrwai pynrkhie, ba la ai kyr- 
teng, “Ka Kynhiin iaid wah,” ha ka Thiat&r 
Franklin, ha ka surok bah Chatham, ha kaba u 
William Sefton u la Iona u manejar ka steij, 
bad ha kaba u John Sefton u la pyndonkam 
shikatdei ia lade hi ka jingshim bynta ia u 
Jemmy Twitcher, ha ka drama kaba' kyrteng 
*‘U Nongrep Suit-rong ksiar/’ Nga la shim ia 
ka kyrteng jong u Gilbert. Ia ka jingpynikai 
jong nga la pyrta ban leh biang sa shisien, 
kumta ba la pynshlur ia nga ban bud noh ia ka 
kam u aktor. Hynrei ngam shym la leh kumta 
ha kata ka por. 

Hamar kane ka por, nga la trei smat bha 
ha la ka kam ; hynrei haduh katta la long ki 
jingmlien balutphut jong nga, ba, lada 
nga ioh san dollar shitaiew, nga la shu pynlut 
kdi man la ka shipaisa, bad nga la don lynter 

ha ka ram. Ki jingnangiaid shaphrang jong 
nga, ruh, ki la kylla myllen da ka jingleh thur- 
mur bam pat shym sngewthuh haJuh kata ka 
por. Ha kawei ka step uwei u samla u la wan 
sha nga, bad u la pvntip la nga ba ka ding kaba 
heh ka la klang arsut ia ka surok bah. (iSJga la 
dei kam ha ka kompani balontiar pynlip ding, 
bad ruh sha ka seng pyaialehkai, kaba la don 
la ki jingi’alang ha ka dong jong ka Surok 
Anthony bad Broadway, bad kaba la lam shi- 
katdei eh la nga ban nang pynroi la ki jing- 
mlien bamtista jong nga). Nga la laid lait la 
kata ka jingai jingtip ha ka rukom bam leh 
suidniew bad nga da kren ktien bam salia, “Ai 
kan ing ! kan nym pynmynsaw ia nga !” Haba 
nga la pyndep la ka bam jastep jong nga, don 
mano re mano ba la ai jingtip ia nga 
ba ka ding ka la biir shaduh ka rud ka kiar jong 
ka dukAn ha kaba nga trei. Kane ka la pynher 
syrngiew her i'a nga ; bad nga la phet sha kata 
ka jaka-trei jong nga, ha kaba nga la poi thik 
ha ka por ban i'ohi ba ki thylliej ding ki la 
kaleb lyngba ki jyngkhang'iit ka duk&n trei jong 
nga. Da kane ka jingshempap, la tang khyndiat 
eh ba nga la leit khmihlynti, nga la duh i'a kaei 
ba nga la ialeh shitom ban i'oh, — ka obarkod 
bad katto katne ki kot : bad kham sniew ban 
ia kane, la beh kam ia nga ; kumta ba nga la 
da mynsaw da ka ding, i'a kaba nga la pyrkhat 
sngewshngain kntta katta ba kan “nym lah pyn- 
mynsaw ei-ei ia nga.” 

U Mr Gladding, hadien ka ding, ba u kut 
jingmut ban kynriah noh sha Bristol, ka Dew* 
lynnong Rhode, bad ba u la pyn’ieng jingtrei 
hangta, u la wer i'a nga ban i’asynr&n bad u. 
Namarkata nga la iehnoh i'a ka New York, bad 
la sah ha ka kam bad u kumba shisnem, ha 
kata ka por ym don ei-ei kaba da donkam kaba 
la jia. Ha u Rymphang ne u Lber, 1837. la 
kumno kumno u Mr Gladding u la pulom, bad 
namar ba la pynbor i’a nga sa shisien pat ban 
wad kam, nga la leit beit sha Providence, bad 
hangta nga la nang mlien la ki jingmlien dih 
jong nga. Nga la jop ha kaba pynioh kam ia 
lade ha u Mr Brown, ha ka Lain lew, bad nga 
la lohmad shibun ka jinglehsbun na ki kti jong 
u. Hangne nga lah, bad nga dei, toi ban leh 
bha, hynrei tang na ki jingmlien bapynsyrwa kai 
basniew-bok jong nga, kiba la nang roi mian pa 
mian, bad kiba man ka sngi ki iai kynsnew ka 
jingpynjynjar i'a nga. 

Ka la leit jia ba, ha kane ka por, kawei ka 
kynhun ki aktor ka la dang ialeh pynik&i ha 
Providence. Nga la kylla i’a ithuh ithaw bad 
ki, bad ba la sylla jur da ki ban pynlong ka 
jingpyrshang ba halor steij, nga la kohnguh ia 
ka jingkwah jong ki, bad la bud ia la ka jing- 
sngewdem ka mon la jong hi ha ka jingi'adei 
shaphang kane ka kam. Ka bam lah ba 
yn khmihlynti ba, haba la i'adei bad ka steij, 
ngan lah bud jai pa jai i’a ka kam ba kham 
adkar ka longbriew. Lymne nga lah : naba 

nga la trei tang pateng paten? ha ka rukom 
bam thikna, btinsien eh nga da jah trei brim 
biin sngi shisien jah, bad, kum ka jingmih bam 
banse ba bud nangta, nga la pynmih daw ia ka 
jingbamsngewbha u nongaikam jong nga, uba 
shen-shen hadien u la beh kam noh ia nga na 
la ka dukan, u da ai daw i'a ka jingbam pynleit 
jingmut jong nga ha la ka kam. Mynta nga la 
bret lut ia lade tylli sha ka kam steij, bad nga la 
ioh katto katne ka n&m na ka bynta ka rukom 
ba nga la pynik&i ia ka rukom im ki riew- 
pohjait. Uba phyrnai la nga long, kumba nga 
pyrkhat shaphang la ka jingim shadien jong 
nga, la katta ruh, la th oh -mi sip ia nga sha ka 
jingdukha jingmut ; naba, ym slem nangta, 
ka thiat&r ka la sangeh kam noh, bad nga, 
ryngkat bad la ki para baiatrei lem bad kata ka 
kynhun, ngi la duh kaba i'oh bainong baini 
ei-ei na ka bynta ki jingtrei shitom jong ngi. 

Kumta ba Ia pashat biang pat ia nga sha ka 
ban wad lad hi noh ia lade ; bad, ryngkat bad 
ka n&m basniew, ka jinglong ki kam ki jam 
jong nga ki la kham sniew ban ia kaba la ju long 
baroh shikatta. Nga la pyrshang ban ioh jing- 
trei, hynrei ym ioh ; bad, la nga la kwah ban 
mih noh na shnong, ngam man lah ban leh 
kumta ba duna paisa-pailain. Ki sopti phong 
jong nga ki la i-jot rathew, bad la sngew lait pop 
kaba phong sopti palat i'a ka shiriam. Kham 
sniew ban ia kane, ka jingthrang ka dihiad- 
tbnam jong nga ka la nang jur, bad ba 

la kylla mlien jyniuh — ka jingmih nangta lajan 
bam lah pynhun shuh. La pynring tyrkhong 
i'a nga, sha ka jingkyrduh lap. Ka ram ka 
shah i'a ka jingshong bam 'bnai ka la 
pynpoi sha ka jingpeitkhmat bam sngew- 
tynnat satia, bad palat ia ka shiwat, nga la 
loh ka jingai jingtip babyrngem ban mih ling 
noh. Ha kawei ka miet la pynring tyr- 
khong ia nga shaduh ka tmier ki pud, bad nga 
la kylla duk katta katta, haduh ba la pynbor 
ia nga ban shu laid sakma kylleng la kylleng ki 
surok, naduh mynmiet haduh jan shai myn- 
step, khnang ban pynsyaid met ia lade. Ha ka 
jingkhein dohiap babeit sak, nga la kylla leit 
poi sha kawei na ki jait hotel bapohjait pohrati 
tarn, ha kaba nga la ioh ka iaka shong jaka 
sah bajynjar mynsiem. Ka la jia, ha kane 
ka por, ba uwei u briew u la wan jngoh ia ka 
Providence, uba la kwah ban pynrung kam ia 
katto katne ngut na ki nongpyni ialehkai na ka 
bynta ka thiatar ia kaba u la dang mut plie, 
shipor ar por ha Boston. Sha une u briew, 
uba ka kyrteng jong u ki la long u Barry (bad 
uba hadien hadien u la jah, ryngkat bad ka 
kynhiin iut jong u baroh kawei, katba u la 
dang leit lynti sha Texas), la pynithuh ithaw ia 
nga ; bad ia uba, ha kajuh hi ka por, la ai 
jingtip shaphang ka jingkyrduh khait jong nga. 
U Mr Barry, da ka jingshun kaba u mut bha, u 
la ong ba un shim ia nga sha Boston tad u, ha 
ka jingkifkhlieh jong u hi, bad ban pyndonkam 
la ka bor ka buit jong u ni ka bynti jong nga. 



Ng* la iehnoh ia ka Providence ha ka step Sngi 
u Blei, bad nga la jop k iba i'oh jingaikam ba ha 
Boston, ha ka Thiatar Sing, ha kaba nga shait 
pynikai ia ki bynta pynrkhie briew bapoh'ia 
pohakor. 

Kaba phylla shisha, ka jingwanpaw banyng- 
kong eh jong nga ha Boston ka la long ha ka long- 
briew tnanbriew jong u nongsumar ia ka ling 
pyrshah kiad, ha ki jingpynikai ba kyrteng “Ki 
Mynsiem ba la khlad ; lane, Ka Kam Pyrshah 
Kiad KAi,” ba la pynbeit da u Barrymore, ha 
kaba u Tymmen Basan Moses Grant, u Dr 
Lymen Beecher, bad kiwei kiwei ki rangbah 
pyrshah kiad bapaw-khmat, la py nlong kam tha- 
mula pynibein-briew. Ha kawei ka jingpyni ba 
ha kane ka jingpynikai, yn don ka ding ha hotel. 
La pynphah khot ia nga mynmiet da kiei re kiei 
ki nongi'aid lynti, bad, katba ngan dang i'akren 
saidthma bad ki na ka jyngkhangi’it, bad la ka 
mombati ba la tbeh ha la ka kti, nga leit kum 
wiang ding ia ki jaifi pyrda ; uwei u briew 
nadien jong nga un long ba la kloi bad katto 
katne “ka jingmehding ba saw hi lep/’ katba ki 
pyrda ki la nang kern ding — ba la pynjhieh da 
ki umphniang tyrphin — ban pynmeh ding ha 
ki kynja ba kem ding kloi hadien jong nga ; 
bad ka jinglehbiria bakongsan jong kata ka 
jingpyni ka la long, ba habi la wallam ia ka 
enjin shapoh bad “ka urn shisha’’ — kumta ba ki 
kot thoh jingpynikAi ki la pynbr.a lypa, kum 
kaei kaei ba jia kyrp.mg, — bad nga nga la leit 

mih na ka jyngkhangiit ba la jhieh phar rym* 
phat, da kata ka um ba na ka enjin. Ka la 
long shisha ka jinglehbiria ba niar kum kata ha 
ki nongwankhmihkai, bad ha kiwei kiwei de ; 
hynrei kam long jingbiria i'a nga, nga kren shai 
i'a phi. La ai kam i’a nga ha ka tulop kaba san 
dollar shitai'ew, — i'a kaba ngam ju la iohpdiang* 
namar kata ka thiatar ka la sangeh noh ha ki 
khyndiat tai'ew. Ba la pynduh tulop ia nga, sa 
shisien pat la pash at ia nga la kum ia ka bol ha 
ka lynti shnong jong ka pyrthei, sha ka jingleh 
isnei jong man la ka kjat kaba iaid. 

Ka dur ka dar ka riam ka beit jong nga ka 
la paw pohbrievv bha mynra- Ia baroh ka jing- 
pynlang tyngka barit jong nga la pynlut mar 
shu iaioHpdiang ; bad, sa shisien p^t, nga la poi 
ha ka kyrduh khait. Kum biin kiwei kiwei 
pat, baiashem pap kumjuh, nga la shem, ha ka 
jingkylla lieng jong nga, ka jinglehsbun na ka 
kynthei. Ka Mrs Fox, bad kaba nga lab&m 
bnai, ka shemphang bha ia ka jinglong khlem 
kam jong nga, bad da ka jingbht mynsiem ka 
la pynbiang ia nga ka iingshong bad ka bam ka 
dih tad haduh ba ngan da lah i'oh jingtrei sa 
shisien pat. Ia kane ha kaba khatduh khatwai 
nga la lah, ha ka jingtrei u Mr Benjamin 
Bradley : bad ha ka jingaikam jong u nga la 
laineh tad haduh u Kyllalyngkot, 1838, ha kaba 
la beh kam biang ia nga. Ka d aw ba la ai da u 
Mr Bradley, na ka bynta ka jingbehkam la nga, ka 
la long kaei ba lah ban khmihlynti na ka jing- 



tip ia ki rukom jingmlien jong nga. U la ong 
ba nga la long uba i-pohia eh ka riam ka beit 
ban i-iadei i’a ka dukin jong u, bad ka la long 
ka jingsngew jong u, kumjuh kum ka jong 
kiwei kiwei de, ba nga la dih than palat. Nga 
la siew i'a ka baibam jong nga ha i'ing ka Mrs 
Fox haduh kata ka por, hynrei, nga la long 
biang mynta khlem kawei ruh ka naya paisa, 
bad nga la don ha ki jingjylliew jong ka jing- 
shem jynjar, tad ynda nga la leit iohsngew 
ryngkhat ba u briew ba ha Newburyport u la 
donkam nongsuh-kot, la uba u kloi ban ai 
hynriew dollar shitai’ew kum ka bainong sngi. 
Rit la ka long kane ka jingai bainong baini, niar 
eh ba nga donkam ban ong ba nga la kynrup 
pynkloi la ka jingai tulop ba la tyrwa, bad da 
kaba leit lynti shiteng shiliang da ka kali kulai 
bad shiteng shiliang pat da ki kar kali, nga la 
rung Ta ka Newburyport ha ka por dum jong ka 
janmiet jong ka 30 tarik u Kyllalyngkot. Ha 
kawei ka step nga la sdang trei kam ha ka kam 
thymmai jong nga ; bad, ia katto katne taiew 
ebei, da ka jingpyrshang dukhi khait, nga la lah 
ban pyllait war ia lade na ka khuri ba pynsyaid 
met pynsyaid phad. Nga mynta nga la kham 
thanda shirukom, bad la ai ka jingpynhun 
mynsiem ia u nongaikam jong nga ; hynrei ka 
rukom jinglong ha kiei kiei, da ka bam suk kein 
kam shym la neh slem, naba nga la don ka 
jingsngew thrang mynsiem ia ka jingialanglok 
lang jor, bad, nga sngewpangnud ban ong ba 
shen-shen nga la thaw lok ba ia ithuh ithaw 

bad ki paralok ia kiba la khein ba kin pynjot 
thiaw ia kino kino ki jingrai jingmut jong ka 
jingpynbha pat ia kiba nga la thmu. Nga la 
pyniasoh bad ka kynhun i'alang pynlip ding ; 
bad, ym slcm nangta, la don pa la don biang ha 
ka lynti bah jong ka jinglong lyngkar, — kaba 
kheinsting ia la ka kam ka jam jong nga, kaba 
pynduh ia la ka nam babha jong nga, — ia kaba 
la lah pynjot lypa, — bad kaba pynrew la ka 
met ka phad na ka liang ka jingkoit jingkhiah. 

Ka kam ka Ia nang duna shaduh u Naitung 
jong kata ka snem ; bad, hamar ba ngam lah 
ioh kamai kat ban biang ban kyrshan ia lade hi 
ha ka kam jingtrei jong nga, nga la kem kynrup 
sa da kawei pat ka jait kam, bad la rung hapoh 
kata ka jingiapynbeit bad u kapten jong kawei 
ka lieng-tong-dohkha, ban leit lynti duriaw bad 
u arsut ka khongweng bah Chaleur. Ki jing- 
shem jong nga ha duriaw ki la long kiba 
sngew shitom kumno re kumno, kumba yn sa 
lohi shen hadien ; hynrei ba ym don kano 
kano ka jait kiad halor lieng, la pynbor ia nga 
ban long thanda, bad kaba, la kumno kumno, ka 
la pyllait im ia nga na shibiin bah ka jingshah 
shitom. Haba, la kumno kumno, nga la leit 
sha ryngkew harud duriaw, nga la shu pynbiang 
na ka bynta ka jingtyngkan jubor jong nga da 
ki jingdih ba haduh shiser shiteng ei-ei, bad ka 
jingleit jngoh jong nga ia kawei pat ka lieng ka 
la pynbynrap bunsien eh da ka jingiadih khawai, 
lada kumno re kumno leit ioh iad-thnam. Ka 

jingmih na kaei ba shait ong “ka jingdih buaid”, 
ka jingim jong nga ka la long, ha kawei ka por, 
ba la buh ha ka jingmynsaw bajur. Bun bah 
na kiba ‘iashong lieng lem bad nga, ryngkat bad 
nga hi. ngi la iadon halor lieng jong kawei ka 
lieng bamarkhap ; bad, ha ka jingialeitphai kylla 
jong ngi mynmict mynmiet, nga la long, kumba 
lah i'a ka ban khmihlynti. uba la buaid jakrak. 
Ia ka lieng la king sha ka rud jong ka lieng 
maswa jong ngi, bad nga la long katta katta 
hapoh ka bor jong ka dih, ba khlem lap ba 
sngewthuh, nga la dem thiah ha trai jong kata 
ka lieng. Kumba ju long ka rukom, katba 
kiba sah jong kata ka lieng ki iadon halor lieng, 
i'a u bnoh la pynskhem ha ka ryntieh jong ka 
lieng, i'a kaba la patan artet. Ka jingmih na 
kane, katba ia ka ryntieh lieng la kynting da ka 
jingpynkhih kynsan, ia nga la phanang jur 
tyngeh tyngeh, na ka jaka ba nga la dang 
dem thiah, sha ka kjat lieng, bad ka jing- 
jur jong ka jingniat kynsan ka la pynkyndit 
thret-ret-ret ia nga. Nga la pyrta kyang kliang, 
bad la pynma syrngiew ia la ki lok jong nga, 
tang kat ban i'abiang por thik ban khanglad na 
kaba shah bret shabar lieng, bad la pyllait im 
shen-shen i'a nga na ka jinglong bama. Ka paw 
ba kim shym la i'ohi ia nga ha kata ka lieng 
kaba ki la dang iehnoh, bad ki la tharai, ha ka 
jingiaksaid ha ka badum, ba nga la poi suk 
halor lieng. Kumta ba ia ka jingim jong nga sa 
shisien pat la pyllait im da ka Jingpyniaid ba- 
stad-kut naneng ; hynrei la spain bha khak ia 

nga da ka jainkup jong ka jingbam poi pyrkhat, 
ba nga la laid lait ia kata ka kam da i jingpyr- 
khat barit jong ka jingsngewnguh. 


Bad pynban, ha kane ka por, ngam shym 
niew satia la lade hi ba nga long — ia kaei, ha ka 
jingshisha, ba nga la long— u buaid. Bha eh hi 
kein nga la tip na ka jingshem bakthang myn- 
siem, ba ka longbriew manbriew, ki jingioh kam 
i’oh bam. bad ka jingkoit jingkhiah ba la leit buh 
ha ki jingmynsaw, la long ka jingmih na ka jing- 
ieit jong nga ia ka iad thnam bakhlain. Nga la 
sngew ruh kata ka jingsngew suda ba pynpang 
shadem ia nga, bad ka jingiatiplem ka la iathuh 
ia nga ba nga la don ha ka lynti bah baiar sha 
ka jingjot, hynrei ba nga la long ia kaei ba ki 
briew baroh ki la ibein — bad ba nga long ha- 
pdeng jong ki uba la i-saitmet — ngam man lah 
pynwan ia lade hi ban ngeit. Nga shait thaw 
bun ki daw pynksan lade— nga da ias'aid ia la 
ka kam la jong ha khmat ma lade, kum u nong- 
bishar bad ka kynhun iabishar lang, tad ynda 
nga la ioh, ha ki kti jong nga hi, ka jingpyllait 
suk ba oion sngew bha. O, haduh katno tang 
khyndiat eh ba u samla u phohsniew ba u dang 
iai shukor ia lade hi, la ym ia kiwei pat, katba 
dang labeh ia ka lynti ba lam sha ka jingiap 
ba kum ka jong nga ! U isih ia ka kyrteng 
jong “u buaid,” katba ym don ktien da kawei 
pat ka ban i’abit iabiang bad iadei thik-thak 
bad ka jinglong ba kum ka jong nga. 

Ba la pynioh, ka jingthmu jong ka jingleit 
lynti duriaw jong ngi, ngi la iapynkhreh ha 
ka ban king lieng beit sak sha la ling la sem, 
bad ngi la dang iaphai beit beit sha ka jaka 
rieh-lieng ha kaba ka eriong bajur ka la khie- 
dew halor jong ngi. Ka la long ka er ba na 
shathie lam mihr.gi ; bad ha ka pud bama ka 
jong ngi shabar la Keb Sable ym don na ngi 
ban khmihlynti i'a ka ban pynpoi bha ia ka. Da 
ki kynta ngi la iasheptieng ba ngin ngam 
shapoh shaduh sha trai, bad niar eh dang sah 
jingkyrmen ban pynshngain mynsiem ia ngi — u 
kapten hi u da khein ba katto la kut lut baroh. 
Ngi la lah ban iohi shynna ia ka duriaw 
ba ka bthei jur tyngeh halor ki Mawsiang 
Brazil, saw mail shiteng na ngi, bad ngi la 
sdang kie stet sharud ryngkew ; hynrei ha kata 
ka somoi ba ishyrkhei, kaba phylla ban iathuh, 
nga la shah shitom tang khyndiat eh, lada don 
ei-ei kum kata, na ka jinghcr ne jingsyier 
mynsiem. Ha kaei sha ban pynkit ia kane ka 
jingsngew— lane khamtam eh ka jingbamdon 
jingsngew ei-ei — ngam tip ong ; hynrei kumta 
de ka la long, ba, na ka jingpyneh snieh tyr- 
khong lane na kano re kano kawei pat ka daw, 
ngam shym la sngew sheptieng wat shisohphit 
eh ruh, la katto katne “ki riewtymmen ba la 
mlien” ki la lasyier mynsiem ishyrkhei rem. 
Nga la shong jaijai mynsiem kumba nga 
kynmaw ba nga la ju leh ha ka jingitn jong nga, 
katba kawei ka jingkhie-dew hadien kawei ka 
jingkhie-atphyllung ka la lyngshop halor ka 

lieng bashroin,. ka da pynlong la man la u dieng 
ban riew kriat shi kriat, bad ia ka metbah 
hi baroh kawei ban khih kyiuh kir shi kir, la 
kumba pynpangmet jur jur. Da ka jingisnei u 
Blei, la kumno kumno, ka lycr ka la phai noh 
shaphang sepngi, bad tang da kawei ka lyngkhot 
lama ba la iehnoh sah bad ngi, ngi la shu 
j'ohlad la ka ban par noh la ka ban lait im» 

Kane ka la long ka eriong erngit basngew- 
shyrkhei. Ki jingpait lieng ki la ialum saphret 
saphrong ha ka rud duriaw ; kawei ka lieng ka 
la ngam jar shapoh ryngkat bad baroh ba don 
halor lieng, tang khyndiat eh ka jingjngai na ngi ; 
bad kawei ka lieng ar mustul bastet her kaba 
la iamih lang ryngkat bad ngi na ka Khongweng, 
ka la kiew ryngkew, bad man u briew u i'ap. 

Ha kawei ka step ha ka por shat jingshai 
sngi ngi la i'aleit sha ryngkew, bad kumba 
shiteng sngi, ngi la iapynhiar angkhor ha ka 
khongweng Sherburne, Nova Scotia, ha kaba 
ngi la iasah slem kat ban pynbujli i'a ka lama ba 
la duh, bad ban moramot ia lea lieng ba la jot 
jong ngi. Kawei ka jingiohi ba halor lieng 
hamar ka eriong erngit, ka la long kaba kum 
kata ka jingpynialang lang jong kaba samrkhie 
bad ba sngewthala, ba la bynrap ruh de bad ka 
jingduna jingtip, jingbamman, bad jingngeit 
bieij, ba lah ban mab ia nga ba nga iathuh sha- 
phang kata. Ngi la don uwei u rangbah briew 
halor lieng uba la budn&m katta katta ha ka 

jingrunar, ba ngi la khot sin kyrteng la u, **u 
Algerine ne u mentuh poh duriaw.” Ka jing 
long riewthala jong u kaba la sha ba sngewshyr- 
khei palat palat. Ba u bam tip ding-ding-dang- 
dang, baron ba u tip shaphang ka jingdwai na ka 
jingthoh Bakhuid, ka la long ka dkhot banyng- 
kong eh jong ka lynnong banyngkong eh 
jong ka Kitab Jenesis, bad ka shibynta jong ka 
jingong banyngicong eh na ka Jingdwai u Trai. 
Hamar ka por babha ka bneng, u la long u 
riewkobpia bakhraw bad u riewthombor ; haba 
ka eriong ka la nang jur haduh katta katta 
ba ngi la don shisha ha ka jingmynsaw, u 
la sdang ban pyni dak la ka jingsheptieng, 
bad shen-shen ngi la lohsngew la u ba u 
kren thnum, “Ha kaba mynnyngkong u Blei u 
la thaw ia ka bneng bad ka khyndew — O — O u 
Kpa ba ha bneng — O — ngin sa ngam jar — O — 
O — O — . Ha kaba mynnyngkong — O — ka jing- 
pyniap briew — U Kpa jong ngi uba ha bneng.” 
Haba ka lama khmat ka la her noh, la hukum 
7a u da u kapten ban leit shabar bad uwei pat u 
briew halor ka dieng ryntieh. “£m — ngan nym 
leit — U Kpa jong ngi uba ha bneng — Em — ngam 
treh,” — bad hangta u la thiah tar-ly-tar u Jake 
bapli halor madan lieng. “Khie joit, me, yiw 
u jaituh,” la ong u kapten. *‘U Kpa jong 
ngi uba ha bneng,” la ong uta u Jake. “Phi 
donkam ban da sdang da u syrdoh tyllai ha 
tduh,” la ong uta u kapten. “Ha kaba myn- 
nyngkong u Blei u la thaw ia ka bneng bad 
ka khyndew. ” “Yiw ka bieij ! khie joit ! phin 

shah shop nalor lieng,” la ong ukapten. “0—0 
— U Kpa jong ngi uba ha bneng.” la ong u 
Jake, katba u la nang par sha kawei na ki lyng- 
wiar jingang jong ka madan lieng, bad u la snoh 
i’ai’ap la kata da baroh ar ki kti. U Jake bapli ! 
Nga tharai nga iohi ia u mynta, katba, toi ha- 
pdcng ka jingkhie duriaw baradbah bad ka 
jingma shimet shimet ka jong ngi, ngim lah 
khlem da iarkhie. Ba uba khlem bor tdit-tdot 
da ka jingtieng lap, baroh ba ngi la lah ban loh 
na u ka la long, “Ha kaba my nny ngkong, ’ ’ 
lane, “U Kpa jong ngi uba ha bneng,” — bad 
ka smai ka spod de teng teng, ba la bsuh 
ktien de hateng hateng da ki jingud basngew- 
ngiew tam ki “O” shi “O.” Bad kumta ka 
la long tad haduh ba ka eriong erngit ka la 
thanda jai. Haba ngi la i'adon khlem lei-lei 
shuh ha ka Jakariehlieng Sherburne, ba la 
i'ashong ha ka miej bad la ki jingdih kophi 
bad ki doh ata ba la sdieh da ka khlein, 
uwei na ki rangbah u la ong, “Jake, kaei 
kato kumto shaphang i kpa jong phi ?” uwei 
pat, “Jake, haw i'athuh kai ia ngi kaei kaba 
la long ha kaba mynnyngkong bad ka jing* 
iabiria ka la nang laid ter shi ter, tad haduh 
ba u lajan khie lamwir da ka jingdom, bad 
kumta u la byrngem ia ngi, ba ngi la iapyrkhat 
ba ka bha ban shu iehnoh noh ia u marwei hi ; 
hynrei i jingkren barit ria eh shaphang “u 
kpa” u Jake ne sha “kaba mynnyngkong,” 
ka la biang ban pynkhie bitar shla ia u la 
ha kano kano ka por pat hadien habud. 

Ngi shen-shen ngi la i'aking licng, bad nga 
la poi ha Newburyport ha ka Sngi u Blei ba- 
nyngkong eh ha u Naiwieng, uba sngewbha 
bha ban ioh laitluid na ka jingshahteh koidi 
ha ki lai bnai shiteng, ha ka lieng rit kaba kit 
sanphew ton ka jingkhia. 

Sa shiwat biang halor ryngkew, nga la leh- 
smat ban trei ha la ka kam ka duk jong nga 
hi, bad nga la leh kumta shipor bad u Mr 
Tilton. Ym slem hadien kata ba nga la rung 
noh sha ka jinglong shongkurim kupai, bad nga 
la sdang kaba sumar ling sumar sem, ynda 
la ioh kamai kat ban biang ha ka jingleit lyriti 
duriaw jong nga da kaba khwai bad tong 
dohkha bad ioh thied ioh tda katto katne 
ki jyngbuh jyngsat ba ikyntiak Ha ka pud 
jinglong thymmai jong nga nga la dei toi 
ban leh bha, naba nga la don kawei pa kawei 
ka jingkyrmen ia ka ban nang kiew, ban nym 
dei na ka bynta ka jingthrang lok thrang jor eh 
ka jong nga, ia kaba, wat la nga la don la ka 
iing ka sem la ka jong, nga la shu dang sngew 
hi. Wow ko mei 1 da kaba klet noh ia ki 
kamram ka iing ka sem ba dei jong u tnga, sa 
shisien pat nga la pynsuhsat ia lade ha ka jar 
jong ka jingim pathar ki lok ki jor, kiba ki 
jir riam ba shet pyniap ia nga ki la khum 
la syrdoh ia nga ha ban da suhsat ; bad ki la 
pynlong i‘a nga u bam bit shuh na ka bynta 
Kata ka jingseibor basmat basting ia kaba la 
donkarn eh ar ban shuh shuh mynta. 

Nga la Taineh ha la ka kam ka dam jong 
nga tad haduh u Jyllicw, ha kaba, ba ka kam 
ka jam ka long ba lam long lamher, sa shisien 
pat nga la iai leit ka leit khwii doh, bad u 
kynum uba shipara bad ka tnga jong nga, 
u kapten jong ka lieng, sha ki Khongweng jong 
ka Fundy. Nga la i'ajah jngai ha kane ka kynti 
tang kumba hynriew tai'ew, bad la ‘iawanphai 
khlem mynsaw ei-ei, khlem da iakynduh bad 
kano kano kaba donkam i'a ka ban iathuh. 


-tcM&ti cs^s~- 

LYNNONG VI 


Hamar ka jingsah jong nga ha Newbury- 
port, ki jingsngewshoh jingmut basngewkhia 
mynsiem khynnah khunlung jong nga khyndiat 
khynsoit ki la wan khie im biang ha kawei 
ka kynti, bad nga la sngew katto katne ki jing- 
kynthah sni jong ka jingiatiplem na ka bynta 
ka jingkheinsting jong nga ia ka Sngi u Blei 
bad ia ki jinglehniam lehrukom riewblei. 
Nga la sdang biang ka leit jingiaseng sha ka 
jaka lingmane bad shipor nga Ia leit sha ka 
iingmane u Rev Mr Campbell, da uba, kumjuh 
ruh da btin ki riewdkhot jong u, la lehsbun 
shibun eh ha ka rukom ki Khristan. La khot 
sngewbha bunsien ia nga sha iing u Mr 
Campbell, kumjuh de sha ki iing ki sem 
jong katto katne na kiba leit sngap ia u, 
bad ka paw kumba ka jingphai lynti ne ka tmier 
kylla bha ha ki jingshem kupar jong nga ka la 
wan poi. U Mr Campbell u la long uba bha 
sat ban pynpaw ka jinglehkitkhia bakhraw eh 
ha ka jinglong jong nga i'a ka ban bha, bad 
bunsien u la ju pynpaw ka jingkyrmen ba ngan 
lah, la la iaw ha ka rta, ban ioh ka jing- 
hikai skul. Bad ia kane ngan jin da la ioh. 
ban nym dei ba u ksuid sniew jong nga u 
la khanglad khang lynti ia ki jingpyrshang 
jong nga ban ioh kaba kum kata ka jingthmu 
ba dei ban kwah. Ka jingkwah jur jong nga 
ia ki jingdih bapynbuaid bad ia ka jingia- 
langlok imat kumba ki wan pynmih ka jing- 

khanglad bam lah ban ryngkang sha baroh 
ka jingnangpynsan pynroi ia nga ; bad hadien 
khyndiat taiew kawei pa kawei ka jingangnud 
i'a kiei kiei kiba kham bha ka la shu jah 
noh la ka jah ; man la i shylluit jong ka 
jingai jingtngen ba la kular la khiiiot triap- 
riap-riap. Sa shisien pat nga la pynsngewsih ia 
u Mynsiem uba la lai ialeh bad ka mynsiem 
jong nga, bad ym slem nangta ba nga la 
kylla long uba kham kyrni sha ka jingpyn- 
donkam i’a ki jingdih ksuid dujok kiba la 
trei kam lypa ha nga ka j inppy nkordit ba 
haduh katta katta ban i'a kaba ha kano kano ka 
por bamynshuwa jong ka jingim jong nga. 

Bad mynta ki pud longbriew jong nga ki la 
sdang ban long dukhi khait shisha shisha. 
Leh-noh-ei la long ki jingpyrshang jong nga 
baroh ban i'oh jingtrei ; bad khatduh khatwai 
nga la kylla ring raikhoh haduh ka- shyieng 
bad ka snep ba teng-teng ngam sngewthuh 
sngewthaw shuh, ba haba la lut kawei ka 
jyngb&m, ngam tip shuh sa hangno pat ha 
ka snieh pyrthei baiar ba ngan lap sa ia kawei 
pat. Ki jingpynjynjar sat shuh shuh ki la 
dang iai ap ia nga, bad mian pa mian suki 
pa suki nga la sdang kylla tipbriew shaphang 
kata. Ki samla shynrang bad kiba nga nga 
la iasoh lok ha ki i'ing dih kiad, bad kiba 
la kham phong jain kham bha khyndit ban 
ia kaba nga lah ma nga, iwei hadien iwei 
pat ki la sdang ban ieh kaba leh ithuh ithaw 


119 



ia nga. Lada jia ba nga laid ha ki surok 
paidbah, nga kloi-lan nga la lap kem ia ka 
jingpeit khmat badait>thah slam jong ki sha 
nga, ka khmat ba peit noh shawei, ka jing" 
leh ithuh ithaw ba tang ban dep wut-wat ; 
bad sha ka mynsiem ba thut-shen kloi, kumba 
nga don, kaba kum kata ka jingleh ibein briew 
ka la long lajan sha ba palat.ka bor shah jong 
nga. Ban pynlang sha ka jingshah pynsuhsat 
mynsiem ba la pynlong da kiba kum kine kiei 
kiei, ka la Ieit jia ba kito kiba la rkhie pa- 
shait tarn eh ha kiba biin ki jing’iathuhkhana 
barit ria bad jingrwai jong nga, bad kiba la 
ialehlok lehjor la biang bha bad nga ha ka 
kamra dih, ki la long kito kijuh hi ki khmat 
shynrang kiba la paw imat kiba Iehraiii tamia ka 
ban leh ithuh ithaw biang bad nga. Nga la sngew 
ba la isaitmet la nga da ka kynhun ba long 
donburom jong ka kynhun ialang jong nga ruh ; 
bad shisien ha kaba kyrpad i'a uwei u khynnah 
samla ban i’alaid synr&n bad nga ha ka jingiaiaid- 
kai, u la pyntip ia nga ba i kpa jong u i la 
mahdm pyrshah ia u kaba ialang lok lang jo r 
bad nga. Kane ka Ia long ka jingkren kynthah 
bathar bad pang, bad nga la sngewshonkhia jur ia 
kata ban ia kaba Iah ban batai da ki ktien . 
Bad hato nga lah ma ban sngewphylla i'a kata ? 
Em. La nga la Iah ban pyndonkam ki ktien 
pynkthang mynsiem pyrshah i'a uta u kpa, 
ka j'ingiatiplcm jong nga ka lathuh ia nga ba 
um shym Ia leh ei-ei kaba palat ban ia la ka 
kamram hole jong u kum u kpa Ka kaba khang 

ia la u khun la jong ba un leit rung sha ki 
jingmlien baleh pathar ba kum ki jong nga. 
O, katno sien ba ka la pynpyrkhat ia nga bad 
pynkynmaw kthang mynsiem ia nga ia shibiin 
kiba la leh shadkmen ha ka jingwanpoi jong 
nga ha ka kynhun ialang ka jong ki kum kawci 
ka jingjia bapynkmen mynsiem. Ki jingkren 
iaroh jong ki ki shait sawa pa sawa biang ha 
ki shkor jong nga, bad ki jinglarkhie kynha 
shaid shi shaid kin Tai kynud pa kynud biang 
ha ka kamra thiah ba la iehnoh kynjah ka jong 
nga ; nangta ka shait bud ka jingkynjah jlang, 
ba la pynwit tang da ki jingtied kyndeh jong 
u klong-snam ba la shah pynjynjar jingmut 
jong nga, kaba la pynsngew ba kata ka rong 
phyrnai jong ka jinglong riewdonburom surom 
ka la nang jah Ingaid noh, bad ka la thad-rong 
shabar i'a ka jinglong seiksai jainjot jong nga. 
Ban pynngop ia kine ki jingpyrkhit kylla bha, 
nga shait dih, ym namar ba nga bang ia ka 
jingmad jong ka- kiad, hynrei ban kylla bieij 
iop-kyr'iop da ki tdem jong ka kat ban pyn- 
kynjah jar ia ka jingsngewsih khuslai jong nga 
ha ka jinglong-klet shiteng shiliang ; na kane 
ka jingshoh samthiah mutlop bapynjynjar 
jingmut nga shait kyndit bynriew sha ka jingtip- 
briew ba kham dap pura ia ka pud jinglong 
jong nga, bad sa shisien pat nga shait bell noh 
ia la ki jingpyrkhat kylla bha jong nga da ka 
jingdih kiad. 

Ha kata ka por la im ha Mewburyport 

uwei u Mr Low, uba la long u nongdie iad-rot, 
bad nga la pynlut biin biin shiling ha ka pata 
kiad jong u ; u la tyrwa jingmut i'a nga ba un 
pynthied tiar pynthied tar katto katne, bad ba 
nga lah ban sdang ban trei ka kam trei suh-kot 
suh-sla kum la ka jong hi, da kaba shu siew 
khyndiat pa khyndiat ia u. U la leh de kumta ; 
bad nga la pyrkhat ia kata ba ka la long ka 
kam lehsbun kaba khraw shikatdei ha kata 
ka por, bad shipor ar por de hadien habud, 
tad ynda ngi la shem ba u la i'oh ka jingsiew 
na nga na ka bynta ki tiar ki tar ia kiba um 
ju la siew mynno mynno da lade hi, bad la 
hip pynsiew i'a nga i'a ka jingkhein jingdiah 
ba u shem ba um lah iapynbeit pynbiang satia. 
U la shim kylliang wat haduh hynniew-phew 
san dollar na nga hadien ba nga la soi ia kata 
ka jingiateh kular, i'a kiba ym shym la siew 
shuh lano lano. “Kaba kum kata long ka 
jingim.” 

Pyrshah ia kata baroh kaba la jia, ka nim 
babha jong nga kam pat shym la shu laid jngai 
noh katta katta katba ngan nym lah jop thiaw 
hadien, da ka jingiarap jong ka jingtrei smat 
ba i'along lem baroh bad ka jingbuh jingmut 
ha la ka kam ka jam jong nga. Nga la long 
u riewtreikam uba tbit bha, bad ngam shym 
la shem jingeh ei-ei ha kaba pynioh kam pyn'ioh 
jam, bad ngam don wat tang shisohphit eh 
ka jingartatien, ba ngan dang jop hi ha la ki 
jingpyrshang jong nga ban nang laid shaphrang 

ha ka pyrthei, hynrei tang na ka bynta ka 
jingieit bajynjar jingmut jong nga ia ki jingdih 
bapynsngewshongshit, bad ka jingthrang lok 
thrang jor. Nga la long mynta u kynrad jong 
ma lade hi ; baroh ia ka jingpynwit jingteh 
jingkhum la weng, bad, kumba lah ban Idimih- 
lynti, nga la lah ban leh katba nga raon nga 
mon bad la ka duk&n trei jong nga hi. Nga 
la kylla long thurmur, biinsien nga la don ha 
ka pata-kiad ha ka jaka ba ngan dei ban don 
ha ka jingsuhkot jong nga ; bad ha ka jaka ba 
ngan pynlut la ki janmiet jong nga ha la iing 
la sem, ha kaba pule ne iakren iakhana, lajan 
baroh la shu pynlut k&i ha ka jing'ialang tang 
bad u bitor-iong, uba la long lajan u blei-iing 
blei'Sem jong nga ba tang ma u hi uwei. San 
bnai nga la sah ha ka kam, bad, hamar kata 
ka por kaba lyngkot, nga mian pa mian nga la 
nang ngam nang ngam bad hiar ha ka kyrdan 
ka jinglong briew. Nga la long mynta u mriw 
jong ka jingmlien kaba la kylla long ka kynrad 
jong nga nadong shadong ; bad kaba la dait 
pynskhem la ki bniat bam don jingpangnud 
jong ka ha ki dkhot met ba bat ia ka jingim 
jong nga hi. Ka jingpyrkhat ka la long kaei 
kaei kaba la pynsat syllang. Haba nga la 
kyrtiang dien, ka jingkynmaw ka la wan pyni 
ki dur ki dar jinglong jingim ba ishyrkhei ha 
ki jingruid dak jong ka thylliej ding stem 
bapyni-ngiew ; bad, man ba nga nud khmih ap 
kyrmen i*a ka lawei, ka jingkyrmen ka kyntait 
war ban ai jingshai* ia ka lynti laid stet jong 

nga. Nga la shong ha kawei ka Mynta ba- 
ishyrkhei ; khlem kano kano ban pyntngen 
mynsiem ia nga, — ei-ei ruh em ban kdew lynti 
ia nga shatei shaneng sha ka jinglong ba kham 
bha. 


Nga la tip shynna bha ba nga la dang 'laid 
shaphrang ha ka lynti banoh da arsut sha riat, 
bad kaba kAm lyngba ka duriaw jong ka 
por, kam ban o.og, halor ka jyrigkieng bama 
syrngiew ku.n kata ha kaba la ong hana ba ki 
nong'oud u Mahomet ki la dang dei rung sha 
ka paradais. Ka j ingsngewngiew ka la i'ai don 
sah ba kano re kano ka basniew ka Ia dang 
ieng ap, ka ban sa hap shen-shen halor ka 
khlieh ba la aiti ka jong nga ; bad nga shait 
khih ky'iuh bad khynniuh-met, sngew kumba 
ka waitlam u Damocles, ba la sdien pynap 
tang ha iwei i shhiuh, kan sa nang hap ban 
khrai pyndkut na u pdot jong nga. 

Ki jingmaham kim shym duna ; hynrei 
kim shym la don jingmva pyntieng ei-ei i'a 
nga. Nga la ia ithuh ithaw jan bha eh bad 
uwei u samla brievv ba ha ka nongbah, bad 
nga kynmaw bha ia ka jingwan jong u sha ka 
dukAn jong nga ha kawei ka step, bad ba u da 
pAn kylliang khyndai suka, da kata ba un ioh 
thied kiad rem. Nga la shah ia u ban 'ioh ia 
kata ka paisa, bad ia ka jingdih iad-thnam la 
pynlut khoit shen-shen hadien. U la kyrpad 
ia nga ban nang ai shuh sa khynJai suka kaba 

arsien, hynrei nga la kyntait war ; la katta ruh 
hamar i jingjah shipor jong nga, u la dih katto 
katne ka i'ad-thnam, kaba la don hapoh u bitor 
ba ha ka duk&n, bad ba la shait pyndonkam 
da nga ha ka jingtrei jingktah jong nga. U 
la leit noh, bad kaba bud ba nga i’ohsngew 
shaphang jong u, ka la long, ba u la i'ap shen- 
shen hadien kata. Kaba kum kata ka jingleit 
jia bastagewngiew ba kum kane ka la dei toi 
ban treikam bad ngam bha hapoh ka jabieng- 
khlieh jong nga ; hynrei ka jing'iaibrai ka lajan 
thaw jingda-trab i'a nga pyrshah i'a ki jingpyn- 
sngew ban mut hole noh kumta. Nga la long, 
ban i'athuh i'a ka jingshisha, ha kane ka por, 
ba la nang kham ngam bad ngop jylliew ha 
ka jingpynpohdor ban ia kano kano pat ka 
por bamynshuwa, i’a kaba nga lah ia ka ban 
bat jingkynmaw. 

Ka rukom jong nga mynta ka la long ban 
thied brandi i'a lade — kaba, na ka jingrit jingioh 
ka jong nga, ka la pynlong ka jingai jingbatai 
basniew jew tarn — ba yn buh sumar ia ka ha 
dukan, ha kaba, khyndiat pa khyndiat, nga 
la dih i'a ka, bad la i'ai dem buh ia lade ha ka 
jinglong jong ka jingsngewshongshit. Kane ka 
rukom jingleh ka la pynlong i'a nga bam bit 
ding-dang i'a ka kam khai'i-pateng ; bad ym ba 
kam jia bunsien, ba haba nga la don ki kot 
ki sla ban suh, ha ka jaka ba ngan trei la ka 
kam ka jam, nga shait pynap ia ki nongphah 
suh, katba ngan nang iadon lang bad ki paralok 

parajor ba ialong path&r. Nga la dih lajan 
baroh shisngi plot, sha ka jingpynduh khyiit 
khoit ia ki lad ki lynti jong nga i'a ka ban 
nang kiew. Kumta tylli lut i'a lade nga la ngam 
ha ka dih, ba kito kiba na ki paralok jong 
nga kiba la mutdur ba ki dang i'ohbat kynti 
i‘a ki jingdawa i'a ki jinglong riewdonburom, 
mian pa mian ki la nang pynkynriah noh ia 
lade na ka jingi’alang lok bad nga. Ha la i'ing 
ruh nga la ju buh sumar shibitor ka iad^rot, 
kaba nga sngewdonkam lynter. Da shisha 
kein, leit kat sha ba nga leit, ka jingdih pynshit 
snam nga dei ban ioh bad nga ioh de kein. 
Uba kum uta u mraw i'a ka kiad nga la long, 
ba nga la iai leit wad ia ka barobor, bad sep-ei 
ka jingpyrshang baroh ba nga la pynlong 
hateng-hateng ban jop i'a kane ka jingmlien 
bapynhiar kyrdan briew. Nga la kylla long 
u kpa ; hynrei u Blei ha la ka jingisnei jong U 
u la pynkynriah noh ia i barit jong nga ha ka 
rta ba dang khynnah eh, ba ngam shym sngew 
satia i'a kata ka jingduh kumba ngan jin da 
la sngew lada i la im kham slem shuh shuh 
bad i la iohbat ia ki jingsngewieit jong nga. 

Kawei ka jingjia mynta ka la i'aid ’kaba la 
kem ia ka jingmut jingpyrkhat jong nga, bad 
ka la ialam ia nga ban pyrkhat kylla ia la ka 
pud jinglong briew, bad shano ba nga dang 
mareh stet. Ia kawei ka lekshor la pynbna 
ba yn ai da u Mr J. J. Johnson, u buaid banyng- 
kong eh ba la pynkylla bha uba la wan jngoh 

i'a ka Newburyport, bad la wer sngewbha i'a 
nga da ki katto katne ki lok kiba imat don 
jingsngewtynnat, ban leit sngap i'a kaei ba u 
la don ia ka ban ong. Nga la kut jingmut 
ynda nga la pyrkhat katto katne ban leit sngap 
ia kaei ba yn ong ha kata ka sobjek. Ia 
ka jingialang la pynlong ha ka iingmane 
u Rev Mr Campbell, i'a kaba la shlei bha phok. 
Nga la leit sha jyngkhang, hynrei ngam treh 
jam palat : hynrei ha ki shiphew minit ba nga 
la i'eng hangta, nga la i'ohsngew ia u nongkren, 
ha ki ktien bashai bad badonbor, ba u pyni'ohi 
ia ka jingjynjar jong u buaid, bad ka jingmih 
basngewngiew jong ka jingleh jong u, baroh ar 
na ka liang ba ka ktah ia u hi bad i'a kito kiba 
don jing'iasnoh bad u. Ka jingi'atiplem jong 
nga ka i'athuh ia nga ba u la kren ia ka jing- 
shisha — i'a kaei ba ngam shym la shah jynjar 1 
Nga tip ba ka dei, bad nga la phai ban iehnoh 
noh i'a ka iingmane, ha kaba uwei u samla u 
la tyrwa i'a nga ka jingkular smai ban soi. Ha 
ka jingshisha nga la phai ban soi i'a kata ; 
hynrei ha kata ka khyllipmat syier mynsiem, 
ka jingthrang ia ka iad-thnam, kumba ka la 
kut jingmut ban leh jop halor jong nga, ka la 
khie wan jur ha nga da ka bor bah baroh. O, 
katno ba nga kwah biang i'a ka ! Ba nga 
kynmaw ba don shikhuri ka brandi ha iing, 
nga la pynsangeh noh kaba soi, bad la buh-teng 
sha “ka por ba kham bit kham biang,” ka 
jingleh t6i ka ban da la pyllait ia nga na kaba 
biin katta ki jingkhuslai jingmut shadien. Nga 

la kumno kumno nga ]a i'asuk jingmut noh 
ha kane ka kam bad ka jingiatiplem la jong, 
da kaba kut jingmut hapoh mynsiem ba ngan 
dih noh la kata ka kiad ba nga la dang don 
bad nga, bad nangta ban thanti ba ngan iehtioh 
noh ia ka jingpyndonkam jong ka umdih ba 
la tim jynduh artat. 

“Pyrkhat ia kata !” O, bon da nga la Ich 
noh havgta havgta hi, ka jinpjynjar ba katno 
ngan jin da la lait ha ki sngi ba hadien habud ! 
Uwei un jin da la mutdur ba nga la dap shoin 
da ka jingjynjar mynsiem, bad ba ngan jin da 
la sngewbha ban shad kmen bad kem kynrup 
ban ksoh bat la ia kano kano ka kti ba pyllait 
kaba lah ia ka ban knc'r. H^nrei, cm ; kaba 
kum kata kein ka bor synshar ba ka kiad ka la 
ioh bat ia nga, ba la ialam mraw ia nga katba ka 
mon. Ka la pynjot pynrew ia man la ka bor jing- 
khlain, bad ka lajan pynduh thiaw ia kata ka 
jingkwah ban im kham bha ia kaba nga la ju 
don. Nga la sngew pohjait khait ha la ki jong ki 
khmat, bad, ba nga la duh khoit ia ka burom 
surom briew la jong, nga la kylla duk, u jyngthavv 
ba i-pohjait briew, niar uba bit dor biang i'a ka 
ban pyrshang pynkylla thymmai pat. 

Hrt to nga la ju pyrkhat shaphang kata ? O, 
cm. Nga la klet jak ia ki jingshon jingmut 
ba la pynlong ha nga da u nongkren ba ha 
kata ka janmiet ba nga la dang shu kdew. - 
La katta ruh, nga la pynjaw sat lamwir ia ka 

khuri iad-thnam, bad da kaba stet ka jinglong 
briew jong nga ka la nang kham sniew kham 
sniew ban la kaba mynno mynno. Shen-shen 
nga la sangeh ban pyrkhat shaphang jong ka, 
naba ka jingthrang jur jong nga, ba long kynrad 
kum u diengduh u Aaron, ka la klun tylli ia 
man la ka jingpyrkhat bad jingsngew pyrshah 
ia ka. 

Ka kam jong nga mian pa mian ka la nang 
sniew nang sniew, bad khatduh khatwai ka 
met ka phad jong nga ruh ka la nang rew katta 
katta, haduh ba wat lada nga don eh ka mon, 
ngam don shuh kata ka bor ban pyndap 
pynbiang na ka bynta ki jingdonkam ba man 
ka sngi jong nga. Ki kti jong nga teng-teng ki 
ju khynniuh ky’iuh haduh ba ngam man lah 
trei pyndep bha shuh la ka jingtreikam ba 
khamni ba iadei ia ka kam jong nga, — kaba 
pynjlih bad suit-rong ksiar. Kumno ngari leh 
te ban ‘thoh’ beit, bad la ka kti ba, mehding 
bad ba khih-kyiuh na ki daw jong ka jingdih 
than. Teng-teng, ha'ba ka long kaba da donkam 
eh hi kein ban pyndep phloin ia kano re kano 
ka kam, nga la shu rung ia ka dukan da kata 
ka jingkut jingmut ba pyrkhing triang ban nym 
dih shij&w tad ynda nga la pyndep la ka kam. 
Nga la sngewkthang mynsiem ba ka jingbamlah 
jong nga ka la long ka daw jong ka jingiakren 
haneng harum hapoh shnong poh thiw, bad 
kata ka jingsngewlehrain suin bamehding ka 
shait pyns&w kyr-ang lain ia ka rengmat ba 

khynniuh rih ka jong nga, ha kata ka jingsngew- 
kynduh ba la ibein i'a nga da ka kynhun 
riewdonburom jong ka kynhun i'alang. Hynrei 
kine ki jingsngew ki la laid lait noh kum u lyoh 
step ne ka umjer dang step phyrngab, bad nga 
la lai beh thong ha la ka lynti rim jong nga. 


Kumba ha kane hi ka por nga la lohpdiang 
kawei ka shithi na u tr&i nongpyniaid jong 
kawei ka hotel bad ka Hoi ha Lynn, kaba khot 
sngewbha ia nga ban leit shata, bad ban ai ar 
tylli ki jingpynsngewbha ha kane ka Hoi : ma 
u ba un shim i’a ki jingmih na ka banyngkong, 
ma nga ban ioh i’a ka baar. Nga la leit, bad 
la wanphai bad da kumba lai dollar, kum ka 
jingmih nangta. Hadien kata nga la leit sha 
Lowell, Haverwill bad Amesbury, ha ka kynhun 
kaba bad u Stanwood bad u Warren. Nga ai, 
kum i jingpyni phylla, shikopi na ka kot rim 
bapynbna briew ba ha ka kti jong nga : — 


KA KONSAD HA AMESBURY. 


U Mr W. G. Stanwood bad u Mr C. War- 
ren da kaba burom ki pyntip la ki mem bad 
sahep badonburom jong ka Amesbury, ba kin 
ai kawei ka Konsad ha Franklin Hoi, 

— * lashibit ka miet, Lber 22 tarik, 
na ka bynta ban pynithuh ia ka accordion 
kumno yn pyndonkam, — kumba la pyrkhat da 
shibtin ba ka long ka tiar put tiar tem ba ym 
lah put lah tem. Ka jingialehkai kan kynthup 
ia katto katne na ki sur jingrwai baiabang 
paidbah bha na ki jalca pyni paidbah ba dang 
shu pynmih shen eh. 


U MR JOHN B. GOUGH. 

U nongrw&i ba la pawn&m na ki Thiatar 
New York* bad Boston, ruh un wan mihp&w 
ha ki jingrwai ba iabang tam eh u paidbah. 


KA PROGRAM 
BYNTA 1. 


Hei risa, Columbia ! 
Yankee Doodle 
Jingrwai — latehkurim 

... Gough 

ling Baieit. 

Ka Khotos Nongbehmrad 

Jingrwai — Ka kynhiin laid 
urn. ..Gough 
U Kinloch ka Kinloch 
Ka Sbad Sawangki Sweden 


Ka Jingspel — Ka Jjngphoh- 
sniew u Khynnah Riew- 
lieng.. Gough 

Biinsien ha ka Miet Jarjar. 
Ka Jingiaid shakhmat ha 
<f Massaniello. ,f 
Jingrwai — Apollo Glee Club 
... Gough 

Keinnoh bad ka Jingdiaw 
Mynsiem I — 

Bad ki jinepynkylla. 

Ka Lynti Khongwiaog, 


* Nga la rwai dang tang kawei ka jingrw&i 
ha ka thiatar New York, hynrei ia kane la pyn- 
rung ba kan kham trei-kam. 

BYNTA II 


Ka Shad Sawangki Stanz 
Ka Wood-up 

Jingspel — Alonzo bad Imo- 
geoe... Gough, j 
Ka jingjam stet Bayadere 

Jitigrwai — U Riewlehrain biej 
... Gough. I 

Ka Jingjam stet Samthiah | 
Ruma 

Ka Jingput eng u Nong- 
khwaidoh 


Jin&iakren — Hapdeng u Yan- 
kee. u Nong-Holland, u 
Phrensh, u Ireland, sha- 
phang ka bam ka dih ka 
kren ka khana ... Genii’//. 

Ka Shad sawangki Cinderella. 

Ka jingjam stet ka kynhun 
rwai rnong. 

Jin^rwai — Ka lew Bartholo- 
mai ...Gough. 

Ka Jingjam stet ki Nongap 
Hull Street. 

Ka shad sawangki Copenha- 
gen — bad ki jingpynkylla 


Ki Tiket 25 naya paisa ; Ki Khynnah shiteng 

dor. Lah b^n ioh ha jyngkhang. 


* * Ki Jyngkhang ki plie ha ka por 7 — ka jingi'alehkai 

* ka sdang ha ka por 7 shiteng. 


La ngi la ai i’a ki nongsngap ka list ki jyng- 
bam jyngdih babang bad babha na ka bynta ka 

jingsiew tyngka jong ki, bad la ngi la laleh 
katba kot ka bor, tang khyndiat khynsoit eh, 
lada la don satia, ba nga la i'oh jingmyntoi 
na ka liang paisa tyngka, bad nga la leit phai 
kylla sha ka rukom im barim basngewsuh- 
sat. Sha ki bait a'iu ba nga la liat, ban 
buhrieh la ka jingmlien basniew jong nga ia 
ka ban pyndonkam ki jingdih ba pynbuaid ! 

Bun-bansien nga la shim u khiew, bad shi- 
pela ka Tad-thymmai ha ka, ba la thied ha kano 
re kano ka sem die-kiad. bad nga la khleh 
kumba shibynta na ka lai bynta ka um katba 
don ka kiad ha ka, ba na ka pom shnong, ba 
ha ka Jaka i'aidkai lew, khnang ban pynngeit ia 
ki briew ban pyrkhat ba nga dih tang ka um 
suda. Ia kane ka jingkhleh nga shait rah 
sha la dukan, bad, da ki bun-bun sngi, kan 
long tang ma ka ka jingdih pynsyaid. Ka 
jingmih na kane ka jingmlien, kan pynlong 
ia nga ba nga shait iohthiah bunsien bunsien 
lane, lada nga kyndit-bynriew, ngan long ha 
kaba kum kata ka jinglong kaba shiteng-ruma, 
haduh ba kano kano ka kam ne jingseibor ba 
da kano kano ka jait ka long ka bam long ia- 
kren j bad ki sngi jong nga ki la shu ring lwait 
kumta. Teng-teng nga lajan sngewkwah ba ka 
jingim jong nga, bad la ki jingjynjar jong 
ka, kin kut kin wai noh. 

Ki nongpule kin kynmaw ba nga la kdew 
mynshuwa shaphang ka para jong nga. Ka la 

lah shongkurim la kumba katto katne por, bad 
ka la dang sah ling ha Providence, R. I. 
Ha kawei ka sngi nga la loh shithi na ka, 
ha kaba ka la iathnh ba ka la shah shitom 
jur da ka jingpang set-khmut bajur, bad ka 
la kyrpad ba ka tnga jong nga kan leit jngoh ia 
ka, na ka bynta ban sumar ia ka bad ia i 
khunlung jong ka. Ka tnga jong nga ka la 
rii ia ka ban leit. Nga la leit on ia ka kat 
haduh ki kali, bad nangta nga la wanphai 
sha la iing. Ka la long ka kynti kaba nyng- 
kong eh naduh ka jingshongkurim jong ngi 
ba ngi la ju iasah khlad, bad ka iing ha nga 
ka la i'kynjah bad pynsngew bliw. 


Nga Ia pyrkhat ba ngin nym leit trei ; bad 
ka jingsngewkwah bakhriw ban sah ha iing ka 
la wanpaw ha ka dur jong u nongshun jong 
nga, — ka kiad India sepngi,— i'a kaba nga la don 
pahuh ha iing. La ka step kam pat shym 
da iaid jngai, nga la shong khop, ngi da 
thmu ban nym leh ei-ei tad haduh ka por 
b&m jamiet. Ngam lah shong marwei khlem 
ka kiad, bad nga la dih kawei ka klat 
hadien kawei pat, tad haduh ba nga la 
sngewshoh bieij iop-kyr-Iop kat haduh ba la 
pynbor ia nga ban dem thiah noh ha jyng- 
thiah, ha kaba nga Ia ioh thiah shen-shen ngai- 
ly*ngai. Haba nga la kyndit, ka la long slem 
shaduh ka por nohphaisngi bad nangta, kumba 
nga la pynkohnguh i'a lade, ka la dier than eh 

ban pynbha la lea kam basniew shisngi. Nga 
la khot sngewbha ia uwei u paramarjan, uba, 
kum ma nga hi, u la long u briew bad ki 
jingmlien bam long adkar, ban pynkut ia kata 
ka janmiet bad nga. U la wan, bad ngi la 
iashongkhopbaniadihkiad, bad ngi la i'adihlang 
laitluid bha tad haduh ba la miet nga in kata ka 
miet, ha kaba u la kylla laid sheivshen-shen sha 
la iing ; bad uba la buaid katta katta nga 

la long, ba ha kaba khie kynriah ban leit 

thiah noh, nga la kyllon ruh-pong--ruh halor ka 
miej, la pynpait ka sharak, bad la dem thiah 
halor madan shiphang, khlem lah khie. 
Khatduh khatwai nga la lah ban leit sha 

jyngthiah ; hynrei, O, ngam lah lohthiah, nga 

shu thiah-rot patung rateng, naba u buaid um 
ju tip ki jingkyrkhu ia ka jingthiah jahthait ba 
khlem jingpynwit. Nga la kyndit ha ka por 
miet bad ka jingthyngrang bapluh shapoh. Ka 
shyntur jong nga ka la tyrkhong umbiah. bad u 
pdot jong nga u la them hai ; bad nga la laid 
tare bad ka jingkwah har-har kylleng kylleng 
ka kamra, nga da pyrshang ban lap kiad 
shuh, da kaba nga la mut ban pynjah sliang 
ia ka jingthynrang basngewshyrkhei jong nga. 
Mar shu iadih shisien dih, hangta ka jing- 
sngewtyrkhong basngewngiew ka la nang wan 
jur ; bad kumta ka la nang laid bad nga, 
nga da nguid kduk-shbkduk kawei ka klat 
hadien kawei pat ba la shlei da ka iad- 
thnam, tad haduh khatduh khatwai nga la 
jiar ia ka synjiw bakhatduh eh ba sah khyr- 

dong kaba don ha uta u jok. Ka jingsngew- 
kwah jong nga ka la nang jur da kata kaba 
ka pyndap hi ; bad, ba nga don khyndiat 
khynsoit tyngka bad nga, da kaba eh nga 
la khie i'eng joit, nga la pynitynnat ia lade katba 
nga lah synei, bad nangta nga la mih blait 
shabar ban thied kiad shuh shuh, te bad kata 
nga la wanphai biang sha la ling. 


Ka jingshisha kan paw bam sngew lahrgeit 
lehse, hynrei kumta ka la long ba nga Ia 
dih sa dih kiad lynter, khlem mad shilyng- 
khot u kpu, ha ki lai sngi ki babud. Kane 
kam lah neh slem. Ka met ka phad ba da 
ka jingkhlain u nar kam lah ban shan ia 
kaba kum kata ka jingleh, bad ka jong nga ka 
la rew riap da ka jingleh lyngkar bamynshuwa. 
Hadien ka jingdih kaba lai sngi lynter ia 
kaba nga dang kdew mynta, nga la sngew 
ha kawei ka miet, katba nga la nang dem 
thiah halor jyngthiah jong nga, ka jingsngew- 
ngiew ia kaei re kaei bapynsngewphiengkhlieh 
ba la dang wan h&p halor jong nga. Ka la long 
la kumba nga Ia shah tangon thlup na ka 
khlieh, bad mynta, ha ka jingtipbview patung 
pateng, nga la beh ioh kata ka jingtangon 
khlieh basngewphieng nger, kaba la shu pyn- 
tud pa pyntud, hynrei khek shi khek ka lai 
wan. La don ka jingsnewkwah thiah, ka jing- 
samthiah shoh samthiah, kata ka jingiohthiah 
ba la kyrkhu ! hynrei ki irmat jong nga ki 

la shu khyllied sah khlem man lah khrip. 
Man la ki jingiohi baroh sawdong jong nga 
la i’ohi da ka jingiohi shai bapynsngew- 
phylla, bad ka bor iohsngew jong nga de ka 
la kylla nep khyllah eh. Nangta, sha ka 
jingkynud riew bad jingkyrhuh sawa ha ki 
shkor jong nga, kan wan lap kynsan kynsan 
da ka jingkynjah jlang kaba kumba lap, ba- 
pynsngewngiew sngewphieng katta katta, haduh 
ba sa tang ka jingkynjah jong ka jyngtep hi 
kaba lah ban iapyrshang bad kaba kum kata. 

Ha kiwei pat ki por, ki jingsawa khyllah- 
sngi, ki shait pasiaw ki ktien bam lah pei- 
phang, bad jingriew barit tarn i shait pyn- 
kyndit thret ia nga la kum la u-ei u-ei ba shah 
kynnoh pop. Hynrei ka jingthynrang ba ing- 
ding sngewshyrkhei ka la long bam lah shin, 
bad, ban pynjah sliang i'a ka, bad ban pyni'oh- 
th«ah, nga la kem kynrup pa kynrup ia u bitor 
kiad — nga la kdup la la u nongshun — bad la 
theh ia ka jingdih buaid ksuid arsut u pdot 
ba la tyrkhong jong nga. Hynrei ka la long 
leh-noh-ei — ym man long, ym man lah hi. 
Ngam man lah iohthiah satia. Nangta nga la 
pyrkbat shaphang u duma ; bad, da kaba 
i'aid sheng-sheng na la ka jyngthiah jong nga 
sha ka kyrdon buhkot ba hajan, da ka jingeh 
ka bakhr&w nga la lah ban pynioh uwei u paip 
bad katto katne ki dieng jingpruid. Ngam 
man lah ieng ban tbeh ding ha u paip, kumta 
nga la dem thiah biang halor jyngthiah, bad 

nga la trud ia uwei ha ka kynroh. Nga la 
sdang ban dih sikret, bad u sla bapynshoh sam- 
thiah u la pynshohsamthiah jar. Nga la thiah 
rot khyndiat khynsoit, hynrei ba nga sngew- 
ia ka jingsyaid ha ka khmat, nga la kyndit, bad 
la lap ba ka syngkhlieh jong nga ka la kem 
ding ! Nga la kum pynhip ia u dieng jingpruid 
bamehding halor jyngthiah ! Da ka jingpyr- 
shang dukhi khait shiteng ruma, nga la 
phanang ia ka syngkhlieh halor madan, bad, 
ba la thait lwait than ban sngew satia da ka 
jingsma ing sner, nga la ngop biang jar sha 
ka jinglong shoh samthiah lyngngai. 

Slem katno ba nga la dem t hiah, ngam 
lah tip thikna ; hynrei la kyrsiew ia nga na ka 
jingiohthiah-iap da ki paramarjan marpa, kiba 
la her syrngiew da ka jingsma ing ding, ki la wan 
sha ka kamra jong nga ban pynthikna ia ka 
d&w. Haba ki la i'arah ia nga na jyngthiah, 
ka bynta ba kham shapoh jong u lang iap ia 
uba la thep shapoh u la dang rhem ding hai- 
shi-hai, bad, sa kumba shipawa kynta ebei, 
u la dei ban kem ding bad pluh shaid. Ban 
da ka la long da kumta , katno kaba sngewma 
sngewngiew kan da la long ka nusip jong nga ! 
naba ka la long kaba lah eh ban long ba, ha ka 
jinglong ba shiteng tipbriew, ngan jin da la 
iap'Op ne shah thang ha ban da iap. Ka 
jingma syrngiew ba la pynmih da kane ka jingjia, 
bad ka jinglaiti im ba tang da ka said jong nga, 
katto katne ka la pynpyngngad ia nga : hynrei 

kaei kaba la sngew kham palat ban ia kano 
kano kawei pat la long ka jingshah thadrong 
jong nga. Mynta, ia baroh yn tip, bad nga 
sheptieng ka kyrteng jong nga kan kylla long 
palat ban Ya mynno mynno, ka ’tien-siat-pharshi 
bad ka *tien-sin- briew. 

Hato lah ban ngeit ba sa shisien pat nga 
la wad jingrieh tngen ha ka kiad ? Hynrei 
kumta ka la long de kein. Ym slem hadien 
nangta ba mar i'atipbriew hi na ka iingher syr- 
ngiew ba, nga la phah shim biang bad la pyr.ioh 
shikhuri ka kiad, bad nga la din lut phloin 
Ya ka hapoh shikynta duna. Bad mynta la 
wan lap halor jong nga shibiiti ka jingsngew 
pynsyier jingmut ba shyrkhei shyrkhei. Ki 
jingtyrsain ki la ktah jur ia nga ha ki mat ki 
pung, ka da pynsngewsat syllang lain ia nga da 
ka jingsngew jynjar sat : bad ki moi-moi jong 
nga ki patied la sngew kumba kin bthei. Nga 
la sngewpang jur katta katta haduh ba nga la 
sngewma har, bad nga la kyrpad ia ki briew 
ba na ka iing ba kin phah wad doktor noh. 
Ki la leh de kumta ; hynrei kumne kumne hi 
nga la babe kylla balei ba nga leit phah shiw 
ia u, bad nga la pyrshang, hynrei lehnohei, 
ban lait na u haba u poi. U la i'ohi tang 
shisien peit liak kaei kaba la jia ia nga, u la 
si hukum ia ki briew kiba ker tawiar ia nga 
ban da ap bniah bha, bad haba daleilei ban 
nym shah ia nga ban don kino kino ki kiad 
bapynbuaid. Kano kano kaba pynshit ia ka 

sn&m la khang ding-ding-dang-dang na nga ; 
bad nangta la wan lap u nongpynsuhsat bam 
don jingsngewbriew ei-ei jong u buaid : ka 
delirium tremens, ha ki jingpynshyrkhei lut 
baroh, ka la trei jur ia nga. 

Lai sngi, nea la shah ia kati ka jingpyn- 
sngewsuhsat palat ban ia kaba uno uno 
u khulom u lah ia ka ban ai jingbatai ; wat 
lada la ialam ia u da ka jingmut jingpyrkhat 
u Dante. Mono ba lah ban lathuh i‘a ki 
jingsngewshyrkhei jong kata ka jingsngewpang 
jynjar basngewshyrkhei, ba la pynjur shuh 
shuh kumba ka long da ka jingsngewthuhbriew 
kaba lajan shilynter ba nga la iai wad hi ? Ki 
dur khmat briew ba-ingiew-ingiew ki la wan 
mihpaw halor ki kynroh, halor ka sad, bad 
halor madan ; kiei kiei ba i-sattmet ba i-kynsha 
ki par baroh shilynter ki jain kupthiah ; bad 
ki khmat ba shat phyrnai ki peit pyrkhing 
ha ki jong nga. Ha kawei ka por la kor tawiar 
ia nga da ki phew lak ki thapbangem ba 
i-kynsha, kiba la p&r suki suki halor ki kti 
ki kjat jong nga, katba ki synjaw ba lang um 
jong ka umsyep kin wan jrein halor ki rengmat 
jong nga, bad ki mat ki pung jong nga kin khih 
syier haduh ba ka jyngthiah ka la pangah kylla 
biang. Ki jingshai khyllah-sngi kin shad na 
khmat ki khmat jong nga ; bad nangta kynsan 
kynsan ka jingiong hi ka jingdum kan 
pynngiew ia nga da ka jingkahdum barben. 
Baroh shi&yndon, katba aang peit shain ha 

ka jingthaw ba-ishyrkhei jong ka jingmut 
jingpyrkhat bi la pynshad kynting jong nga, 
nga la imat kumba shah shoh matlah kynsan 
kynsan. Nga la tip ba kawei ka mombati ka 
la dang meh ha ka kamra jong nga, hynrei 
ngam man lah i'ohi satia i'a ka — baroh ka la 
long long synnia. Nga la duh ruh i'a ka bor 
sngewthuh kaba da kaba tba, naba nga la 
pyrshang ban ksoh-bat la ka ksangti la jong 
ha kawei ka kti, hynrei ka jingsngewthuhbriew 
ka la phet. Nga la buh la ka kti ha ka krung 
jong nga, ha ka khlieh de ban tba ia ki, hynrei 
ngam don jingsngewthuh ei-ei shuh, bad la 
katta ruh nga tip ba ki kti ki kjat bad ka met 
baroh kawei ki don hi hangta. Bad nangta ka 
jingiohi kan kylla : nga la dang hap iar-iar — 
hap stet kumba suh u khnam — jngai jngai 
arsut sha kano re kano ka thliew ba khlem 
trai ba ishyrkhei, bad kumta kumba ka da long 
shisha, bad katba nga la nang hap i'ar shi iar 
nga la lah ban i'ohi i'a ki rtfd sharing jong ka 
thliew ne krem pung, ha kaba ki dur-ksuid- 
iap ba peit ibein-briew, ba bein-shyntur, ba 
shri ba kbain ki dang iasnoh bad i'asdien la 
kum ki shrieh ki tngaw ; bad nga la lah ban 
i'ohsngew i'a ka Iyer ba ka paswut ban i'aid _ lait 
lyngba jong nga, ka da pynlong ia u shniuh 
jong nga ban her kynther rymphai da kata 
ka bor jong ka jingbeh kynsan bam sngew- 
tynnat satia. Hangta ka jingkhie bhur teng- 
teng ka la sangeh noh ia shiphang arphang, 
bad nga la ngam ngop ha la syngkhien thiah 

jong nga, ba la jhieh klak da ka syep — ba la 
thait i'ar-ly-i'ar, pynban nga da i’ohsngew i'a 
ka jingsngewthikna bapynsngewshyrkhei jong 
ka jingwan pynthymmai biang jong ka jingpyn- 
saja bajur jong nga. 

Da ka jingisnei u Blei. nga la lait im na 
kane ka jingkempang jur basngewshyrkhei ; 
bad haba nga la khie, u briew uba tlot, ba la 
lwet mynsiem jai, bad nga la peit pyrm&n i’a 
ki durkhmat bangiew jong nga ha ka iit, n^a la 
kum pyrkhat shaphang la i mei, bad nga la kylli 
la lade kumno nga la kohnguh la ki jingbthah 
ba nga la i'ohpdiang na ki rymmiang shyntur 
jong i, bad sha ka jingmyntoi aiu ba nga la 
pynkylla noh i'a ki jinghikai ba i la hikai la 
nga. Nga la kynmaw i’a ki jingdwai bam 
lah khein shuh jong i bad i’a ki jingjAwummat ; 
nga la pyrkhat i’a kaci ba nga la lah long 
khyndiat bnai mynshuwa, bad nga la pynia* 
pyrshang la ka pud jinglong jong nga bad 
kaba kum kaei ba nga la long ha kata ka por. 
O, katno kaba thar la long ki jingmai pynrem 
lade jong nga hi ! Ha ka jingsngewshongshit 
jong kata ka khyllipmat, nga la kut jingmut 
ban im ka jingim kaba kham bha ban khang 
na lade ia ka khuri ba la tim. 

Kumba shibnai ei-ei, ba la tieng'iap da 
kaei ba nga la shah shitom, nga la snoh iaiap 
bad ka jingkut jingmut skhem jong nga. 
Nangta ka tnga jong nga ka la wan ling, bad, 

ha ka jingkmen jong nga ha ka jingwanphai 
biang jong ka, nga la phanang la ki jingkut 
jingmut babha jong nga baroh sha ka lyer, 
bad, da_ kaba bieij nga di mut rngai ba ngan 
lah mynta ban tyngkan la ka jingkwah dih 
jong nga ; ba la shibnai pura ka la sah ha 
ka jingshah pyndem, nga la shim shiklat ka 
barandi. Kata ka shiklat ka la kyrsiew thiah 
la u ksuid ba la shohsamthiah, ia uba ym lah 
pynhun da i jingdih ba shu tang kumta. Kawei 
sa kawei nangta ka la bud, haduh ba sa shisien 
pat nga la i'aid jngai ha ka jinglong bam adkar. 
Ha ka miet jong ka jingwanphai ka tnga jong 
nga, nga la leit sha jyngthiah uba la buaid 
phar jablo. Ngan nym pynlat por ia ki nong- 
pule da ki jingi'athuh bniah jong nga ia ka 
jingim ba man ka sngi jong nga ba ha kane ka 
por ; lah ban shu mut dur da kaba iem eh na 
kaei ba la i'athuh sha khmat. Ka jingshem 
bamynshuwa bakthang mynsiem jong nga, 
uno uno u lah ban pyrkhat, ba ka lah ban trei 
kam kum ka jingmaham ; hynrei ym don ba 
lah lait sa tang u mynbuaid uba lah ban lathuh 
ia ka bor lajan bam lah ialehpyrshah jong ki 
jingpynshoi kiba ialehthma bad u. La kumno 
kumno, ngam shym la pynlong ka jingngam 
ba da katta jyndeisha ka jingjylliew kumbn 
mynshuwa. It ki tiar ki tar jong nga la lah 
ai noh sha ki kti u Mr. Gray, na ka bynta 
jong u ba nga la trei, nga da ioh kumba san 
dollar shitaiew. Ia ki bainong sngi jong nga 
la siew ia nga man la ka miet, naba ym lah 

shaniah i'a nga bad shibun than ka tyngka ha 
kajuh ka por, naba kaba thikna haduh katta 
ka la long, ba ngan pynlut shibtin ka bytita 
na kata ba nga i’oh, ha ka dih. Kumba ka la 
long, nga la ioh lait lynter ryntih shibynta na 
ka lai bynta la kaei ba nga la iohpdiang man 
ka sngi, na ka bynta ka kiad. 

Shen-shen nga la iehnoh i'a u Mr. Gray, 
ha kine ki pud jinglong ba harum : La don 
ka jingpyni i'a ka Thma jong u Lumrit Bunker 
ba yn plie ha ka shnong, bad u nongpyn'iaid, 
ba u tip ba nga la don ka ryndang kaba bha, 
bad ba nga rwai sngewtynnat bha eh, u la pyr- 
khat ba ka jingrwai biria thamula kai jong nga 
kan ring nongwankhmihkai ; kumta u la pyn- 
beit i'a nga ban ai ki jingrwai man ka jan miet 
bad ban iarap ha ka kam ba'iadei paidbah jong 
ka jingpynidur. Ha kane ka kam nga la i'aineh 
kumba lai ta'iew lane shibnai duh, bad haba 
ka jingpyni ka la w&i noh ha Newburyport, 
nga, da ka jingkhot sngewbha, nga la sah bad 
u trai-kam, bad nga la i'aleit bad u sha Lowell. 
Namar ba kam long kaba thikna lano ngan 
wanphai pat, — u nongpyn'iaid ba u kwah la 
nga ban i'aleit lynti lang bad u,— nga la die noh 
kat i'a ki tiar jyngbuh jyngsat bakhyndiat 
khynsoit ba dang sah bad nga ha ka jingioh- 
kynti jong nga, bad ka tnga jong nga ka la 
pynbeit ban i'asah, hamar ka por jong ka jingjah 
jong nga, bad ka para jong nga. Nga la sah 
ha ka shnong Lowell kumba lai bnai ei-ei, ki 

jingmlien jinglong bam adkar jong nga ki la 
nang jur nang jur kumba lah ban khmih lynti ; 
naba ha ka jingim i'aidwir la ki jingbthei jong 
nga ym shym da ithuh eh kat baba *nga dang 
shong dang sah ha la ling. Kumba la shait long 
biinsien mynshuwa, ka kiad ka la kam kynti 
i'a ka jingpynleit jingmut jong nga lajan baroh ; 
suki suki ia ka kam ia kaba la khot i'a nga ban 
pyndep la nang leh bam suidiiiew lut baroh, 
lane la lehsting thurmur eh. 

Kawei ka bynta jong ka kam jong nga 
ban leh ka la long ban pynphai 'ia ka kti kor 
kaba pyntyllun, da kaba pynwallam ban lohi 
i'a ki shipai ba ki laid thma ; kin long ki 
durbriew ba la pynbeit ba kawei ka dieng, 
kumba shidorjon ne tarn lang ryngkat, bad 
la buh i'a ki ha uwei u jaifi tyllai ba da ka 
snieh, bad ki bnoh ban bat i'a ki. Kane ka 
snieh ka laid lyngba nalor ki jingpyntyllun, 
bad ka laid baroh shilynter jong ka rynsan 
pynikai. Uwei u briew u buh i'a ki durbriew 
halor uta u tyllai snieh ; uwei pat ha kawei ka 
tduh u weng noh i'a ki bad phah biang ia ki 
sha nga, bad la buh pynpaw pa pynpaw biang, 
kumta ba tang da ki khyndiat eh ki durbriew 
n&i la lah ban pyniaid kawei ka kynhtin shipai 
ba la tad koit. Ban pynph&i i'a kane ka kti kor 
ba pyntyllun ka donkam ka kti kaba laid suki 
thanda jai, bad nga sheptieng btin na ki shipai 
kiba laid khohnuk-khohnak. Nangta shibynta 
na ka kam ka la long ban thiah lyndang hamar 


lO 


145 



ka jingbom ia ka Charlestown, bad katba uwei 
u la nang pyntrei ia ki durbriew ba ha ki suloi, 
nga pat, ha ka jaka ai dak, nga dei ban kynthah 
jingpruid ha uno re uno u bakhor ba nga la 
buh ha kawei ka lyngkhot tin kaba ai jingthaba, 
haba uwei pat u tied ia ka ksing ka baheh, 
ban long ka jingpynsawa. Biinsien ka jingsawa 
ka wan mih shuwa ka jingba jong ka jingsiat 
suloi, bad teng-teng pat ym man don jingbi 
ei-ei. Tengkhat-tengkhat nga leit kum rah 
la ka kti jong nga lyngba ka thliew jrong katta 
katta, haduh ba kiba peit k&i ki leit iohi noh 
ia kata ka jingpyntrei-kam. Hangta ju shaw 
ka jingiarkhie risa bad ka jingkynshish. O, 
ka la long ka kam kaba jynjar sat — shiterg 
iap-op da ka tdem, ba la tah phuiong da u 
bakhor, teng-teng ki shynriahti ki la ing-ding, 
lane u shniuh bad ki niuh-mat ki sma ing-ding, 
na ka bynta i tulop iba rit eh hi kein, ha kaba 
nga la ialeh ia ka ban leh bha. Hato ngam don 
diw ban isih ia ka dih ? Hooid, nga da isih 
eh hi kein. Bad nga dwai ia u Blei ban ai ia 
nga ka jinglahbor ba nang iai jur sha ki 
bamjukut ban kylla isih ia ka. 

Ha ki babiin ki kynti haba nga la leit sha 
kata ka jaka ha kaba ka jingpynidur la pynik&i, 
nga la long ha kaba kum kata ka jinglong ba 
ngam lah leh ei-ei i'a kata ba la kwah ia nga 
ban leh, bad kiba don hangta ki la pynlong 
ki jingmii jingtla ia kiba nga, hadien habtid, 
nga la iohpdiang na u nongaikam jong nga. 

Kine ki jingkren kynthah ki la pyndom 
shikatdei eh ia nga, bad ki la shu pynlong ia 
nga ban nang kham dih shuh shuh, kumta 
ba ym slem hadien ba ia ka kyrteng jong nga 
bad kata ka jong u buaid tanglang ia uba ym 
lah pynbha shuh ki ia wan ryngkat ryngkat. 
Nangta ngi la ialeit pat sa sha Worcester, bad 
hangta ngi la i'asah ar taiew. Ngi la shem btin 
bun ki jingeh bakhraw ha kaba pynioh ia ka 
tulop ba shu bit ia kaba la kular ia nga, bad 
bun btin ki jingshah shitom nga Ia donkam 
ban shah kum ka jingmih nangta : ka jingdon 
j a in phong jainkup jong nga ka la long kaba 
khyndiat eh tang ban shu biang, bad niar eh 
babit ban iamih in paw ha surok. Kane ka la 
long ha u bnai Risaw, bad, kumba ka tlang 
ka la nang jam stet, nga la pyrkhat jynjir aiu 
ka pud jinglong jong nga kan long lyngba 
ka aiom bakhriat jur kaba nang wan jam Ka 
jingkyrduh bad ka jingkhriat ki la paw ha 
khmat jong nga ha ki jingshem basngewngiew 
baroh shisha, bad sa shisien pat nga la buh 
jingmut ban i'aleh pyrshah ia ki bor ring 
ba pynlamwir kiba la bat i'a ka bor synshar 
halor jong nga da ka jingsynsh^r u riewbanbor. 

Nga la phah ktien sha la ka tnga jong nga, 
nga da kyrpad la ka ban wan iasoh lang bad nga, 
bad nga la phah ia ka lai dollar na ka bynta 
ki jinglut jingsep jong ka ha ka lynti jong ka sha 
Worcester. Nga la snoh-iap shibtin eh ha 
ka jingmut skhem jong nga ban nym kylla 

shuh u buaid dih ; hynrei ha kata ka sngi ba 
nga la khmihlynti ia ka ha kaba kan wan phai 
'iing nga la lakynduh bad u para ba la ia ithuh 
ith^w, uba la kyrpad ia nga ban shu iaiaid kai 
sngewbha kylleng kylleng bad u, khnang ba 
un lah i'ohi ia ka shnong ka thaw. Ngi la iadih 
lang, bad ka jingi'aiaid kai jong ngi ka la kut 
ha ka jingkylia buaid jong nga, bad nga da klet 
noh ia ka jingbuh jingmut skhem babha jong 
nga ia kaba nga la pynlong. Nga la iakynduh 
ia ka tnga jong nga ha ka rynsan ialehkai, bad 
laialam ia ka sha hotel. Nangta nga la leit sha 
ka jingpynikai, bad nga la shu lah ban laid lyngba 
ka jinglehkam jong nga. Shen-shen hadien 
kane, nga la iehnoh noh ia ka jingshakri kaba 
hapoh jong u traikam jong kata ka jingpynidur ; 
bad, da kaba pyni pyngngad khmat katba lah, 
nga la aplai kam sha ki Babu Hutchinson bad 
Crossby. Kine ki rangbah ki la iakut ban th&w 
pyrshang bad nga, ki da ong ba, lada ki 
sngewhun bad ka jinptrei kam jong nga, kin 
pynrungkam i'a nga. Ia ka jingtreikam jong 
nga la sngewmynjur, bad, sa shisien pat la 
pynrungkam la nga ha ka kam kaba bha, nga 
la don ka lad ia ka ban nang tur shaphrang 
ha ka jingkhie4cupar jong nga. 

Ka tnga jong nga ka la sdang mynta ban 
pynpiw ki dak jingpang la ka jingkoit 
jingkhiah ba nangtroin, bad ki jingkyrmen 
kiew kam jong nga, kumba mynshuwa, kim 
long satia ia ki ban sngewphuhmat than eh. 

Nga la shu lah ban bat ia la ka kam, bad nga 
la mut rngai ba ia ka jingmlien bam adklr 
jong nga la tip tang sha nga hi, katba nga kiar 
da kaba phikir bha ia kano kano ka jingpyn- 
khein ia ka jingleh don akor briew • ha kaba 
paw madan lane ka ban p&w pyrthei, — hynrei 
ka jinglongbuaid, kham palat ban ia kano 
kano ka kam sniew, ym lah ia ka ban buhrieh 
slem. Ka paw kumba imat ki kynroh hi ki 
pasiaw shaphang kata ; bad niar eh ban don 
ka jinglehkam jong u dih buaid kaba yn nym 
iathuh briew shaphang kata. Ngam shvm la 
sah slem la kumr.o kumno ha kaba leh sumar ; 
naba ha kawei ka step, ynda haba nga la dih 
bha la jhor mutlop ha ka janmiet ba la dep 
nga la shem ba ngam lah leit trei shuh, bad la 
pynbor i'a nga ban shong iing noh baroh 
shisngi kata ka sngi bad ha ka sngi ka babiid 
de. Baroh ka jingdon jong nga baroh,' i'a kiba 
lah da kano kano ka lad ban pynleitkam ia 
ka ban ai jingmyntoi, nga la pyni'aid, khnang 
i'a ka ban pyn’iob tyngka ia ka ban thied dih ; 
bad u briew uba ha ka ling jong u nga la 
shong banvbnai ; ynda u la khmih thuh bha 
ia ki jinglehkam lehdam jong nga da ka khmat 
kaba peit husiar bha, u la kylla tieng, nga 
tharai ba ngan nym lah siew na ka bynta 
ka shong ka sah bad ka b&m ka dih jong nga, 
u la ai jingtip sha ki nongaikam jong nga, ki 
Baba Hutchinson bad Crossby, ba nga la shah 
bat ha iing na ka d&w jong kaei ba la khot ka 
“iabam iadih buaid,” Ngam tharai ia kata 

ka jingai jingtip la leh na kano kano ka 
jingsbun khyllah ia nga hi, hynrei ngeit la 
nga ka la long ka jingpyrkhat khapnap kaba 
la pynmih ia ka jingwan lushia. 

Nga la sngewjew jingmut slew haba nga la 
leit sha ka iingduk^-n ban sdang biang ia la ka 
kam trei jong nga. U Babu Hutchinson u la 
don ka jingsngewsaitmet bajur ia ka jinglong 
bam adkar, bad um shym khmih niewsting shuh 
ia ka jingryngkang hukum jong nga. U tang 
shu i'ohi ia nga, u la maham jur ba um kwah 
kino kino ki briew hapoh ka jingaikam jong 
u kiba la don ha ka jingmlien ban nang kham 
sniew na ka bynta ka kiad ; bad u la byrngem 
ia nga da ka jingbehkam kaba shisyndon, jia 
ba lano lano pat nga lehsting ia ka kam jong 
nga na ka bynta u bitor. Nga la kren skhem 
ha u ba sa shisien pat un nym ioh daw shuh 
ia ka ban ud na ka bynta ka jingjabhor jong 
nga, bad hapoh mynsiem nga la kut jingmut 
skhem ban myntoi da ka jingmaham ba nga 
la iohpdiang. Ba nga don ka tnga kaba pang 
bad ba nga long lajan bam don khyiit khoit 
ki lad ki lynni, ka jingpyrkhat ka shait pynbor 
ialade hi halor jong nga. Nga la sngewkyndit 
ha kata ka jingai jingmut ba ma ka bad ma nga 
ngi la iapoi sha ka kyrduh khait, ba ka da 
long d&w lut na ka jingmlien basniew jong 
nga, bad sa shisien pat nga la kut jingmut 
skhem ban pyrshang i.« ka kam jong ka jing- 
pynthymmai ia la ka jingim la jong. 

LYNNONG Vii 


Khnang ban pynduna ia lade na kaba 
kham liat sba ka jingpynshoi, bad ban kham 
laic na ka kynhtfn ialang kaba lyngk&r ha kaba 
nga la shait hap ha ka hotel ba nga la shong, 
nga la iehnoh noh i'a ka, bad la leit iakut b4m- 
bnai noh ha kawei ka i'ing jong u riewdonbu- 
rom uba la leit j ia long u President jong ka 
kynhun Ialang Im adkar. Hangne nga la 
pyrshang ban tyngkan la ka jingthrang dih 
jong nga, hynrei ka jing'ialeh ka la long kaba 
jur jliang : kaba khlain bor katta katta la long 
ka bor ba ym man lah jop satia khlem da 
i'ashan dukhi ha man la ka shi inshi ka khyndew 
jong ka hima sima jong ka ; bad, nga pat, da 
kaba shu shaniah ha la ka jong ka bor. la jong, 
nga la la am dukhi bad tang da ka atiar ialeh- 
thma batlot bor. Nga la sngew kumba ngan 
nym man lah im khlem da dih da dih de, ka 
jingmlien kaba nga la ju mlien baroh shikatta, 
bad pynban nga la sngewlehrain suin ban 
pynpaw shabar la kata ka jinglongtlot kaba la 
i’ai kyniu i'a nga ban ngop ba ka. Ban pynloh 
kiad, la pynb6r ia nga ban thud da ki jait buit 
ba h&r rukom, bad ka jingwad buit da kumno 
ban shem lad thymmai ka la long la kaba la 
shait pynpyrkhat bad pynleit jingmut. Btin-biin- 
sien nga shait mih ban pdr tub, ha kaba ym 

don mano mano ba lah ban lap ba iohi ia nga, 
bad nga laid sha khmat bad la u bitor long ha 
ka pla sopti jong nga, sha ka jaka ba sha tduh 
tam eh jong ka nongheh, ha kaba ngan thied kat 
ban biang ka i'adrot, ia kaba nga leit rah de sha 
ling bad nga. Teng-tengkhat nga pyni'oh kiad 
na ka duk&n u badie dawai, nga da ai d&w, kum 
ban shu da-rab-jot, ba la hip pyndonkam 
kumta na ka daw jong ka jingpang; bad ia ka 
shikhuri nga shait pynbynta ha ki lai bynta, 
kawei na kita nga shait dih mynstep, kawei pat 
por shiteng sngi, bad ia kaba sah nga pyndep 
por janmiet. Ki jingmlien jong nga toi kim 
long eh na ka rukom jinglong bathok bashukor, 
bad barobor nga sngew poh-briew ha la ka 
jingniew jong nga hi, man ba nga leit hap kaba 
thaw buit da ki lad ki lynti kumba nga la dang 
iathuh. — hynrei hato kaei ba u buaid tanglang 
um leh, khnang ban pyni'oh ka jingpynsngew- 
shongshit ia kaba u thrang jut katta katta ? Ia 
ka ban ioh ia ka nga da kwah eh, bad i'a kaba 
ioh nga ioh ; bad barobor ka imet ba nga la 
nang jur nang jur ka jingkwah katba ka jingeh 
ban ioh ka la nang jur. 

Ka jainkup jong nga — kumba ka la long, 
da shisha, lajan barobor namar ka jingdih than 
jong nga — mynta kaba la ijot rathew, bad ka la 
long da ka jingeh ka bakhr&w ba nga la lah ban 
pynloh wat tang ia kiba donkam eh ia ka ban 
im. Ka tnga jong nga ka la pang jur eh. O, 
katno uba jynj&r sat nga la long ! Katto katne 

na ki kynthei kiba la dei ap ban peit ha ka tnga 
jong nga, ki la ong ia nga ban pynioh ar ser ka 
i'adthnam. Nga la pynioh ia kata ; bad jaid ba 
ka don de ha iing, bad ba ngam shym khmih- 
lynti jingsniew ei-ei shadien, ngam lah ban 
i’aleh pyrshah i'a kata ka jingpynshoi bajur ban 
dih. Nga la dih de kein, bad la dih pahuh bha 
eh haduh ba ka jingktah ba ju long ka la ktah 
jur. Katno nga la klun, ngam lah ong ; hynrei 
ka jingbiin, haba bishar na ki jingtrei-kam jong 
ka, ka la dei ban long shikutdei eh. 

Ki shiphcw sngi baslem bad babtai jong ka 
jinglongsyier mynsiem ki la laid lait, ha kaba 
kut jong kata ka por ka tnga jong nga bad u 
khunlung rit jong ka ki la iai'ap lang baroh 
ar ngut. Nangta la wan ka jingsngew-lngaw 
lngang bajur jliang — ba nga la long marwei 
lngang ha ka pyrthei ; bad ka la paw imat ba 
lajan klct ide da u Blei, kumjuh ruh ba la ieh 
marwei da u briew. Baroh ka jingsngewthuh 
briew ia ka pud jinglong briew basngewngiew 
jong nga ka la ban jur shisha shisha halor jong 
nga, bad da ka jingsngewmong mynsiem jong 
ka jinglong bathut-shen kloi nga la da sngew- 
duh jur ia kaba nga la duh. Nga la dih mynta 
ban beh noh la ka jingmut ngiew la jong, lane 
ban pynklet noh ia ka da ka jingdih ia ka khuri 
ba nang pynlamwir ; bad shen-shen la pasiaw 
shane shatai,na uwei ha uwei pat pateng ter ter, 
haduh ba ka shnong.ka th&w baroh kawei ka la 
iatip shaphang kata, bad ka tnga bad i khtinlung 

rit jong nga ki la dang thiah lap, katba nga 
pat bad la ka jingbuaid jakter ! Hynrei lada nga 
la shah tim mynnomynno da ka bor pyrkhat, ha 
ka jinglong bajubor tyngeh jong ka, dei hangta. 
Bad kane du ka la long ka pud poh-briew ba 
la hiar jong uwei uba la shah sumar-sukher ha 
ka pneh jongka jinglong hok, bad ubau thylliej 
khrinlung jong u la nang ban pynmih ka jing- 
dwai pyrshah i'a ka ban shah lam sha ka jing- 
pynshoi. Hangta de, ha ka kamra ha kaba 
haroh kat kiba la ieit i'a nga ki la dang thiah 
lyngktap ha ka jingshoh samthiah lap bam tip 
briew shuh, nga pat de, da ki khmat ba peit 
shain dip, da ka jingsngewjew mynsiem bashi- 
teng buaid ba la ruiddak ha ki dur khmat jong 
nga, halor ki dur lap jong kito kiba la long ka 
doh na ka doh jong nga, bad ka shyieng na ka 
shyieng jong nga. Hamar ki kynta basngew- 
jynjir jong ka jingdum, nga shait par tuh na la 
ka jyngthiah basngewtmang jong nga sha kata ka 
jaka ha kaba ka tnga bad i khunlung jong nga 
ki iadon, bad, ha ka jingsngewpisa mynsiem 
lynga jingmut, nga ju syrpai syrpud da la ka 
kti bakhih kyiuh jong nga halor ki khmat lap 
badait-thah jong ki ; bad nangta ban wanphai 
biang sha la ka jyngthiah la jong hadien ka 
shisien dih iad thnam, i'a kaba nga la ioh bad 
buhrieh hapoh syngkhlieh jong ka jaka thiah 
basngew jynj&r jingmut jong nga. Ha kaba 
kum kita ki por, baroh ki jingjia jong ka p6r 
ba la dep ki shait wanphai kylla biang da ka 
jingiohi shai basngewngiew sha ka jingwan 

jingkynmdw jong nga ; bad btin biinsien nga la 
shait kwah ban lap noh, — naba ka jingkyrmen 
ka la kumba iehnoh xa nga baroh ar ha ka 
jing'iadei badkanekapyrthei ne bad kaba lawei. 
Nga la kylla dien na kito ki jinghikai shongtyn- 
rdi basngur la kiba shisien nga la kdup la piam 
ia ki, bad nga la long mynta — 

“U bai’aidwir, jynjar, bathait bad lwait ; 

Lehrain ban pan, pynban kwah jingiarap.” 


Ngan nym pynbun ktien shuh ha kane ka 
bynta bapynpang mynsiem jong ka jingim jong 
nga, hynrei nga shu kren kynthoh, ba baroh 
ki jingsngew ngiew sngewphieng i‘a kiba nga 
ngeitu briew u iah i'a ka ban shah, la shah da nga 
ha kata ka por jong ka jingsngewlngdw. Ia 
ka met ka phad jong nga la pyntlot lar-ly-iar, 
ka nam jong nga ka la leit, baroh ki jing- 
kyrmen kiew jong nga la pyni'ap sap, bad ka 
jingshem jynjar irnat kutnba ka la theh lut la 
ki pliang jyngdiang jong ka baroh halor ka 
khlieh badem im jingmut jong nga. 

Ka jingtep jingthang ia ka tnga jong nga 
bad i'a i khtin jong nga ynda la dep, ngam tip 
shuh ka lynti aiu pat ba ngan laid ; naba, shano 
shano ba nga leit, ngam pep ban lohi i’a ka 
shynriahti bapynkhih suki jong ka jingpeit 
ibein ba la kdew ha ka khmat jong nga. Nga 
la kyrthat nianglong hapoh ka. jingsngewlynga 

mynsiem hapoh kata ka jingsngewthuh briew 
i'a kata ka jingsngewlehrain briew kaba kata 
ka la pynlong. Man uwei pa uwei u peit leh 
bam khein briew ia nga, bad tang khyndiat 
kiba la leh artatien ban peit i-bein briew ha ka 
jinglong ba i-sangsot ka jong nga. Nga la leh 
aiu ban shong-hok ia kane baroh ki jingleh 
pynjynj&r jingmut ? Nga la long na ka jinglong 
tynrAi jong nga uba sbun briew bad baia- 
pyrkhatlem t6i, bad nga shait kynran noh ha ka 
jingbammon ban pynmynsaw ia u wieh ; 
bunsien bunsien nga la shait iasaidnia bad ki 
para khynnah kiba la pynmong runar ia ki 
mrad bam nang kren briew. Ngan kloi ban 
kdup kynthup ia u ksevv uba la jliah ia ka kti 
jong nga, bad ban kynthup ha la ka shadem 
jong nga wat ia u kynja bapar da ka kpoh ha 
sla khyndew, lada nga pyrkhat ba u ieit ia nga. 
Ai'u te nga ia leh ban pynlong ia nga uba la 
i-saitmet jyndei katta katta bad ba la i-kynjing 
da ki para briew jong nga ? Ka jingiatiplem 
ka la pynphai kylla ka jubab ia nga, — NGA 
DIH ! bad ha kito ki ar tylli ki ktien la don 
lut ka kamrieh jong ka jinglong jynjar jong 
nga. 


Kam long kaba khmihlynti ba, katba nga 
dang iai mlien ha ka jingdih jong nga, ngan 
dang trei ha la ka kam. Ki nongaikam jong 
nga ki la i’ohi ba nga la kheinsting ia ki jingioh 
jingmyntoi jong ki, kumjuh ruh ia la ka jong, 
bad la pyntip ia nga da ki ba kim sngewdon- 

kam shuh ia ka jingshakri jong nga. Ai’u pat 
ngan lah ia ka ban Ieh ? Nga la rang pynlang 
katto katne ki jingkitram i'a kiba nga la kwah 
noh ban pynkhuid, bad nga la pynpawi'a kata 
ka jingkwah ia ka ban leh kumta. Hadien 
katto katne ka jingleh artatien, la pynrung 
kam biang ia nga, da kata ka jingsngewthuh 
ba ngan nym dei ban i'oh kawei ka shidamli paisa 
na ka bynta ka jingtrei shitom jong nga, i'oh 
ba ngan pynlut ia kata ha ka kiad. Ki nong- 
aikam jong nga ki la ong ba kin da thied 
dumasla ia nga, bad ban pynioh ia nga ia ki 
tiar ki tar katba nga donkam, katba shah 
hapoh ka pud ki jingi'ohkamai jong nga ; bad, 
hapoh kine ki jingiakutktien, nga la leit trei 
biang. Nga la ri sumar kyndong khop, katba 
nga lah synei, ban long pyngngad i'a katto katne 
sngi ; hynrei nga la sngew ba baroh kata ka 
por uba sngewjynjar sohsat sohjew ia ka bam 
lah batai, na kata ka jingtipbriew ba ka jing- 
sngewshaniah ha nga baroh la duh thiaw, bad 
ba nga la long u briew uba shah suba. Kane 
ka jingsngewshon jingmut ka la thar thyrnia 
priak shi priak i'a nga haduh u klong-snam ; 
bad, ym slem nangta, nga la sdang ban sngew- 
bitar ha kata ka jingbat lakam ba la ksoh-bat 
halor jong nga. Nga la pyrkhat ba kumba 
nga la i'alehthma ia ka pyrthei marwei hi la 
khatar snem, bad ngam pat shym la lap ei ei 
(la it sa tang ha kawei ar) hynrei tang ka jing- 
bamsbun bad ka jingjynjar, nga la don ka 
hok ban leh katba nga sngewmon, khlem 

donkam ba ap kat sha ba nga leit. Ka 
mynsiem sarong jong nga kan nym lah shah 
la kane ka jingpyniaid ban da shah syntiat 
kylla pat, kumta ba kloi-lan nga la kut jingmut 
ban leh katba nga sngewmon hi. Lada nga 
sngewkwah dih, nga khein ba nga don ka hok 
bapaka ban pynhun la ki jingsngewkwah 
pynhun jong nga, bad i'a kaba ngan i'oh dih 
nga la kut jingmut triang ban i'oh. 

Ia kaba i'oh i'a ka nga i'oh, la ka long da 
kaba leh buhrieh ; bad sha ki nongaikam jong 
nga ka la long ka kam jong ka jingphylla 
kumno ba nga la pynioh lad ban khie dih 
buaid bunsien katta katta. Ia ki phon tyngka 
jong nga, kumba nga la ong, ki la lut phloin 
baroh, bad la niat i'a nga da kata ka jingkwah 
dih bajur sha kata ka pud, kaba ha kano kano 
kawei pat ka por, bad hapoh kiwei kiwei pat 
ki jingpynjia, ngan jin da la kynran ruid ha 
ka jingsngewshyrkhei rem. Nga la don ha ka 
jing'iohkynti jong nga katto katne ki kot ia 
kiba shisien nga la khein kor, don napdeng 
kita kiba long ki jingai sngewbha ki briew ; 
bad nga la bat pynsah ruh katto katne ki tiar 
ki tar, ki jingbuh sah jingkynmaw ba nga khein 
k6rdor eh shisien ka p6r i'a ki lok ki jor baieit 
bad ba la khlad noh. Katba nga la nang 
khmih peit jawdud halor kine kiba la sah 
shadien bad bashroin ia kiba shisien nga la 
ioh kam kynti kum la ki jong, ka jingthrang 
dih kaba la pynmatlah bad pynset kyllut ngain 

ia baroh ha nga ka la trei donbor da la u 
diengduh nar bapynlwet thiaw ia nga, bad 
iwei hadien iwei pat i jingsah jingkvnmaw la 
nang pynher, tad haduh ba ym sah ei-ei shuh, 
bad ki jingmih paisa na kaba die duh la ki la 
pynlut pat na ka bynta ka iad-rot iad-thnam. 
Hato dang don ma ka nulcsa ba kham shoh 
bad kham shon palat ia ka bor ring ba 
pynhiardor bad bapynpoh briew ba ka bor 
jong ka kiad ka lah la ka ban kyrshoin arsut ? 
Wa balei de, ha kawei ka kynti, lajan ba ngan 
lakhlad noh shen-shen bad la ka jingim la jong 
kum bad kito ki nongpynkynmaw bakordor 
jong ki — 

“Baieit, b’la jah, b’la jngai, bad lap.” 

Te mynta, la kumno kumno, ia baroh ka 
jingsngew ba kham ni lajan pyndam na u 
mdwlyngkniap jong ki jingsngewieit jong nga, 
bad lada nga la sngew ka jingsngewpangnud 
ei-ei ha kaba iakhlad bad ki mar ki mata ba 
nga la kbeinkor shisien katta katta, ka klat 
ka la long ka dawai bah jong nga kaba iadei lut 
baroh salons&r. Ha kaba khatduh khatwai 
ym don ei-ei ba dang sah shuh ha kaba nga 
lah i'a ka ban pynmih paisa wat tang shipaisa 
ruh, bad nga la shem ha ki jingjylliew ba ha 
tbian duh jong ka jingkyrduh “kaba dang kham 
tbian shuh shuh.” 

La khein ia nga ba nga don ki sap sawa ryn- 
dang ki bam k&i shuh bad katto katne de ki 

jingai-sap ban pynsawa pyrthuh shapoh. Ynda 
man la kawei pat ka laJka lynti kala pynpulom 
i'a nga, ha ka jingsngewdonkam ba ha tduh duh 
la pynbhr i'a nga, kum kawei ka lad i'a ka ban 
pyni'oh iad-rot khyndiat, ban pyntrei kami'anga 
da kine ki jingai jingle rap. Kumta kumta de, 
ka rukom jong nga ka la long ban leit da ka kjat 
sha ki dukan die kiad bapohbriew tam eh ; 
bad hangta la shait shem ia nga kawei ka miet 
hadien kawei pat, ba nga da i'athuh i’a ki jing- 
i'athuhkhana shu thaw ba pynrkhie briew, nga da 
rwai ki jingrwai thamula, lane nga da pynthung 
khongpong ia ki kot bad pule ia kita katba 
ki la dang khih tawiar sawdong sawdong, ha 
ka jingi'asngewbha sngewtynnat bad jingsngew- 
phylla jong ka kynhiin ki riewshangmakia kiba 
la pynbiang pli ia nga da ka shisien dih kum 
ka nongkylliang. Ka jingktah banyngkong jong 
ka jingdih ha nga ka la long ka jingsngewkmen 
mynsiem bad i'a kata la pynmih stet eh ; ka 
shiklat shisyndon ka shait kiew shaduh ka 
jabieng jong nga, bad i'a kata ka jingdem kwah 
bajur bashong tynrai ba nga la don i'a ka ban 
“pynsngewbiria” la nang pynshit. Mynba ha 
kane ka jinglongkmen mynsiem, ym don ei-ei 
kaba ym i-lahlong ka ban palat than eh, bad 
ym don jinglong palat pud than eh ban i bam 
lah ban long ba ym shym la leh. Ha kiba 
kum kine ki p6r kito kiba la ithuh i'a nga ki 
la khmihlynti ia kano kano ka jinglehthawdur 
ithawsha, bad ha Worcester la don katto katne 
kawei ka nuksa i'a kane, ba la kynmaw da 

shibun kiba dang ia im mynta ha kata ka 
sjrbah : — 

Dei ha lea por jong ka jingiasngewshongshit 
ka jings em phylla u Miller* bad ki jingi'aseng ba 
la pynlong ha ka Iingmane Methodist ba man 
ka janmiet ha ka shitai'ew. Ha kawei ka 
janmiet nga la leit sha kane ka iingmane bad 
lai ne saw ngut ki paralok. Nga ladangshulah 
dih, hynrei nga la shim la ka jaka shong jarjar 
eh. Ka la long ka jingi'aseng baiajam i’akieh, 
kumba shiteng dorjon ei-ei kiba da iadwai lang, 
bad ki jingiapyrta ktien de “Burom !” 
‘‘Amen !” Halelu'ia !” “Kyrkhu ia u Trai !” 
bad kiba kum kita ki jingangshla ; bad nga la 
i’apynwin katba laleh lem kita kiwei ; kaba 
haba mano re mano hajan jong nga kin ong, 
“Amen,” nga shait pyrta de, “Hooid, bah :> — 
ne kong, katba ka dei — “Amen.” Hamar ka 
jingsangeh ha ka jingdwai bad jingkren kyntu, 
nga la leit jia i'ohi kawei ka jyngbiah basawdong 
ba da ka dieng ba la pyndap da u shaba kurat, 
ki lyngkhot lyngkhai sikret, bad ia kiba la 
shu bret shu pashat shata. Ka jingpyrkhat 
ka la iohbat kynti ia nga, ba la ai jingmut da 
u Ksuid, ba kan long ka biria-rai babha 
ban pyniaid tawiar sawdong ia kata ka 
synduk kum ka jingpdiang jingkynshew. Nga 
kynmaw bha katno nga la sngew shoh jingmut 
jur ban leh ia kaba nga la leh. Da kaba shim 
ia kata ka jyngbiah ha ka kti jong nga, katba 
nga la nang ieng na ka jaka shong jong nga, 

nga la pyrta, “Mynta ngin sdang noh ban 
pdiang jingkynshew na ka bynta ban thied ia 
ki jainphong kiew sha bneng.” Nga la leh i'a 
kata kyndit kyndit hapdeng ki ba'iasngap, ba 
nga la lah ban pyniaid ia kata ka synduk 
tawiar hapdeng lai ne saw ki jaka shong 
rangbah shuwa ba mano re mano kin kloi 
pyrshang noh ban pynsangeh ia nga na kata 
ka jingleh ; hynrei shen-shen nga la lohi ia 
uwei na ki dkhot barangbah jong ka balang ba 
u wan tur shajan, — kumta da kaba pynh&p ia 
ka synduk ha ka pneh uta u rangbah, nga theh 
pynsaphriang ia ki jingdon ba hapoh hangta 
halor jong u bad halor madan, nga da phet 
artat krad. Ka buit thok rit khutia mutia 
basngewsynei toi ka la long ; hynrei nga la 
shah pynsaja hok na ka bynta kata ka jingleh 
haba la wallam i'a nga ha khmat u Nongbishar 
Green ynda ha kawei ka step. U la shain 
kuna san dollar tyngka ia nga bad pynrem ba 
leit pynwit pynthut kumta ia ka jingmane 
paidbah. Ia ka kuna la siew hi noh ha ka 
sngi ka babtid, bad haduh kane ka por ngam 
man tip, bad ngam shym la lah hi ruh mynno 
mynno ban pynthikna, mano ba la siew i'a ka. 

A synei ia nga ! mano ba la lah ban ithuh 
ha u riewlehkulmar ban pynpeit briew, ba la 
k4r tawiar da u paid buaid bai'arkhie shongshit, 
u khtin jong ki kmie ki kpa bariewblei — uwei 
uba la ju sngewieit bad bai'akitkhia briew ym 
pat shym slem mynshuwa ; uwei, ruh, uba la 

sngew bad kheinkor la ki jingsngewbha ba 
tang ka niam hi ka lah ban ai ? Ha kata ka 
por ka jingpyrkhat jong ka jinglong ba dang 
mynshuwa jong nga ka shait ba leilieh khlek- 
shi-khlek ha ka jingmut jingpyrkhat jong nga 
haba don hapdeng ka jingialehkulmar bad 
jingi'akhynwin buaid ; ka jingsngewkynduh kan 
pynngam thiaw la u khnam ba khih ker-ker 
ha u klong-sn&tn jong nga, ka da pynphlei 
snam biang pat hangta, la ia nga la pynbor ban 
buhrieh ia kata ka jingmong. Bad lyngba u 
lyoh khyndew jong ka jingkynmaw ngut-ngut 
ka khmat i mei jong nga kan wan mihpaw ha 
nga khlek-shi'khlek, thik kumba ka la long 
mynba nga dang leng harud ki khohsiew jong i 
bad shahshkor ha ki lynnong ka jingstad bad 
ka jingbha na ki rymmiang shyntur baieit jong 
i. Nga shait iohi ia kata ka khmat jemnud 
bam Ai jong i, bad nga sngew kumba. nga ioh' 
sngew hi ia ka jingsawa ktien bamahAm jong i. 
La la ker tawiar ia nga da ki paralok ba khih 
leh kulmar jong nga ka jingsngewthuhnia, ha 
ki por ki por, kan ialeh lap na ka bynta ka 
khet na kaba ka la shah pynhiar bad beh ; 
bad nga la lah, katba dang pynsngewmuja ia 
ki jingkren iaroh bajam jong ki buaid tanglang, 

“Ban, i ka kti kim lah lohi, 

Kaba khawoit ia nga sha i.” 

Katno kaba dei hok ka pyrthei ka long ban 
bishar ia u briew uba iai beh ia ka lynti kum 

ka jong nga, kum uwei u bam don jingsngew- 
shuh, khlem kano kano ka jingangnud ban 
dang kiew, khlem kano kano ka jingsngew- 
thrang mynsiem i’a kiei kiei kiba kham bha ! 
Ban kren shaphang ka jingsarong jong uba 
kum uta u briew ka paw bieij ; bad pynban ka 
jingdih kam pynduh pyndam ia ka jingsarong 
briew, lane la ka jingangnud ban nang kiew 
shaphrang, lane ia ki jingpyrsad jngai ban poi 
sha kliar. Ka jingkynthah sni jong ka jing- 
jynjar jong u ka long ba u don ia kata ka jing- 
angnud ban nang kiew shaphrang, hynrei 
khlem jingkhmihlynti shuh ; ka jingsngew- 
thrang ia kiei kiei kiba kham bha, hynrei khlem 
jingkyrmen shuh ; ka jingsngewsarong briew, 
hynrei khlem ka jinglahseibor shuh: namarkata 
ka jingdon ia kine ki jinglong babha hi ka long 
ka jingtynrong jingkit baban khia nalor ka jing- 
bah ia ka jingshem suhsat. Ban da u la lah ban 
klet noh jar i'a la ka long-rangbah jong u, bad 
i’akyrsum ktieh bad ki mrad khlaw baiap, un 
da la kham sngewsuk shirukom. Hynrei ka 
jingtim ia u ka long, ba u pyrkhat. U long u 
briew, bad u hap ban pyrkhat. Um lah 
barobor ban pynngop jyllop ia la ki jingpyr- 
khat ne jingkynmaw. U i'oh ban phet, bad u 
phet ruh, na ka bynta ka jingai jingtngen ba 
shetshukor sha ka dih, bad u lah ruh ban pyn- 
tyllep i’a la u nongshrin ha ka janmiet ; hynrei 
ka jingpyrkhat kan patar ia u kum u rambah 
ha kaba mynstep pat. U syntiew, i sur kyniid 
ba lah ban bat jingkynmaw malu mala, ka jing- 

rkhie kmen tahoh i khunlung, teng-teng kin 
biang ban tyllep i'a uba shah jynjar da ki jing- 
wan kynmaw kiba lah ban pynlamwir sha ba 
palat bor la u, lane ban phah rieh ia u sha la 
ka kamra shem jynjar jong u, ban pynshong ia 
u bangta bad la ka khmat ba la bsuh khlop 
hapoh la ki kti la jong, katba ki ummat 
khluit bi'.stang hir hir kin tuid haior ki shyn- 
riahti ba la sielvkiad jong u. 


Ka jingshem jonq nga ha ka Saw tarik jong 
u NUtung 1842, kan batai pynshai ia kane ka 
jingshisha. Nga la long khlem lok khlem jor 
shuh ; bad namarkata nga la kut jingmntbangan 
trei ha dukan kata ka sngi. Kumba khatwei 
baje nga la i'ohsngcw ka jingsawa jingtem, ka 
jingtied ksing, bad ka jingpah ki tiar put tiar 
tern, bad nga la sngew ha kaba nyngkong ban 
dem ka mon ban mih shabar bad San leit 
khmih i'a ka jingi’aid pyrton, ha kaba mano re 
muno u la jia wan rung shapoh dukan bad u la 
ong — ‘‘Ka Pyrton Shi pa i Um Khriat ka ithiang 
sat ; phin nym leit khmih i’a ki ?” 

Ka Pyrton Shipai Um Khriat — kan iadon 
bynta am kata bad nga ? nga la ong — 

“Nga tharai shilyngbung ki tymmen kyn- 
thei bad ki khynnah rit ki la dang iai’aid shipai 
ha surok,” bad nga la phai biang sha la ka jing- 
trei. Hynrei ka jingtem jingrwai ka la nang wan 
shajan shi shajan, bad ka la bthei phur da ka 

jingsawa bajam kynsan ha ka shkor jong nga. 
Niuma, nga la pyrkhat, ngan leit sngap i'a ka 
jingkynud jingtem la katta ruh. Nga la weng 
bak la ka jaihshympiar jong nga, nga la phong da 
ka soptilor, bad katba nga la nang laid artet ka 
surok ka jingiaid pyrton ka la dang shu phai 
arsut narud ka Central Hotel, bad nga la ieng 
thik, nga da shaniah lyngngeh ha u dieng 
sharak, nga da khmih arsut. la nga la ithuh 
bha ha kata ka surok, bad, ha ka jinglehshlur 
bam khein snep jong nga, nga la kut jingmut ba 
yn nym don mano mano ki ban lah ban lohi 
ianga ba nga iasngewtynnat ha kiba kum kita ki 
“kam leh khleh bieij” kumta, bad ka jingpyn- 
ran bein shyntur ha ka rymmiang shyntur jong 
nga, ma nga — u riewduk, uba jot rathew, uba 
poh kyrdan briew — nga la ieng da kaba peit i- 
bein briew ha kata ka jingi'ai'aid shipai. Haduh 
katno ka kynhun jong ki khynnah rit ! Katno 
ba ki iahalla : — ki khynnah rit shynrang ki ia 
hip-hip-hora, bad ki khynnah rit kynthei ki da 
lakaweh talain la ki rumar jong ki, bad la ki 
lama bad ki jingthoh ktien hajrong ! Katno 
kiba i-suk bad i-phuhmut phuhmat ! Katno kiba 
i-sngur jinglong bad ba-itynnat briew ! Nga la 
ap i'a ki haduh ba u khynnah khatduh tam u la 
khongwiang ia kawei ka khongdong ; hynrei 
hangta nga la ieng sah, wat tad haduh ba kata 
ka jingput jingtem ka la laid jah noh sha jngai 
bak — ka jingpynran bein shyntur shu dang 
don hi ha ka rymmiang shyntur jong nga, 
hynrei ki ummat ki iatuid stet jar jar arsut ki 

ngab jong nga. Da ka jingsngewkyndit bad ka 
jingud jylliew basngewkhia mynsiem nga la 
phai noh bak — O, uba la jynj&r mynsiem sat ; 
— ba la shah set shab&r da ka kam jingleh jong 
nga hi na baroh ka jingiashimbynta ha kiba 
kum kita ki jingsngewbha basngur jinglong. 
Bakynjah bad basngewtmang marwei, nga la 
phai noh war shadien. Nga la dang iai pyrkhat 
— iai pyrkhat khlem don mon— ia ka po _• 
mynba nga la long u khynnah uba suk bad ba- 
.sngewphuhmat mynsiem : i’a ka jingleh pyn- 
donburom jong ka Skulpynpaw, ha kaba li 
thung ia nga ban pule kawei ka jingrwai nia n 
bad ban “kren la ka bynta jong nga i'a i m^i 
ba la ieit katta katta kiba ki jingsneng jong i 
nga la lah klet ; ia ki jingk>rmen kiba shat 
phyrnai slem slem ba la lah. Hooid, nga da 
pyrkhat tad haduh ba ka dohnud jong nga sngew 
kumba kan pait ; nga da pyrkhat tad haduh ba 
nga lajan khie lamwir ; ka jingkhih set pdot 
jong nga ka da pynshisha pang dohnud katno 
nga la sngewkhih mynsiem. Nga la syntuid 
arsut ka surok ba kah dum khnang ban nym 
lah iohi ia nga, nga la poi biang ha dukan, bad 
nga la trei bad pyrkhat tad haduh ba nga lajan 
khie lamwir. Kumno nga la shah i’a kata ka sngi 
jong ka jingsangsot khop ngam lah ban iathuh. 
Ka imat ha nga mynta, ba lada tang shikyntien 
ka ktien sbun la kren ha nga ha kata ka por, lada 
tang shisien ktah na ka kti baieit, kawei ka shi- 
sien khmih sngewlem na uno re uno u khiin- 
bynriew la ioh ban ai ha nga ha kata ka por, yn 

lah ban i'alam la nga la shano shano. Hynrei 
ym don briew ba la suidniew i'a ka mynsiem 
jong nga ; bad nga la iai long kum u Arab ha ka 
kynhun ialang riewshai, ka kti jong nga pyrshah 
i’a man la u briew, namar nga la ngeit man ka 
kti briew ka la long pyrshah i'a nga. 

Ki sngi u Blei kiba, naduh ka jinglong 
khynnah khunlung jong nga, la hikai ia nga ban 
burom, la niewsting i’a ki mynta. Niar ba nga 
la leit rung shapoh ka ling u Blei, ha kaba “la 
ka jingdwai la shait pynlong,” kumba nga la 
leh hamar ka shibynta jong ka por ba nga la 
shongshnong ha New York. Ka sngi shongthait 
kam long Sngi u Blei shuh ia nga ; bad ka 
rukom pynlut barobor jong nga ka la long ban 
laid sakma sha ki jaka kyndong, ha kaba nga 
lah marwei hi, bad la u bitor kiad bapynshong 
shit uba nga rah ryngkat bad nga Haba une 
u la thylli, nga shait p.ir hi mg shapoh shnong. 
hapoh ka jingtap jong ka jingdutn, had 
pynwai i'a ki kynta bakyntang khuid ha kano 
ma kano ka dukan die kiad ba sha kyndong, ha 
ka kynhun ialang jong kito kiba, kum ma nga 
hi, ki khein bam salia i'a ka hukum jong u Ba- 
donbor Baroh ban “sumar khuid ia ka sngi 
Sabaton.” 

Nga la shong bambnai katto karne tai'ew 
bad ka Mrs Congdon, kaba, bad la ka i'ing ka 
sem jong ka, ka la i'aishah jem eh bad nga bad 
nga ngeit, ka don jingsngewtynnat ei-ci ha nga. 
Katba dang don hangta, i'a u Mr H. \V. 

Hawkins la pynbeit ban kren ha ka Hoi 
Shnong bad ka Mem Congdon ka la aibam 
aidih ia u. Nga la lohsngew ba la pasiaw ba ia 
ka jingpyrshang dei ban thawlad ban pyniakyn- 
duh lang ia ngi ; ban khanglad i'a kata, nga hi 
da lade nga la jah na iing tad haduh ynda miet 
ngain, bad kumta nga la kiar lap kiar im na u. 
Por step, katba nga la dang leit sha la ka jing- 
trei jong nga, kavvci ka kali ka la wan niah 
haduh jyngkhang, bad nga la ap khmih ban tip 
raano ba la long u nongwan lynti, ha kaba u 
Mr Hawkins u la wan mih shabar, bad nga la 
iakynduh ia u : ha ka jubab ia ka jingkylli toh- 
kit jong u la ngan soi ka jingiasmai kular, nga la 
ong, ‘ Hooid kein, lada nga lah ban ioh 10C0 
dollar ka tyngka shisnem shisnem bad ia ka 
jmglut jingsep jong nga de, kumba i'ohma phi.” 
Kane ka Ia long ka jingkren shlur basngew- 
jynjar mynsiem ; bad pynban, katba ' nga la 
nang iehnoh i’a u, nga la rkhie patoh bad 
kyrtoli kumba nga la lah jop nia i’a u. 

Sa shisien pat ka tlang basngewkynjah ka 
la beh pynwan biang ia la ka jingsynshar eh- 
rang jong ka, bad, lem bad ka jingsngewshyr- 
khei, nga la ap khmihlynti i’a ka jingnangwan 
jong ka. Ka jingdon jainphong jong nga ka 
la nang rwa stet. Ngam shym la don phlalen 
ei-ei, lymne muja saiwul, lymne obarkod bad 
ym don lad don lynti i’a ka ban pynioh ia kito ki 
tiar iada ba da donkam eh hi kein ia ka jingjur 
ka jingdait-thah jong ka tlang Amerika. Ngam 

shym don jingkyrmen shuh i'a ka ban dang 
long u rangbah baniewburom pat — wat tang 
shisohphit eh ruh — naba ka la p&w ha nga ba 
man la ka lad ka kabu i'a ka ban pynwan pat 
sha ka kynhtin i'alang badon-akor, bad la ka 
jingpynkylla thymmai biang, ka la leit artat 
katto junom. Nga la kwah, bad nga la 
khmihlynti pura bha, shen-shen ban iap noh. 
Ka jingkyrmen ka la iehnoh khunswet i'a nga 
hangne ; bad sha lyndet ka jyngtep ym don ei 
ei ka ban paw antad ka ban dang pynshngain 
mynsiem biang i'a ka mynsiem ba la duh jing- 
kyrmen jong nga O, katno kaba ngam jylliew 
bad bakynthah sni ka jingsngewbriew nga la 
don shaphang ka kyrdan briew ba la pynhiar 
dor jong nga hi l naba ki jingsngew jong nga ki 
im jingmut bha kliaw i'a ka jingkren ibein briew 
bad jingleh ibein kaba khlem da pud ba la 
kynton halor jong nga. Uba sngewsuhsat 
mynsiem thiaw bad ba la iehnoh marwei, nga 
la i'eng ha syndah ka jaka laid rel bad ka jing- 
kwah bangur-ngur ban thiah lyndang pyngkiang 
jong ka, ban da dih hun mynsiem i'a lade ha 
ban da klet artat jak ia lade, bad nangta ban sa 
shu shah hapoh ki kali batyllun halor ka met 
jong nga ! Shisien nga la i'eng harud ki lain rel, 
bad u bitor aphin uba khih kynruh ha ki rym- 
miang shyntur jong nga, bad sa tang khyndiat 
nga la kylla long u riewpyn’iap hi ; hynrei ka 
jingisnei u Blei ka la wan bsuh hapdeng, bad da 
kaba lynthaw i'a ka bih halor khyndew, nga la 
iohlait na ka pop jong ka kam pyniap hi i’a lade. 

Nga la long dang tang u samla ha ka rta, pyn- 
ban nga la ngop jar haduh ki rymmiang shyntur 
jong nga ha ka jingduk, ka jinghiar ha ka long- 
briew, bad ka jingsngewsuhsat mynsiem ; la 
nga don ki jinglahseibor kiba, lada la pyni'aid 
beit i'a ki, kin jin da la lah ban kiew halor ka 
jingeh bad kan bat i'a ka bor lehburom briew. 

La slem jlang nga la sangeh kaba i'abteng 
thoh shithi bad la i hep kynthei jong nga, bad 
uba thurmur katta katta nga la kylla long, ba 
ngam ju la pyrkhat kaba i'abteng ktien biang pat 
bad i iba sa tang kawei ba dang sah pyn- 
im ba i’adei ha ling ha sem. Bunsien la pyn- 
shoi i'a nga ban shim noh la ka jingim la jong ; 
bad pynban, nga la sdien tipbriew i’a ka ban 
dang im. Ka jingi'ohthiah ka la long bunsien 
nongwei sha ki irmat jong nga, bad bun bun 
miet nga la shait pynlut la ka por ha madan ba 
shabar ling, bad teng-teng ha ka jinglong ba- 
sngewsuhsat jong ka jingshit kiad, bad don ki 
por pat ha ka jinglong shiteng pyngngad. Ha 
baroh kane ka por nga la kut jingmut bunsien 
ba ngan nym dih shuh,-^-ba ngan dkhat bad 
bthat i'a u kynjri uba khiim ba teh ia nga ; 
hynrei nga la shu i'aineh hi ha kajuh ka lynti, 
nga da pynkhein ia man la ka kular ba 
la pynlong sha lade bad sha kiwei pat, 
bad da kaba iaineh sah u bashah rkhiebein 
bad peit ibein. Nga la sngew ba sah tang khyndiat 
eh, lada don, kiba la isnei i’a nga ; bad ban 
don mano mano ban ieit ia nga, kata ka long 


171 



beit shabar ka jing'iakren. Pynban nga la dang 
angnud jur hi na ka bynta ka jingsngew^m la 
nga ; naba, kumba nga la lathuh mynshuwa, 
ki jingsngewieit jong nga ki la long na ka 
jinglong tynrai hi kiba khlain bad jylliew ; bad 
bunsien, katba nga la nang dem thiah ha ka 
karnra thiah bamarwei jong nga, ba nga da 
sngew haduh katno ba nga la hiar, bad ba ym 
don ka khmat jongno jongno ka ban pynjaw 
shisienjaw ummat d i ka jingsngewsynei pakai 
na ka bynta ka jinglong jong nga, lane ka 
ban dum bad lip ka khmat lada jia ba buh i'a 
nga hapoh jyngtep, — nga la sngewkwah jur ba 
ngan nym 'iohi shuh lano lano ia ka jingshai 
step. 

Pyrkhat bha, ko nongpule, kaba katno ka 
jbigsngewjynjar mynsiem jong nga ka la dei 
ban long, haba, bad ka jingsngevvskhem thikna 
ba ym don buaid u ban lah lohrung sha ka 
hima ki bneng, nga la mon-ym tang katta, 
basngcwsyier mynsiem — khnang ban iohlait 
ia ki jingjynjar sat ba nga la shah ha kane ka 
jingim, ba nga la kloi l?an kheinduh i'a ki jing- 
shisha bangiew ruh jong ka pyrthei bam iohi ! 
Ka jingpynsaja i'a nga hangne ka la long kham 
khraw i'a kata ba nga lah ban shah. 

Nga la thaw hi i'a u diengsympat ba da ki 
nianglartham, da uba la sympat lynter i'a nga. 
Ka kyrteng jong nga ka la long ka ktien siat 
pharshi briew. Ym don briew mano mano 
ban suidniew imat i'a ka mynsiem jong nga. 

La pyniasoh ia nga kum u Israel hyndai, sha 
ki bleithaw bad, ka la paw imat kumba u Blei 
u la ong shaphang jong nga : “Ieh ia u 
hangto marwei !” 

Shuwa ba ngan pynkut noh ia kane ka 
bynta jong ka histori jong nga, shah ngan 
iaainia ia man la u sarnla briew uba ka khmat 
jong u ka leit jia khmih lieb halor kine ki 
sla, ban ioh jinghikai na ka jinglong basngew- 
jynjar sat ka jong nga ia ka lynnong jong ka 
jingstad. Ai un kiar na ka jingdih bapynbuaid. 
Ki poet ki lah ban rwai shaphang ka khuri ba 
shat itynnat phyrnai bad bapynphalang thaba 
- - ban i'aroh ha ki ktien barhem mynsiem i’a 
ki kpieng kiba pyndeng ia ka ; ka jingstad buit 
ka lah ban ai la ka jingai jingiarap batyngshain 
phyrnai ban lehnam lehburom ia ka, bad wat 
ka jingnang jingtip ka lah ban pynkop bor i’a 
ka da ka jingpynphuh itynnat ka khmat ; — 
hynrei haba ka jingrwai u poet kan 
poi ban lap, bad ki kpieng kin poi ban iapstai; 
haba ka jingstad buit kan kylla sangeh noh ban 
shat phyrnai, bad ka jingnang jingtip kan duh 
kan dam noh la ka jingpynthame jong ka,— ia 
ki jingmih noh basniew jong ka jingdih bapyn- 
buaid yn sa sngewthuh, bad ynda hangta i'a ki 
ktien jong ka jingstad yn sa pynshisha sngew- 
ngiew bad sngewtriem ha ka jingkut bishar ka 
akher ka sngi bajynjar sat jong u buaid : “Ka 
wain ka long ka nongrkhie-bein, ka kiad ka 
long ka nong'iam&i.” “Uei uba don ka jing- 

kordit ? uei uba don ka jingsngewsih ? uei uba 
don ka jingiapyneh ?. . . uei uba don ki jing- 
mong khlem daw ? uei uba don ka jingsaw ki 
khmat ? Kita kein kiba shong slem ha ka 
wain ; kita ba leit wad i'a ka wain ba la khleh. 
Wat khmih te la ka wain haba ka saw, haba 
ka pynmih la la ka rong ha ka khuri, haba ka 
leit hiar jem. Ha ka bakut ka dait kum u 
bsein, bad ka puh kum u sein-Iong.” Proberb 
xx 1 ; xxiii. 29-32). 


Ka Bakut jong ka Bynta I. 

Ka jingsngew ki Riewrangbah shaphang 
u JOHN B. GOUGH bad ka kot jong «. 

“Ha ka jingiap jong u JOHN B. GOUGH ogi dub 
fa u lok baieit, kumjuh ruh kum u nongiatrei-lem bakor- 
dor ha ka liang jong ka jingim adkar bad ka jingshisha. 
U la pyni la la ka jingieit jong u la ngi ba ki btin kirukom ; 
bad ka pvrthci ka nang i kham sngewkynjah shuh shuh 
mynta ha ka mynsiem baieif jongu ka la hlrnoh bak na ka.'* 

— Rev. C. H. Spurgeon, ha ka Sword and Trowel 

KA JINGIM LAJONG JONG U JOHN B. GOUGH. 

"Ka long ka jingbuh jingthoh jong ka jingim kaba 
sngewphylla bad babiin jingjia kumjuh kumba ka long de 
kaba shon jinamut bad ba ai jinghikai. Ka jingtip ba 
kham paka shuh shuh la kaba kum kane ka jingim kam 
pep ban pynkhlain la ka jingngeit jong ki katto katne 
bad ban pyrsad mvnsiem la ka jingshitrhem mynsiem 
jong kiwei pat. Kane ka kot, nalor ka jingkordor jong 
ka kum ka jingaimah£m bad ka jingai jingshai ban lam 
lynti, ka don hangne faangtai dakijmgtboh kiba pyn- 
sngewtynnat bad pynitynnat, la kiba yn nym lab klet 
da kaba jem ** — Temperance Record. 

“ Kane ka long kawei naki jingim hriew basngewmuja 
tam bad ba ai jinghikai bha eh ba la ju thoh mynno mynno. 
Ka jingshon ba ha ka dor tat ka long kaba thikna ba kan 
laid shihtin bha.” — Christian Week. 

" Ka long ka jingai iinguathuh baktah mynsiem tam 
bad ba pynsyier mynsiem nir ba ngi la ju loh pule. Ka jina- 
lakren shaphang kaba pynsngewkhih mynsiem ba ki 
jinglathuhkhana kai, ki jinglathuhkhana ieit sarala bad 
ki jinglathuhkhana rng&i — ym don na ki ka ban pvnkbih 
kyndefa mynsiem katta katta, lane ka ban dap da kl jingjia 
hangne hangtai ki ban pynsngewmuja palat briew katta 
katta, kum kaba ha kane ka jinglatbuh la ka jingim.*' 

—Boltop Quatdtan # 



Ki Kot Khasi ba lab ban loh na ki nongdie 
kot Khasi ha Shillong lane na ki 
nongthoh hi harum : — 


Do i kong Beatrice Mtttra, 
Jaiaw , Shillong. 

i. Ka Histori jong ka ti India (IV-VI) 

Do u Bah Frank M. Pugh, 
Jaiaw , Shillong • 

а. Ka Kot Hygiene (IV-VI) 

j. Ka Kot Geography (IV-VI) 

4. Ka Drama u Shakespeare, Katba phi moo 
j. Ka Dalalok Nangno u Khasi u hiarpateng 

б. U Khiin Syiem na ka ling u Dabid Kitab I 

7. U Khiin Syiem na ka ling u Dabid. II Sc III 

8 . Ka Phawir-Rvdi Khasi 

9. Ka Shang Syntiew 

10. Ka Kot Geometry Thymmai (IV-VI) ... 
it U Khiin Syiem na ka ling u Dabid IV & V 
iz. U Romeo bad ka Juliet 
i). Ka Histori jong ka Assam (IV-VI) 

14. Ka Gulabpi (Ka Khana India) 

1 j. U Elija, Ka Prosodi bad Retorik 

16. Ka Jinglarap la ki Kot B. A. Khasi I 

17. Ka Jinglarap ia ki Kot B. A. Khasi II . . 

18. Ka Shang Khmih-Pyrthei u Lord Clwyd 

19. Ka Tem-Ding la ka Shla-Briew 
zo. Ka East Lynne Kitab I (a) 

si. Hynrei Mynta Ngi lalong Khristan 

zz. Ka East Lynne Kitab 1 (b) 
zj. Ba la pynim ban shakri 
Z4. Ka shem-lanot u Macbeth 

s). Ka Jingim lajong a John B. Gough. 

